ഓടക്കുഴല് വിളി.. ഒഴുകി ഒഴുകി - Janayugom Online\nBy: Web Desk | Sunday 14 April 2019 8:26 AM IST\nമലയാള ചലച്ചിത്രഗാനകല അതിന്റെ രൂപത്തിലും ഉള്ളടക്കത്തിലും കൈവരിച്ച ഉയരങ്ങളുടെ ഏറ്റവും മികച്ച മാതൃകകളിലൊന്നായിരുന്നു എം ജി രാധാകൃഷ്ണന്റെ പാട്ടുകള്. പാട്ടില് കര്‍ണാടക സംഗീതത്തെയും സോപാന സംഗീതത്തെയും ഏകോപിപ്പിക്കുകയായിരുന്നു അദ്ദേഹം. ആ പാട്ടില് നിലയ്ക്കാത്ത ഒരു ഓടക്കുഴല് വിളിസ്പര്‍ശമുണ്ട്, ജയദേവകവിയുടെ ഗീതമുണ്ട്, പാശ്ചാത്യ സംഗീത താളനടകളുണ്ട്, കര്‍ണാടകസംഗീതത്തിന്റെ സൂക്ഷ്മ ശ്രുതികളുണ്ട്, കവിതയുടെ ആലാപന വിശുദ്ധമായ നിമിഷങ്ങളുണ്ട്.\nമലയാള ചലച്ചിത്രഗാനത്തിന്റെ മുന് ഭാവുകത്വത്തില് നിന്ന് മാറി പാട്ടിനെ ഭിന്നമായി മുന്നോട്ടു സഞ്ചരിപ്പിച്ചതില് പ്രധാനിയായിരുന്നു എംജിആര്. പാട്ടിന്റെ ആധുനികതയ്ക്ക് ഭാഷയിലും ഭാഷണ തലത്തിലുമുള്ള രൂപാന്തരം സാധ്യമായത് (വായ്ത്താരികള്, വായ്‌മൊഴികള്) അദ്ദേഹത്തിന്റെ സംഗീതത്തിലൂടെയായിരുന്നു. എം ജി രാധാകൃഷ്ണന്റെ പാട്ടിലെ ഭാവരാഷ്ട്രീയമെന്തെന്ന് ചോദിച്ചാല് അത് ഒരേ സമയം ലാവണ്യാത്മകവും മറ്റു സാംസ്‌കാരികമാനങ്ങള് തേടുന്നതുമാണെന്നാവും ഉത്തരം. പാട്ടിനെ ഒരു ഭാവവിനിമയ പ്രക്രിയയാക്കി മാറ്റുകയായിരുന്നു അദ്ദേഹം. ജീവിതം, ചരിത്രം, ഓര്‍മ, മിത്ത്, കാലം, സ്ഥലം ഇതെല്ലാം ഈ ഗാനങ്ങളില് നിരന്തരം കടന്നുവരികയാണ്. എഴുപതുകളിലും എണ്‍പതുകളിലുമുള്ള മലയാളികളുടെ ആന്തരിക ജീവിതത്തിന്റെ നക്ഷത്രക്കാഴ്ചകള് ഉണ്ടായിരുന്നു ഈ ഗാനങ്ങളില്. പാട്ടിനെ ലളിതവല്‍കരിക്കുന്ന രീതികളായിരുന്നു അദ്ദേഹത്തിന്റേത്. പാട്ടില് സാംസ്‌കാരിക പാഠങ്ങള് ചെലുത്തുന്ന സ്വാധീനം പഠിക്കുവാന് ഈ ഗാനങ്ങളിലേക്കിറങ്ങി വരണം. നവസിനിമയുടെ അടിസ്ഥാന സൗന്ദര്യം ഉയിര്‍കൊണ്ട പാട്ടുകളായിരുന്നു ആദ്യകാലങ്ങളില് എം ജി രാധാകൃഷ്ണന് ആവിഷ്‌കരിച്ചത്. എന്നാല് അതില് ജനപ്രിയ സംസ്‌കാരത്തിന്റെ അടയാളങ്ങള് ഉണ്ടായിരുന്നു. കലാസിനിമയിലും കച്ചവടസിനിമയിലും കഥാസന്ദര്‍ഭവുമായി ഭാവബന്ധം പുലര്‍ത്തുവാനുള്ള ഒരു കലാവിചാരരീതിയായി എംജിആര് പാട്ടിനെ കണ്ടു.\nപാട്ടിലെ ഭാഷയിലായിരുന്നു അദ്ദേഹത്തിന്റെ ഊന്നല്. മിത്തുകള് ഭാഷയിലെ ഉള്ളറിവുകള്, പലമകള്, ബഹുലതകള് എന്നിവയിലെല്ലാം ശ്രദ്ധവച്ചിട്ടുള്ള ഒരു സംഗീതസംവിധാന രീതിയാണിത്. അദ്ദേഹത്തിന്റെ ആദ്യകാല സിനിമകള് പ്രാദേശിക ചരിത്രവും മിത്തും സാധാരണക്കാരന്റെ ജീവിതവുമൊക്കെ പറയുന്നതായിരുന്നു. പ്രകൃതിയും സംസ്‌കൃതിയും ഭാഷയും എല്ലാം താളാത്മകമായി ചേര്‍ന്നുള്ള കൂടിക്കലരല് ഈ പാട്ടിലെ ലാവണ്യ ഘടകങ്ങളായി മാറി. ഭാഷയും ഭാഷണവും ഒരുപോലെയാണ് ഈ പാട്ടിലെ വിവരണകലയുടെ വിസ്തൃതികള് പങ്കിടുന്നത്. ദൃശ്യശ്രാവ്യ സ്പര്‍ശ ഗന്ധ ബിംബങ്ങളിലേക്ക് സഞ്ചരിച്ചെത്തുന്ന പ്രകൃതി പ്രപഞ്ച വ്യവസ്ഥകള്, വാമൊഴി വഴക്കങ്ങളുടെ കുറുമൊഴികള് എന്നിങ്ങനെ ഇതില് കാമനയുടെ കൊടുങ്കാറ്റുകള് (തകര, ആരവം) ഗുപ്തവും ഗമ്യവുമായ രതിയടയാളങ്ങള്, പ്രണയത്തിന്റെ ഭിന്നഋതുക്കള്, ആര്‍ദ്രാനുഭൂതികള് എന്നിവയെല്ലാമുണ്ട്. ഒരേ സമയം ക്ലാസിക്കലും ലളിതഗാനസ്വഭാവമുള്ളതുമായ പാട്ടുകളുടെ സമാനതകളില്ലാത്ത ഭാവനാവിസ്മയമാക്കി പാട്ടിനെ മാറ്റുകയായിരുന്നു അദ്ദേഹം.\nലളിതസംഗീതവും ശാസ്ത്രീയസംഗീതവും സിനിമാസംഗീതവും അദ്ദേഹത്തിന് ഒരുപോലെ വഴങ്ങിയിരുന്നു. അരവിന്ദന്, പത്മരാജന്, ഭരതന് എന്നിവരുടെ ആദ്യകാല സിനിമകളില് പാട്ടിന്റെ ഭാവപരീക്ഷണങ്ങള് എംജിആറിന്റെ സംഭാവനകള് ആയിരുന്നു. അദ്ദേഹത്തിന്റെ സംഗീത ജീവിതത്തിലെ തിളക്കമാര്‍ന്ന അധ്യായങ്ങള് ആകാശവാണിയില് നിന്നാണെഴുതപ്പെടുന്നത്. കേരളീയസംഗീതത്തിന്റെ മുഖ്യധാരയിലേക്ക് ലളിത സംഗീതത്തെ ചേര്‍ത്തുവച്ചത് അദ്ദേഹമായിരുന്നു. എം ജി രാധാകൃഷ്ണന്-കാവാലം സഖ്യം സൃഷ്ടിച്ച ലളിതഗാന വസന്തം ശ്രദ്ധേയമായിരുന്നു. രാധാമാധവ സങ്കല്‍പ്പങ്ങള് രാധാകൃഷ്ണന്റെ സംഗീതത്തില് വേണ്ടുവോളമുണ്ടായിരുന്നു. ഗീതാഗോവിന്ദവും രാമായണവും സോപാന സംഗീതവുമെല്ലാം ഈ ഗാനങ്ങളില് ഇടകലര്‍ന്നുനിന്നു. അദ്ദേഹം ചെയ്ത ലളിതഗാനങ്ങളില് അധികവും രാധാ-കൃഷ്ണ-യമുനാഗാനങ്ങള് ആയിരുന്നു എന്നതാണ് സത്യം. ശ്രീഗണപതിയുടെ ഘനശ്യാമസന്ധ്യാഹൃദയം, ഓടക്കുഴലേ, ഓടക്കുഴല്‍വിളി, ജയദേവ കവിയുടെ മുത്തുകൊണ്ടെന്റെ, ശരറാന്തല് വെളിച്ചത്തില്, പൂമുണ്ടും തോളത്തിട്ട്, രാധാമാധവ, സുമശരനുണരും… ഇങ്ങനെ നീളുന്ന ലളിതഗാനനിരകള്…\nഅരവിന്ദന്റെ തമ്പില് കാവാലത്തിന്റെ വരികള് സംഗീതം ചെയ്താണ് എം ജി രാധാകൃഷ്ണന് സിനിമാ സംഗീതത്തിലേക്ക് വരുന്നത്. ഫോക്‌സ്പര്‍ശമുള്ള പാട്ടുകള് ആയിരുന്നു അവയെല്ലാം. ‘കാനനപ്പെണ്ണ് ചെമ്മരുത്തി’ പിന്നീട് ‘ആരവ’ത്തിലെ ‘ഏഴുനിലയുള്ള ചായക്കട’, മുക്കുറ്റി തിരുതാളി, ‘ജില്ലം ജില്ലം’, കുമ്മാട്ടിയിലെ ‘ആരമ്പത്തിരമ്പത്ത്’, ‘ആണ്ടിയമ്പലം’, ‘കറുകറെക്കാര്‍മുകില്’ അങ്ങനെ പോകുന്നു അത്തരം ഗാനങ്ങള്. ‘കവിത നമ്മളെ സഞ്ചരിപ്പിച്ച് മുകളിലേക്ക് കൊണ്ടുപോകുകയും ഒരവസ്ഥയില് എത്തുമ്പോള് നിന്നുപോകുകയും പിന്നെ താഴോട്ട് വരാതിരിക്കുകയും ചെയ്യുന്നു. കവിതയ്ക്ക് അവരോഹണമില്ല. അവരോഹണമെന്നാല് കവിതയുടെ അവസാനം. ഇതുപോലെയാണ് കാനനപ്പെണ്ണ് എന്ന പാട്ട് കേള്‍ക്കുമ്പോള്’ എന്ന് ടി എന് ഗോപകുമാറിന്റെ അഭിപ്രായം എത്ര ശരിയാണ്. കുമ്മാട്ടിയിലെ കറുകറെക്കാര്‍മുകില് ‘സാമന്തലഹരി’യില് ചെയ്ത പാട്ടായിരുന്നു. സംഗീതസാഹിത്യ സംസ്‌കാരങ്ങളുടെ മാതൃകാപരമായ സമന്വയമായിരുന്നു എം ജി രാധാകൃഷ്ണന് സാക്ഷാത്കരിച്ചത്. താളം ആയിരുന്നു കാവാലം-എം ജി രാധാകൃഷ്ണന് പാട്ടുകളുടെ കാമ്പ്. താളങ്ങള്‍ക്ക് സംഗീതവും സംഗീതത്തിന് താളവും പകരുകയായിരുന്നു അദ്ദേഹം. ഒരു തീവണ്ടിയാത്രയിലാണത്രെ ‘മുക്കുറ്റി തിരുതാളി’ എന്ന പാട്ട് പിറന്നത്. (തീവണ്ടിയുടെ ഘടഘട ശബ്ദം). താളത്തിന് പ്രാധാന്യമുള്ള എത്രയെത്ര പാട്ടുകളാണ് അദ്ദേഹം സംഗീതം ചെയ്തത്. മുക്കുറ്റി തിരുതാളിയില് ചെണ്ട, അമ്പലപ്പുഴെ എന്ന പാട്ടില് ഇടയ്ക്ക പോരു നീ വാരിളം എന്ന പാട്ടില് ഡ്രംബീറ്റ്‌സ്, ആകാശം നിന്റെ എന്ന പാട്ടില് താളപ്പെരുക്കങ്ങള്, മഴവില്‍ക്കൊതുമ്പില്, ഒരു പൂവിതളില്, പിണക്കമാണോ (തബലയുടെ താളനടകള്)…. ‘ചന്ദനമണിസന്ധ്യകളുടെ’ എന്ന പാട്ടില് ദ്രുതതാളനടകള്. പിന്നെ ‘പഴനിമല വടിവേലായുധാ’ എന്ന പാട്ടിലെ താളങ്ങള്… ഉപകരണ സംഗീതത്തിന് പ്രാധാന്യം കുറച്ച് പാട്ടിനെ ആലാപന പ്രധാനമാക്കുകയായിരുന്നു എം ജി രാധാകൃഷ്ണന്. ‘നിലാവിന്റെ നീലഭസ്മ’, ‘ഓ മൃദുലേ,’ ‘എന്തിത്ര വൈകി’, ‘പനിനീര്‍പ്പൂവിതളില്’, ‘മൗനമേ’ ഇങ്ങനെ എത്ര പാട്ടുകള് ഉദാഹരണമാകുന്നു. ശോകഗാനങ്ങളുടെ നീണ്ടനിരകള് തന്നെയുണ്ട് ഈ പാട്ടുപ്രപഞ്ചത്തില്. മെലഡിക്കായിരുന്നു ഇവിടെ മുന്തിയ പരിഗണന. ‘ഇനിയെന്റെ പാട്ടിലേക്ക്, സൂര്യകിരീടം, മൗനമേ, എന്തിത്ര വൈകി… ഇങ്ങനെ പോകുന്നു ശോകഗീതികള്. ലളിത സംഗീതത്തിനുവേണ്ടി എം ജി രാധാകൃഷ്ണന് തെരഞ്ഞെടുത്തത് അപൂര്‍വ സുന്ദരരാഗങ്ങളായ കദനകുതൂഹലം, ആഹരി, കേദാരഗൗള, നാട്ടക്കുറിഞ്ഞി മുതലായവ ആയിരുന്നുവെങ്കിലും അതിലെ ഏറ്റവും ലളിതമായ പ്രയോഗങ്ങള്‍ക്കായിരുന്നു ചന്തം ചാര്‍ത്തിയത്. സൂര്യകിരീടം ചെഞ്ചുരുട്ടിയില് ആവിഷ്‌കരിക്കപ്പെടുമ്പോള് ‘പഴന്തമിഴ്പാട്ട്’ ആഹരിയും ബഹുളാഭരണവും ചേര്‍ന്നുണ്ടായി. സംഗീതത്തിന്റെ പുതുകാലത്തിലേക്ക് ചെവി തുറന്നുപിടിക്കാനുള്ള ഒരു മനസ് ആദ്യകാലം മുതലേ അദ്ദേഹത്തിനുണ്ടായിരുന്നു. രണ്ടാമത്തെ സിനിമയായിരുന്ന ‘രണ്ടു ജന്മ’ത്തിലെ ‘കര്‍പ്പൂരക്കുളിരണിയും’ എന്ന പാട്ടില്‍ത്തന്നെ അദ്ദേഹം വെസ്റ്റേണ് സംഗീതത്തിന്റെ എല്ലാ ചേരുവകളും ചേര്‍ത്തുവച്ചു. അക്കോര്‍ഡിയവും ജാസുമെല്ലാം ഈ പാട്ടില് നിറഞ്ഞുനിന്നുവെങ്കിലും മെലഡിയുടെ സുഗമസംഗീതമാണ് പാട്ടിനെ മുന്നോട്ടുനയിച്ചത്. ‘മന്ദാരങ്ങളെല്ലാം’, ‘ആകാശം നിന്റെ’, ‘ആനന്ദം പൂവിടും’ എന്നീ പാട്ടുകളിലെല്ലാം തന്നെ വെസ്റ്റേണ് സംഗീതത്തിന്റെ സമസ്തധാരകളും ഉള്‍ച്ചേര്‍ത്തു വയ്ക്കുകയുണ്ടായി, എം ജി രാധാകൃഷ്ണന്.\nഈണം, തുയിലുണര്‍ത്തീണം തന്നെയായിരുന്നു ആ ഗാനങ്ങള്. മണിച്ചിത്രത്താഴ് എന്ന സിനിമയില് ഉപയോഗിച്ച ദ്രാവിഡ സംഗീതസ്വാതന്ത്ര്യം ഒന്ന് വേറെത്തന്നെ. ഒന്‍പതര മിനിട്ട് നീളുന്ന ഒരു പാട്ടില് ആണ് ആ സിനിമ അവസാനിക്കുന്നത്. കുന്ദളവരാളിരാഗത്തില് ഒരു മുറൈവന്ത് എന്ന പാട്ട് ഗംഭീരമായി മാറി. പാട്ടുകാരനായാണ് എം ജി രാധാകൃഷ്ണന് ആദ്യം സിനിമയില് എത്തുന്നത്. കള്ളിച്ചെല്ലമ്മയില് രാഘവന് മാഷിന്റെ സംഗീതത്തില് ‘ഉണ്ണിഗണപതിയേ’ എന്ന പാട്ടായിരുന്നു അത്. പിന്നീട് എത്രയോ പാട്ടുകള് പാടി അദ്ദേഹം മലയാളിയുടെ ഇഷ്ടഗായകനുമായി. മല്ലാക്ഷിമണിമാറില്, രാമായണത്തിലെ സീത ഉത്തിഷ്ഠതാ ജാഗ്രത, വൈക്കത്തപ്പന് ശിവരാത്രി, ശാരികേ ശാരികേ, വന്ദേ മുകുന്ദാ ഹരേ’ ഇങ്ങനെ…. ശാസ്ത്രീയ സംഗീത സംസ്‌കാരവും നാടന് പാട്ടിന്റെ സാധനയും ആ ശബ്ദത്തിലുണ്ടായിരുന്നു. രാധാകൃഷ്ണ സംഗീതത്തില് വന്ന മെലഡികള് നിരവധിയാണ്. മൗനമേ, കുടയോളം ഭൂമി, അനുരാഗസുധയില്, പ്രണയവസന്തം, വനമാലിനിന്, എത്ര പൂക്കാലം, പൂമുഖവാതില്‍ക്കല്, പനിനീര്‍പ്പൂവിതളില്, ഒരു ദളം മാത്രം ഒരുമിച്ചുചേരും, പ്രേമയമുനാ, ഞാറ്റുവേലക്കിളിയേ, അല്ലിമലര്‍ക്കാവില്, രാഗഹേമന്ത, ശ്രീപാദം, പലവട്ടം പൂക്കാലം, വൈകാശിത്തെന്നലോ, കിഴക്കുപുലരി, ചെമ്പഴുക്ക, പൂമകള് വാഴുന്ന, തിരനുരയും… ഇങ്ങനെ മധുരഗീതങ്ങള്. മൂന്ന് രാഗത്തില് ചിട്ടപ്പെടുത്തിയ ‘ഓടക്കുഴലേ, ഓടക്കുഴലേ’ എന്ന ഒഎന്‍വിയുടെ വരികള് എങ്ങനെ മനസില് നിന്നു മായും? പല്ലവിയില് കാംബോജിയും അനുപല്ലവിയില് ആനന്ദഭൈരവിയും ചരണത്തില് മോഹനവുമായിരുന്നു ഈ ലളിതഗാനത്തിലെ രാഗസത്ത.\nഎം ജി രാധാകൃഷ്ണന്റെ പാട്ടുകള്‍ക്ക് പല അടരുകള് ഉണ്ടായിരുന്നു. പഴംതമിഴ് പാട്ടില് നിശബ്ദതയുടെ ഒരിഴയലും ഇടപെടലുമുണ്ടായിരുന്നു. ഓമൃദുലേ എന്ന ഗാനം നമ്മുടെ ഹൃദയമുരളിയിലേക്കൊഴുകി വന്നു. ഞാറ്റുവേലക്കിളിയേ എന്ന പാട്ടില് കുട്ടനാടിന്റെ ജൈവലാവണ്യം മുഴുവനും നിറഞ്ഞുനിന്നു. ഒരു ദളംമാത്രം പ്രണയത്തിന്റെ ചലച്ചിത്രഗീതിയായി മാറി. നിലാവിന്റെ നീലഭസ്മക്കുറിയണിഞ്ഞു വരുന്നൊരു പ്രണയിനിയെ നാം പാട്ടില് കണ്ടു. കാറ്റേ നീ വീശരുതിപ്പോള് എന്ന പാട്ട് കാമുകിക്ക് കാമുകനോടുള്ള കറയില്ലാത്ത കരുതല് ആയി മാറി. നാഥാ നീ വരും കാലൊച്ച എന്ന പാട്ടില് പ്രണയത്തിന്റെ നിലയ്ക്കാത്ത കാത്തിരിപ്പുണ്ടായിരുന്നു. വരികളില് ഈണം ചേര്‍ത്തുവയ്ക്കുമ്പോള് കിട്ടുന്ന ഒരു ശാന്തതയാണ് എം ജി രാധാകൃഷ്ണന്റെ പാട്ടുകള് തരുന്നത്. ആ പാട്ടുകള്‍ക്ക് കിനാവിന്റെ ഭാവമുണ്ടായിരുന്നു. പ്രതേ്യകിച്ചും അയഥാര്‍ഥമായ പകല്‍ക്കിനാവിന്റെ ഭാവങ്ങള് രാധാമാധവ സങ്കല്‍പ്പത്തിന്റെ രാഗവൃന്ദാവനം തന്നെയായിരുന്നു എം ജി രാധാകൃഷ്ണന്റെ പാട്ടുകള്. അവ എത്രകാലം കഴിഞ്ഞാലും നമ്മുടെ മനസില് ഭാവവിസ്മയങ്ങള് പകര്‍ന്നുകൊണ്ടേയിരിക്കും എന്നത് തീര്‍ച്ചയാണ്.\nഅമ്മമഴക്കാറും മുകിലിന് മകളും


emalayalee.com - Muzik247 ആസിഫ് അലി - ഭാവന ചിത്രം 'അഡ്വഞ്ചേഴ്‌സ് ഓഫ് ഓമനക്കുട്ടന്'ലെ ആദ്യ സോങ്ങ് വീഡിയോ റിലീസ് ചെയ്‌തു\nMuzik247 ആസിഫ് അലി - ഭാവന ചിത്രം 'അഡ്വഞ്ചേഴ്‌സ് ഓഫ് ഓമനക്കുട്ടന്'ലെ ആദ്യ സോങ്ങ് വീഡിയോ റിലീസ് ചെയ്‌തു\nFILM NEWS 12-Apr-2017\nകൊച്ചി: മലയാള സിനിമ ഇന്‍ഡസ്‌ട്രിയിലെ പ്രമുഖ മ്യൂസിക് ലേബല് ആയ മ്യൂസിക്247, ആസിഫ് അലി - ഭാവന ചിത്രം 'അഡ്വഞ്ചേഴ്‌സ് ഓഫ് ഓമനക്കുട്ടന്'ലെ ആദ്യ സോങ്ങ് വീഡിയോ റിലീസ് ചെയ്‌തു. `കസവണിയും` എന്ന ഈ ഗാനം ആലപിച്ചിരിക്കുന്നത് യാസിന് നിസാര് ആണ്.. മനു മന്‍ജിത്തിന്റെ വരികള്‍ക്ക് ഡോണ് വിന്‍സെന്റ് ഈണം പകര്‍ന്നിരിക്കുന്നു.\nരോഹിത് വി എസ് സംവിധാനം നിര്‍വഹിച്ച 'അഡ്വഞ്ചേഴ്‌സ് ഓഫ് ഓമനക്കുട്ടന്' എന്ന ചിത്രത്തില് അജു വര്‍ഗീസ്, ശ്രിന്ദ, സൈജു ഗോവിന്ദ കുറുപ് എന്നിവരും അഭിനയിക്കുന്നുണ്ട്. സമീര് അബ്ദുള് തിരക്കഥയും സംഭാഷണവും ഒരുക്കിയിരിക്കുന്നു. ഛായാഗ്രഹണം അഖില് ജോര്‍ജും ചിത്രസംയോജനം ലിവിങ്‌സ്റ്റണ് മാത്യുവുമാണ് നിര്‍വഹിച്ചിരിക്കുന്നത്.\nമ്യൂസിക്247നാണ് ഒഫീഷ്യല് മ്യൂസിക് ലേബല്. ആന്റണി ബിനോയ്, ബിജു പുളിക്കല് എന്നിവര് ചേര്‍ന്നാണ് ഫോര് എം എന്റര്‍ടൈന്‍മെന്റ്‌സ് (4ങ ഋിലേൃമേശിാലിെേ)ന്റെ ബാനറില് ചിത്രം നിര്‍മിച്ചിരിക്കുന്നത്.\n`കസവണിയും` ഒഫീഷ്യല് സോങ്ങ് വീഡിയോ മ്യൂസിക്247)ന്റെ യൂട്യൂബ് ചാനലില് കാണാന്: https://www.youtube.com/watch?v=-ZQWXlWzgh8


Parliament winter session from Nov 29 | പാർലമെന്റ് ശീത കാല സമ്മേളനം നവംബർ 29 മുതൽ; ഡിസംബർ 23 വരെയുള്ള സമ്മേളനം പൂർണമായി കോവിഡ് മാനദണ്ഡങ്ങൾ പാലിച്ച് - MarunadanMalayalee.com\nOctober 26, 202111:30 PM IST Permalink\nന്യൂഡൽഹി: പാർലമെന്റ്് ശീത കാല സമ്മേളനം നവംബർ 29 മുതൽ ഡിസംബർ 23 വരെയെന്ന് റിപ്പോർട്ട്. കോവിഡ് വ്യാപനത്തെ തുടർന്ന് 2020ൽ ശീതകാല സമ്മേളനം നടത്തിയിരുന്നില്ല.\nപിന്നീട് നടന്ന വർഷകാല സമ്മേളനത്തിൽ കർഷക സമരം, പെഗസ്സസ് ഫോൺ ചോർത്തൽ മുതലായ വിഷയങ്ങൾ ഉന്നയിച്ച് പ്രതിപക്ഷം നിരന്തരം പ്രക്ഷോഭങ്ങൾ നടത്തിയതിനാൽ നേരത്തെ അവസാനിപ്പിച്ചു. പൂർണമായും കോവിഡ് മാനദണ്ഡങ്ങൾ പാലിച്ചാകും ശീതകാല സമ്മേളനം നടത്തുക.\nകോട്ടയത്ത് 108 ആംബുലൻസിൽ പ്രസവിച്ച് യുവതി, കരുതലായി ജീവനക്കാർ\nപൊലീസുകാരനെ ക്വട്ടേഷൻ നൽകി കൊലപ്പെടുത്തിയ 'സഹപ്രവർത്തക' അറസ്റ്റിൽ


UUKMA News ഗതാഗത മന്ത്രി തോമസ് ചാണ്ടി അവധിയില് പ്രവേശിക്കുന്നു; ചികില്‍സയ്ക്കായി വിദേശത്തേക്ക് പോകുകയാണെന്ന് വിശദീകരണം - UUKMA News ഗതാഗത മന്ത്രി തോമസ് ചാണ്ടി അവധിയില് പ്രവേശിക്കുന്നു; ചികില്‍സയ്ക്കായി വിദേശത്തേക്ക് പോകുകയാണെന്ന് വിശദീകരണം - UUKMA News\nഗതാഗതമന്ത്രി തോമസ് ചാണ്ടി അവധിയില് പ്രവേശിക്കുന്നു. ആരോഗ്യ പ്രശ്നങ്ങൾ ചൂണ്ടിക്കാട്ടിയാണ് മന്ത്രി അവധിയിൽ പ്രവേശിക്കാനൊരുങ്ങുന്നത്. ഈ മാസം അവസാനം മുതലായിരിക്കും അദ്ദേഹം അവധിയില് പ്രവേശിക്കുക എന്നാണ് വിവരം.\nഅവധിയിൽ പ്രവേശിക്കുന്നതുമായി ബന്ധപ്പെട്ട് മുഖ്യമന്ത്രിയുമായി തോമസ് ചാണ്ടി സംസാരിച്ചതായാണ് പുറത്തുവരുന്ന വിവരം. വ്യാഴാഴ്ച നടക്കുന്ന മന്ത്രിസഭ യോഗത്തിൽ ഇക്കാര്യം സംബന്ധിച്ച തീരുമാനമുണ്ടായേക്കുമെന്നാണ് സൂചന.\nതോമസ് ചാണ്ടിക്കെതിരായ ലേക് പാലസ് കയ്യേറ്റവുമായി ബന്ധപ്പെട്ട റിപ്പോര്‍ട്ട് കളക്ടര് അനുപമ നാളെ റവന്യു മന്ത്രിക്ക് കൈമാറാനിരിക്കെയാണ് തോമസ് ചാണ്ടി അവധി തേടിയത്. ഉപഗ്രഹ ചിത്രങ്ങളുടെ സഹായത്തോടെയായിരുന്നു തോമസ് ചാണ്ടിയുടെ റിസോര്‍ട്ടിനായി ഭൂമി കയ്യേറിയതായി കണ്ടെത്തിയത്. നേരത്തെ ഉണ്ടായിരുന്ന ഭൂഘടനയ്ക്ക് മാറ്റം സംഭവിച്ചതായി കളക്ടറുടെ റിപ്പോര്‍ട്ടില് വ്യക്തമാക്കിയിരുന്നു.\nബിനോയ് കോടിയേരിക്കെതിരായ യാത്രാ വിലക്ക് നീങ്ങി; ചെക്ക് കേസ് ഒത്തുതീര്‍പ്പാക്കി\nഗൗരിയുടെ ആത്മഹത്യ: സി.സി.ടി.വി ദൃശ്യങ്ങൾ പുറത്ത്


13 നിലയിൽ അഴിമതിയുടെ ‘അമിട്ട്’ | KSRTC building | Kozhikode ksrtc | Manorama news\nജയൻ മേനോൻ October 11, 2021 08:49 AM IST\nവേണ്ടത്ര കമ്പി ഉപയോഗിക്കാതെ നിർമാണമെന്ന് ചെന്നൈ ഐഐടി റിപ്പോർട്ട്\nആദ്യ എസ്റ്റിമേറ്റ്: 19.73 കോടി ∙ പുതുക്കിയത്: 54 കോടി\nപണി തീർത്തത്: 74.79 കോടി ∙ ഇനി മുടക്കേണ്ടത്: 20 കോടി\nകോഴിക്കോട് കെഎസ്ആർടിസി ബസ് ടെർമിനൽ കെട്ടിടം.\nനാൾക്കുനാൾ നിർമാണച്ചെലവു കൂട്ടിയും നിലവാരം കുറച്ചും കോഴിക്കോട്ട് കെട്ടിപ്പൊക്കിയ കെഎസ്ആർടിസി ബസ് ടെർമിനൽ മറ്റൊരു ‘പാലാരിവട്ടം പാലം’ ആയി മാറുമോ എന്ന സംശയത്തിലാണു കേരളം. 19.73 കോടി രൂപ എസ്റ്റിമേറ്റിൽ തുടങ്ങി 54 കോടിയിൽ എത്തുകയും പിന്നീട് 74.79 കോടിയിൽ പൂർത്തിയാക്കുകയും ചെയ്ത കോൺക്രീറ്റ് സൗധത്തിൽ വേണ്ടത്ര കമ്പി പോലും ഉപയോഗിച്ചിട്ടില്ലെന്നാണ് ചെന്നൈ ഐഐടി സംഘത്തിന്റെ പഠന റിപ്പോർട്ട്. ഒരേസമയം 25 ബസുകളുടെ അറ്റകുറ്റപ്പണി നടത്താനും നൂറോളം ബസുകൾ നിർത്തിയിടാനും സൗകര്യമുണ്ടായിരുന്ന കെഎസ്ആർടിസിയുടെ3ഏക്കർ സ്ഥലത്ത് ഇപ്പോഴുള്ളത് 13 നിലകളിലായി 3.28 ലക്ഷം ചതുരശ്ര അടി വിസ്തീർണമുള്ള കൽമന്ദിരം മാത്രം. ബാക്കി എല്ലാ സൗകര്യങ്ങളും ‘സ്വാഹ!’.\nകരാർ നൽകുന്ന കാലത്തെ ഏറ്റവും ഉയർന്ന നിരക്കായ ചതുരശ്ര അടിക്ക് 1500 രൂപ വച്ച് കണക്കാക്കിയാൽപോലും 49 കോടിയിൽ തീരേണ്ട നിർമാണം 75 കോടിയിലേക്ക് എത്തിയപ്പോൾ ലാഭം ആരൊക്കെ നേടി എന്ന ചോദ്യത്തിനാണ് ഇപ്പോൾ ഉത്തരം തേടുന്നത്. 20 കോടി രൂപ കൂടി മുടക്കി ബലപ്പെടുത്തൽ എന്ന അങ്കത്തിന് ഉദ്യോഗസ്ഥർ ഇറങ്ങുമ്പോൾ, കരയ്ക്കിരുന്ന് കളി കാണാനുള്ള ഒരുക്കത്തിലാണു ചതുരശ്ര അടിക്ക് വെറും 13 രൂപ മാത്രം വാടക നൽകി കെട്ടിടം ഏറ്റെടുത്ത കരാറുകാർ. കുറച്ചുകാലത്തേക്ക് ബസ് സ്റ്റാൻഡ് മറ്റൊരിടത്തേക്ക് മാറ്റേണ്ടി വരുന്നതിന്റെ ബുദ്ധിമുട്ട് അനുഭവിക്കേണ്ടി വരുന്നത് ജനത്തിനും.\nമൂന്നു തിരഞ്ഞെടുപ്പുകളിൽ വാഗ്ദാനങ്ങളിലും അവകാശവാദങ്ങളിലും നിറഞ്ഞു നിന്നിരുന്നു കെഎസ്ആർടിസി ടെർമിനൽ. ഇത് ബസുകൾക്കു വേണ്ടിയോ യാത്രക്കാർക്കു വേണ്ടിയോ അല്ല നിർമിച്ചിരിക്കുന്നതെന്ന് ഇന്ന് ടെർമിനലിന് അകത്തു പ്രവേശിക്കുന്നവർക്ക് വ്യക്തമാകും. വലിയ തൂണുകൾക്കിടയിൽ ബസ് നിർത്തിയിട്ടാൽ ഒന്നുകിൽ ഡ്രൈവർക്കു പുറത്തിറങ്ങാൻ പറ്റില്ല, അല്ലെങ്കിൽ യാത്രക്കാർക്ക്. ബസുകളെയും യാത്രക്കാരെയും പരമാവധി ഇവിടെനിന്ന് അകറ്റി നിർത്താനുള്ള ചിന്ത 12 വർഷം മുൻപേയുണ്ടായിരുന്നു എന്ന വാദങ്ങൾ ഇപ്പോഴുണ്ടാകുന്നുണ്ട്. ബസ് സ്റ്റാൻഡ് നഗരത്തിൽനിന്ന് പിഴുതെറിഞ്ഞ്, കൂറ്റൻ കെട്ടിടം പൂർണമായും വ്യാപാരസമുച്ചയം ആക്കാനുള്ള നീക്കം നടക്കുന്നു എന്ന ആരോപണങ്ങളും ഒപ്പം ഉയരുന്നുണ്ട്.\nകെഎസ്ആർടിസിക്കു സാമ്പത്തിക സഹായം നൽകാനും ബിഒടി (ബിൽഡ്–ഓപ്പറേറ്റ്–ട്രാൻസ്ഫർ) പ്രോജക്ടുകൾ നടപ്പാക്കി ലാഭം നേടിക്കൊടുക്കാനുമാണു കേരള ട്രാൻസ്പോർട്ട് ഡവലപ്മെന്റ് ഫിനാൻസ് കോർപറേഷൻ (കെടിഡിഎഫ്സി) സ്ഥാപിച്ചത്. നാട്ടിലെങ്ങുമില്ലാത്ത പലിശനിരക്കിൽ വായ്പ നൽകി, പതിയെപ്പതിയെ, കെടിഡിഎഫ്സി കെഎസ്ആർടിസിയെ വിഴുങ്ങുന്ന കാഴ്ചയാണു പിന്നീടു കണ്ടത്. നാലിടത്ത് കെഎസ്ആർടിസിയുടെ കൈവശമുണ്ടായിരുന്ന കണ്ണായ സ്ഥലങ്ങളിൽ കൂറ്റൻ വ്യാപാരസമുച്ചയങ്ങൾ പണിതിട്ടു.9വർഷത്തിനിടെ കെഎസ്ആർടിസിക്ക് വരുമാനം കിട്ടിയത് അങ്കമാലിയിൽ നിന്നു മാത്രം – മൂന്നു കോടി രൂപ!\nകെട്ടിടം ആദ്യമേ പ്രശ്നത്തിൽ\nകോഴിക്കോട്ടെ ടെർമിനൽ വിവാദങ്ങളിൽ നിറയുന്നത് ആദ്യമായല്ല. നിയമലംഘനങ്ങൾ ചൂണ്ടിക്കാട്ടി കോഴിക്കോട് കോർപറേഷൻ 2013ൽ നിർമാണം നിർത്തിവയ്ക്കാനും അനധികൃത നിർമാണം ക്രമപ്പെടുത്തുന്നതിന് 12.86 കോടി രൂപ അധികമായി ഈടാക്കാനും നോട്ടിസ് നൽകിയിരുന്നു. മുൻവശത്തു റോഡിൽനിന്നു കുറഞ്ഞത് 14.5 മീറ്റർ മാറ്റി നിർമാണം നടത്തേണ്ടിയിരിക്കെ6മീറ്റർ മാത്രമാണു വിട്ടിരിക്കുന്നത്, പാർക്കിങ് സ്ഥലം ഡിസൈനിൽ ഉള്ളതിലും കുറച്ചു, അനുവദിച്ചതിലും കൂടുതൽ സ്ഥലത്തു നിർമാണങ്ങൾ നടത്തിയിരിക്കുന്നു തുടങ്ങിയ കാരണങ്ങൾ ചൂണ്ടിക്കാട്ടിയായിരുന്നു നോട്ടിസ്. സർക്കാരിനു വേണ്ടിയുള്ള നിർമാണമാണ് എന്ന പേരിൽ എല്ലാ നിയമലംഘനങ്ങളും കണ്ടില്ലെന്നു നടിക്കാനായിരുന്നു മന്ത്രിതലത്തിലെടുത്ത തീരുമാനം. കെട്ടിട നമ്പരിന് അപേക്ഷിച്ചു മൂന്നു കൊല്ലം കഴിഞ്ഞാണ് കോർപറേഷൻ അത് അനുവദിച്ചത്. അഗ്നിരക്ഷാ വിഭാഗത്തിന്റെ ലൈസൻസ് ലഭിച്ചതു രണ്ടു വർഷത്തിനു ശേഷവും. അത്രമാത്രം പ്രശ്നങ്ങൾ തുടക്കത്തിലേ ഉണ്ടായിരുന്നു.\nടെർമിനലിലെ തൂണുകൾ നിരന്തരം ബസ് ഉരഞ്ഞു തകർന്നനിലയിൽ.\nആറു വർഷം നീണ്ട മാരത്തൺ കൺസ്ട്രക്‌ഷൻ കഴിഞ്ഞ് 2015ൽ ബസ് സ്റ്റാൻഡ് തുറന്നെങ്കിലും കോർപറേഷൻ അനുമതികൾ ലഭിക്കാത്തതിനാൽ കെട്ടിട സമുച്ചയം തുറക്കാനായില്ല. 2015ൽ ആണ് കെട്ടിടം പാട്ടത്തിനു നൽകാൻ ടെൻഡർ വിളിച്ചത്. മാക് അസോഷ്യേറ്റ്സ് എന്ന സ്ഥാപനത്തിനു കെട്ടിടത്തിന്റെ കരാർ നൽകിയെങ്കിലും ഹൈക്കോടതി ഇടപെട്ടു റദ്ദാക്കി. 2018ൽ അലിഫ് ബിൽഡേഴ്സ് രംഗത്തെത്തി. നവംബർ 21നു തുറന്ന ടെൻഡറിൽ 17 കോടി രൂപ തിരിച്ചു നൽകാത്ത നിക്ഷേപവും 43 ലക്ഷം രൂപ പ്രതിമാസ വാടകയും നിശ്ചയിച്ചാണ് അലിഫ് ബിൽഡേഴ്സിന് 30 വർഷത്തേക്കു നൽകാൻ തീരുമാനിച്ചത്. നഗരത്തിൽ കുടുംബശ്രീ കെട്ടിടത്തിനു പോലും ചതുരശ്ര അടിക്ക് 175 രൂപ വാടക ഈടാക്കുമ്പോൾ ഇവിടെ വെറും 13 രൂപ മതിയെന്നു തീരുമാനിച്ചതും വിവാദമായിരുന്നു.\nഅലിഫ് ബിൽഡേഴ്സിനു ടെൻഡർ നൽകാനുള്ള അനുമതിപത്രം 17 കോടി രൂപ കെട്ടിവയ്ക്കാത്തതിനെത്തുടർന്നു ഗതാഗത സെക്രട്ടറി റദ്ദാക്കി. വീണ്ടും ടെൻഡർ ചെയ്യണമായിരുന്നെങ്കിലും പഴയ ടെൻഡർ തന്നെ പരിഗണിച്ചു മുന്നോട്ടു പോകാൻ തിരഞ്ഞെടുപ്പു പ്രഖ്യാപനത്തിനു തൊട്ടുമുൻപ്, കഴിഞ്ഞ ഫെബ്രുവരിയിൽ സർക്കാർ തീരുമാനിക്കുകയായിരുന്നു.\nഓഗസ്റ്റിൽ എല്ലാ നടപടികളും പൂർത്തിയാക്കി അലിഫ് ബിൽഡേഴ്സിനു താക്കോൽ കൈമാറുന്ന ചടങ്ങും നടത്തിയ ശേഷമാണ് ഐഐടി പഠന റിപ്പോർട്ട് പുറത്തുവരുന്നത്. ഭൂനിരപ്പിനും അടിയിലുള്ള രണ്ടു നിലകളിലെ9തൂണുകൾക്കു ഗുരുതരമായ വിള്ളലുകളും മറ്റു നൂറോളം തൂണുകൾക്കു ചെറിയ വിള്ളലുകളും സംഭവിച്ചിട്ടുണ്ട്. ഇതു ബലപ്പെടുത്താനാണ് 20 കോടിക്കടുത്ത് ഇനി ചെലവഴിക്കേണ്ടത്. അതായത് 54 കോടിയിൽ തുടങ്ങിയ പദ്ധതി 94 കോടിയിലേക്ക് എത്തുന്നു. എല്ലാ ചെലവും കെടിഡിഎഫ്സി തന്നെ വഹിച്ച്, കെട്ടിടത്തിന്റെ പോരായ്മകളെല്ലാം തീർത്ത്, അലിഫ് ബിൽഡേഴ്സിനു കൈമാറണം. അതിനു ശേഷം ഒന്നര വർഷം കൂടി കഴിഞ്ഞേ അലിഫ് ബിൽഡേഴ്സിൽ നിന്ന് 43 ലക്ഷത്തിന്റെ പ്രതിമാസ വാടക ലഭ്യമായിത്തുടങ്ങുകയുള്ളൂ.\nനിർമാണം കഴിഞ്ഞ് മൂന്നു വർഷം കെട്ടിടം ഉപേക്ഷിക്കപ്പെട്ടതിലുടെ മാത്രം 16 കോടി രൂപയുടെയെങ്കിലും നഷ്ടം സംഭവിച്ചതായി മുൻ കെഎസ്ആർടിസി ജീവനക്കാരൻ ദേവദാസൻ പുന്നത്ത് സർക്കാരിനു പരാതി നൽകിയിട്ടുണ്ട്.\nകരാറെടുത്ത കമ്പനിക്കു ടെർമിനൽ പൂർണമായും വിട്ടുകൊടുക്കാൻ ഒത്തുകളി നടക്കുന്നുണ്ടെന്ന ആരോപണവുമായി സിഐടിയു യൂണിയനും രംഗത്തുണ്ട്. ചെന്നൈ ഐഐടിയുടെ റിപ്പോർട്ട് മറയാക്കി ബസ് ടെർമിനലുകളും കിയോസ്കുകളും സ്ഥിരമായി മാറ്റാനുള്ള നീക്കമാണ് നടക്കുന്നതെന്നും സിഐടിയു ആരോപിക്കുന്നു. യാഥാർഥ്യം കണ്ടെത്താൻ അന്വേഷണം വേണമെന്നും കെഎസ്ആർടിഇഎ യൂണിയൻ ചൂണ്ടിക്കാട്ടി. നിലവിലുള്ള5കിയോസ്കുകൾ ഇവിടെ നിന്ന് ഒഴിവാക്കാനുള്ള നീക്കമുണ്ടെന്ന ആരോപണവും ഉയര‍ുന്നുണ്ട്.\nകോഴിക്കോട് കെഎസ്ആർടിസി ബസ് ടെർമിനലിലെ ബസ് ബേയിൽ തൂണുകൾ തമ്മിലുള്ള അകലം കുറവായതിനാൽ പ്രയാസപ്പെട്ടു കടന്നുപോകുന്ന യാത്രക്കാരൻ. ചിത്രം: മനോരമ\nകെട്ടിടത്തിനു ബലക്ഷയം ഉണ്ടെന്ന ഐഐടി റിപ്പോർട്ട് ഗൂഢാലോചനയാണെന്ന് ആർക്കിടെക്ട് ആർ.കെ.രമേഷ്. നിർമാണം പൂർത്തിയാക്കിയ സമയത്ത് ആദ്യം പാട്ടക്കരാർ എടുക്കാൻ വന്ന ഏജൻസി തനിക്കു കൈക്കൂലി വാഗ്ദാനം ചെയ്തിരുന്നതായും അദ്ദേഹം വെളിപ്പെടുത്തി. ആദ്യം പാട്ടക്കരാറെടുത്ത മാക് അസോഷ്യേറ്റ്സും ഇപ്പോൾ എടുത്തിരിക്കുന്ന അലിഫ് ബിൽഡേഴ്സും ഒന്നാണെന്ന ഗുരുതര ആരോപണവും അദ്ദേഹം ഉന്നയിക്കുന്നു.(ഇതെക്കുറിച്ച് പ്രതികരണം തേടി ഇരുകമ്പനികളുടെയും മേധാവികളുമായി ബന്ധപ്പെടാൻ ശ്രമിച്ചെങ്കിലും ലഭ്യമായില്ല.)\nബസ് സ്റ്റാൻഡ് മാറ്റി, കെട്ടിടം പൂർണമായും വ്യാപാരസമുച്ചയം ആക്കാനുള്ള ഗൂഢാലോചന നടക്കുന്നുണ്ട്. കെട്ടിടത്തിന്റെ രൂപരേഖയും മറ്റും ഐഐടി പഠനസംഘം ആവശ്യപ്പെട്ടിട്ടില്ല. അവർ പരിശോധന നടത്തുന്ന വിവരം അറിയിച്ചിട്ടുമില്ല. സ്ട്രക്ചറൽ ഡിസൈൻ ഐഐടി മേധാവി ആയിരുന്ന ഡോ.കെ.പി.അരവിന്ദൻ പരിശോധിച്ചു ശരിവച്ചതാണ്. പിന്നെയും എങ്ങനെ പിഴവുകൾ വരുന്നു എന്നാണു രമേഷിന്റെ ചോദ്യം.\nബലക്ഷയം േനരത്തേ കണ്ടെത്തി: മന്ത്രി\nകെട്ടിടത്തിനു ബലക്ഷയം ഉണ്ടെന്നതു കണ്ടെത്തിയതിനെത്തുടർന്നാണ് വിജിലൻസ് അന്വേഷണത്തിനു കഴിഞ്ഞ സർക്കാർ ഉത്തരവിട്ടതും ഐഐടിയെ പഠനത്തിനു ചുമതലപ്പെടുത്തിയതുമെന്നു മന്ത്രി ആന്റണി രാജു. ഐഐടി റിപ്പോർട്ടിലെ കണ്ടെത്തലുകളും വിജിലൻസ് പരിശോധിക്കും. ബലപ്പെടുത്തൽ നടപടികൾക്കും മറ്റും ഐഐടി തന്നെ മേൽനോട്ടം വഹിക്കും. ചെന്നൈ ഐഐടി പഠന റിപ്പോർട്ടിന്റെ സംഗ്രഹം മന്ത്രി ആന്റണി രാജു ഇന്നു നിയമസഭയിൽ സമർപ്പിച്ചേക്കും.\nകോഴിക്കോട് കെഎസ്ആർടിസി ബസ് ടെർമിനൽ ബേസ്മെന്റിലെ പാർക്കിങ് ഏരിയയിൽ മഴവെള്ളം കെട്ടിക്കിടക്കുന്ന നിലയിൽ.ചിത്രം: മനോരമ\nനിലവിൽ5കിയോസ്കുകൾ പ്രവർത്തിക്കുന്നു. വാടക കെടിഡിഎഫ്സിക്ക്. ടേസ്റ്റിക് ലീഡ് പോയിന്റ് ലിമിറ്റഡിന്റെ മൂന്നു കിയോസ്കുകൾക്ക് 421514 രൂപ മാസ വാടക. കെ.പി.ഹാരിസിന്റെ പേരിലുള്ള രണ്ടു കിയോസ്കുകൾക്ക് 2,44,579 രൂപ വാടക. 1.10 കോടി രൂപ കെടിഡിഎഫ്സിക്ക് നിക്ഷേപവും നൽകിയിട്ടുണ്ട്. പ്രവർത്തനം തുടങ്ങിയത് കഴിഞ്ഞ ഫെബ്രുവരിയിൽ. 15 വർഷത്തേക്കാണ് ഇവരുമായുള്ള പാട്ടക്കരാർ.\nബസ് ടെർമിനലിനെക്കുറിച്ച് പറയുമ്പോൾ 11 വർഷം മുൻപുണ്ടായ അപകടമാണ് അഗ്നിരക്ഷാ സേനക്കാരുടെ ഓർമയിൽ. തമിഴ്നാട് പളനി സ്വദേശി രാമസ്വാമിയുടെ തല തകർന്ന ശരീരം ചെളിക്കുണ്ടിൽനിന്ന് ഉയർത്തിയെടുത്തതാണ് ബീച്ച് സ്റ്റേഷനിലെ ഫയർ ഓഫിസർ അജിത്കുമാർ പനോത്തിനെ പോലുള്ളവർ ഓർത്തെടുക്കുന്നത്. പ്രധാന തൂണിന്റെ നിർമാണത്തിനിടയിൽ 2010 ഓഗസ്റ്റ് 27ന് ആയിരുന്നു അപകടം. തൂൺ തകർന്നു വീണത് രാമസ്വാമിയുടെ തലയ്ക്കു മുകളിലേക്കായിരുന്നു.\nടെർമിനലിന്റെ പോരായ്മകളെക്കുറിച്ചു വിജിലൻസിന്റെ പ്രാഥമിക അന്വേഷണം 2018 മേയ് 21നാണ് ആരംഭിച്ചത്. കെടിഡിഎഫ്സിയുടെ നിർദേശപ്രകാരം ഡിവൈഎസ്പി: ഷാജി വർഗീസിന്റെ നേതൃത്വത്തിലുള്ള സംഘം നടത്തിയ അന്വേഷണം അന്തിമഘട്ടത്തിൽ. ഈ മാസം തന്നെ പ്രാഥമിക അന്വേഷണം പൂർത്തിയാക്കി കേസ് റജിസ്റ്റർ ചെയ്യാനുള്ള നടപടികളിലേക്കു കടക്കും. കേസ് റജിസ്റ്റർ ചെയ്യാൻ സർക്കാർ അനുമതി വേണ്ടിവരും.\nചെലവ് 244.8 കോടി വരുമാനം3കോടി\n∙ അങ്കമാലി, തിരുവല്ല, തിരുവനന്തപുരം, കോഴിക്കോട് സമുച്ചയങ്ങൾക്കായി മൊത്തം ചെലവ് 244.80 കോടി.\n∙ അങ്കമാലി സമുച്ചയം 2011 ജനുവരി 19ന് ഉദ്ഘാടനം ചെയ്തു. 90% കമേഴ്സ്യൽ ഏരിയ വാടകയ്ക്കു നൽകി.\n∙ തിരുവനന്തപുരം സെൻട്രൽ 2014 മാർച്ച് രണ്ടിനും കോഴിക്കോട് 2015 ജൂൺ ഒന്നിനും തിരുവല്ല 2015 ജൂൺ ആറിനും ഉദ്ഘാടനം കഴിഞ്ഞെങ്കിലും ഇതുവരെ ഒരു രൂപപോലും കെഎസ്ആർടിസിക്കു ലഭിച്ചിട്ടില്ല.\n∙ തിരുവല്ല വാണിജ്യ സമുച്ചയത്തിലെ 10% സ്ഥലം വാടകയ്ക്കു നൽകിയിട്ടുണ്ട്.\n∙4കെഎസ്ആർടിസി ബിഒടി പ്രോജക്ടുകളിൽ നിന്ന് 2012–13 മുതൽ 2018–19 വരെ (2020–21 കണക്കുകൾ അന്തിമമാക്കിയിട്ടില്ല) ചെലവു കഴിഞ്ഞ് കെടിഡിഎഫ്സിക്കു ലഭിച്ച തുക: 7,79,35,187 രൂപ. കെഎസ്ആർടിസിക്ക് നൽകിയ വിഹിതം: 3,01,71,700 രൂപ.\n∙ കോഴിക്കോട്ടെ കെട്ടിട നിർമാണത്തിന് ഇതേവരെ ചെലവഴിച്ച തുക: 74,79,00,911 രൂപ.\n∙ കെട്ടിട നിർമാണ കരാർ എടുത്തത്: കെ.വി.ജോസഫ് ആൻഡ് സൺസ്, ഇടപ്പള്ളി, കൊച്ചി.\n∙ കോഴിക്കോട്ടെ കെട്ടിടത്തിന്റെ ഉദ്ഘാടനത്തിനു ചെലവഴിച്ചത്: 30,44,249 (ഇതിൽ 7,30,800 രൂപ സ്പോൺസർഷിപ്) \nContent Highlight: KSRTC, Kozhikode KSRTC twin tower construction scam


heavy rainfall Kerala - Roads Inundated\nസംസ്ഥാനത്ത് അതീവ ജാഗ്രത; തെക്കൻ കേരളത്തിലും മധ്യ കേരളത്തിലും മഴ ശക്തം\nതെക്കൻ കേരളത്തിലും മധ്യ കേരളത്തിലും ശക്തമായ മഴ തുടരുകയാണ്. കനത്ത മഴയും നാശ നഷ്ടങ്ങളുമുണ്ടായ തിരുവനന്തപുരം ജില്ലയിൽ അതീവ ജാഗ്രതയാണ്. എല്ലാ ജില്ലകളിലും റെഡ് അലർട്ടിന് സമാനമായ മുന്നൊരുക്കങ്ങൾക്ക് ദുരന്ത നിവാരണ അതോറിറ്റി നിർദേശം നൽകിയിട്ടുണ്ട്. കനത്ത മഴമൂലം ഇന്നലെ മണ്ണ് വീണ് മൂടി പാറശാല റെയിൽവേ പാളത്തിലെ മണ്ണ് പൂർണമായും നീക്കാൻ കഴിഞ്ഞില്ല. ശക്തമായ മഴയിൽ മണ്ണ് വീണ്ടും വീഴുകയാണ്. നെയ്യാറ്റിൻകര ദേശീയപാതയിലെ മരുത്തൂർപാലം തകർന്നതിനെ തുടർന്ന് ഗതാഗതം പൂർണ്ണമായും നിർത്തിയിട്ടുണ്ട്. അറ്റകുറ്റപണിക്ക് ശേഷം ഇന്ന് ഗതാഗതം പുനഃസ്ഥാപിക്കാൻ ആണ് ശ്രമം തുടരുകയാണ്.\nഎറണാകുളം കാലടി മേഖലകളിൽ കനത്ത മഴ തുടരുകയാണ്. കാലടിയിൽ ചില ഇടങ്ങളിൽ റോഡിൽ വെള്ളക്കെട്ട് രൂക്ഷമാണ്. കനത്ത മഴയിൽ പറവൂർ മാർക്കറ്റ് റോഡിൽ കട തകർന്ന് വീണു.ഇന്ന് രാവിലെയാണ് അപകടം ഉണ്ടായത്. കാലപഴക്കമുളള കെട്ടിടമാണ് തകർന്നത്. അപകടത്തിൽ ആർക്കും പരിക്കില്ല. ജില്ലയിലെ മലയോര മേഖലയിലും മഴ ശക്തമാണ്. വെളിയാഴ്ച രാത്രി മുതൽ തുടരുന്ന കനത്ത മഴയിൽ ആലുവ നഗരത്തിൽ വ്യാപക വെള്ളക്കെട്ട് രൂപപ്പെട്ടു. ദേശീയ പാത സമാന്തര റോഡുംതാഴ്ന്ന പ്രദേശങ്ങളും വെള്ളത്തിലായി. നഗരസഭ 21 വാർഡിൽ 15 ഓളം വീടുകളിൽ വെള്ളം കയറി. പുലർച്ചയോടെയാണ് വീടുകളിൽ ഒരടിയോളം വെള്ളം കയറിയത്.വ്യാപാര സ്ഥാപനങ്ങളും വർക് ഷോപ്പുകളും വെള്ള കെട്ടിലായി. ഈ ഭാഗത്തുള്ള പ്രധാന അഴുക്കു കാന വൃത്തിയാക്കാത്തതാണ് പ്രദേശം വെള്ളക്കെട്ടിലാകാൻ പ്രധാന കാരണം. നഗരത്തിലെ സ്വകാര്യ ബസ് സ്റ്റാൻ്റ്, ബാങ്ക് കവല ഭാഗങ്ങളും വെള്ളക്കെട്ടിലായി.എന്നാൽ പെരിയാൽജലനിരപ്പിൽ കാര്യമായ വർധനയില്ല.\nRead Also : സംസ്ഥാനത്ത് അതീവ ജാഗ്രത; തെക്കൻ കേരളത്തിലും മധ്യ കേരളത്തിലും ശക്തമായ മഴ\nപത്തനംതിട്ട ജില്ലയിൽ കനത്ത മഴ തുടരുന്ന സാഹചര്യത്തിൽ നദീ തീരങ്ങളിലും ഉരുൾ പൊട്ടൽ, മണ്ണിടിച്ചിൽ സാധ്യത പ്രദേശങ്ങളിലും താമസിക്കുന്നവർക്ക് അതീവ ജാഗ്രതാ നിർദേശം. വെള്ളപ്പൊക്ക മേഖലകളിൽ ജനങ്ങൾ ആവശ്യം വന്നാൽ മാറി താമസിക്കാൻ സജ്ജരാകണമെന്നും മലയോര മേഖലയിലെ യാത്ര ഒഴിവാക്കാനും ജില്ലാ കളക്ടർ നിർദേശിച്ചു. കൊക്കാത്തോടും ആവണിപ്പാറ ഗിരിജൻ കോളനിയും ഒറ്റപ്പെട്ട നിലയിലാണ്. പന്തളം നാഥനടിക്കളം ഭാഗത്ത് ആറ് വീടുകളിൽ കൊക്കാത്തോട് ഒരേക്കറിൽ5വീട്ടിലും വെള്ളം കയറി. കലഞ്ഞൂരിൽ തോട് കവിഞ്ഞ് വില്ലേജ് ഓഫീസിൽ വെള്ളം കയറി. മുടിയൂർകോണം എംറ്റിഎൽപിഎസിൽ ക്യാമ്പ് ആരംഭിച്ചിട്ടുണ്ട്. അടൂരിൽ എം സി റോഡിൽ ഏനാത്ത് വെള്ളക്കെട്ട് രൂപപ്പെട്ടു. പുതുശേരി ഭാഗത്ത് ഭാഗികമായി ഗതാഗതം തടസപ്പെട്ടു. കെ.പി റോഡിൽ ചാങ്കൂർ ഭാഗത്ത് ഗതാഗതം ഭാഗികമായും തടസപ്പെട്ടു. പുനലൂർ – മൂവാറ്റുപുഴ റോഡിൽ വകയാറിലും ഗതാഗത തടസം അനുഭവപ്പെട്ടു. കൈപ്പട്ടൂർ പാലത്തിന്റെ അപ്രോച്ച് റോഡ് ഇടിഞ്ഞു. മണൽപ്പരപ്പിൽ വെള്ളം കയറി. വടശേരിക്കര നരിക്കുഴിയിൽ തോട് കര കവിഞ്ഞു. അടൂർ ഏനാദിമംഗലത്ത് മണ്ണിടിച്ചിലിൽ രണ്ടു വീടുകൾക്ക് നാശനഷ്ടം സംഭവിച്ചു. കുന്നിട വേട്ടമലയിലാണ് മണ്ണിടിഞ്ഞത്.\nRead Also : എറണാകുളം ഉൾപ്പെടെ മൂന്ന് ജില്ലകളിൽ ഇന്ന് റെഡ് അലേർട്ട്\nകോട്ടയം ജില്ലയുടെ മലയോര മേഖലകളിൽ ശക്തമായ മഴ തുടരുന്നു. മണ്ണിടിച്ചിൽ സാധ്യത കണക്കിലെടുത്ത് 30 ഇടങ്ങളിൽ ജാഗ്രതാ നിർദ്ദേശം നൽകി. കൂട്ടിക്കൽ, തീക്കോയി, തലനാട് മേഖലകളിലെ അപകട സാധ്യതാ പ്രദേശത്തുള്ളവർ ബന്ധുവീടുകളിലേക്ക് മാറാൻ നിർദേശിച്ചു. കാഞ്ഞിരപ്പള്ളി താലൂക്കിലാണ് ഏറ്റവും കൂടുതൽ മഴ പെയ്യുന്നത്. താഴ്ന്ന പ്രദേശങ്ങളിൽ വെള്ളം കയറിയതോടെ പെരുന്നയിൽ ദുരിതാശ്വാസ ക്യാമ്പ് തുറന്നു.\nStroy Highlights: heavy rainfall Kerala – Roads Inundated


ഹിന്ദു ഐക്യവേദിക്കെതിരെ ദേവസ്വം ബോർഡ്; ക്ഷേത്രം തുറക്കുന്നതിൽ സർക്കാരിന് പിടിവാശിയെന്ന് ബിജെപി | VHP and BJP doesnt want to open temples for believers Devaswom board denied allegations\nഹിന്ദു ഐക്യവേദിക്കെതിരെ ദേവസ്വം ബോർഡ്; ക്ഷേത്രം തുറക്കുന്നതിൽ സർക്കാരിന് പിടിവാശിയെന്ന് ബിജെപി\nThiruvananthapuram, First Published 8, Jun 2020, 2:59 PM\nദേവസ്വം ബോർ‍ഡിന് കീഴിലുള്ള ക്ഷേത്രങ്ങൾ ധൃതിപിടിച്ച് തുറക്കുന്നത് സർക്കാറിന്‍റെ സാമ്പത്തിക പ്രതിസന്ധി മറകടക്കാനാണെന്ന് ഹിന്ദു ഐക്യവേദി കുറ്റപ്പെടുത്തിയിരുന്നു\nതിരുവനന്തപുരം: നാളെ മുതൽ സംസ്ഥാനത്ത് ആരാധനാലയങ്ങൾ തുറക്കാനുള്ള തീരുമാനവുമായി ബന്ധപ്പെട്ട് ഹിന്ദു ഐക്യവേദിയുടെ ആരോപണം തള്ളി തിരുവിതാംകൂർ ദേവസ്വം ബോർഡ് രംഗത്തെത്തി. ഐഎംഎ എതിർത്തിട്ടും ഭക്തർക്ക് വേണ്ടി ക്ഷേത്രങ്ങൾ തുറക്കാൻ സർക്കാർ പിടിവാശി കാണിക്കുന്നെന്നും ഇതിൽ ദുരൂഹതയുണ്ടെന്നും ബിജെപി നേതാവ് അഡ്വ ബി ഗോപാലകൃഷ്ണൻ ആരോപിച്ചു.\nദേവസ്വം ബോർ‍ഡിന് കീഴിലുള്ള ക്ഷേത്രങ്ങൾ ധൃതിപിടിച്ച് തുറക്കുന്നത് സർക്കാറിന്‍റെ സാമ്പത്തിക പ്രതിസന്ധി മറകടക്കാനാണെന്ന് ഹിന്ദു ഐക്യവേദി കുറ്റപ്പെടുത്തിയിരുന്നു. പരിവാർ സംഘടനകളുടെ ക്ഷേത്രങ്ങളിൽ ഭക്തരെ പ്രവേശിപ്പിക്കില്ലെന്നും ഹിന്ദു ഐക്യവേദി അറിയിച്ചു. തൊട്ടുപിന്നാലെ ഈ ആരോപണം തള്ളി തിരുവിതാംകൂർ ദേവസ്വം ബോർഡ് പ്രസിഡന്റ് രംഗത്തെത്തി. സർക്കാറിന് വരുമാനം ഉണ്ടാക്കാനാണ് ക്ഷേത്രം തുറക്കുന്നതെന്ന ആക്ഷേപത്തിന് പിന്നിൽ ദുരുദ്ദേശമുണ്ടെന്ന് എൻ വാസു ഏഷ്യാനെറ്റ് ന്യൂസിനോട് പറഞ്ഞു. ഭക്തരുടെ ആവശ്യം കൂടി പരിഗണിച്ചാണ് തീരുമാനം. ക്ഷേത്രങ്ങളിലെ വരുമാനം സർക്കാർ കൊണ്ടുപോകുന്നുവെന്നത് തെറ്റായ ആരോപണമാണെന്നും വാസു പറഞ്ഞു.\nക്ഷേത്രപ്രവേശനം ഭക്തരോ ക്ഷേത്രസമിതികളോ ആവശ്യപ്പെട്ടിട്ടില്ലെന്ന് അഡ്വ ബി ഗോപാലകൃഷ്ണൻ ഫെയ്സ്ബുക്കിൽ കുറിച്ചു. ക്ഷേത്രം തുറക്കുന്നത് ആരോടുള്ള താൽപ്പര്യമാണ്? എന്തിനോടുള്ള ഏർപ്പാട് എന്ന് സർക്കാർ വ്യക്തമാക്കണം. ഹിന്ദു സംസ്ക്കാരമനുസരിച്ച് ഈശ്വരൻ തൂണിലും തുരുമ്പിലുമുണ്ട് , ഈശ്വരപ്രാർത്ഥന വ്യക്തിപരമാണ്. സമൂഹ കൂട്ട പ്രാർത്ഥന ക്ഷേത്രങ്ങളിൽ ഹൈന്ദവ ആചാരപ്രകാരം ഇല്ല. ഗുരുവായൂരും ശബരിമലയും പോലെ സമ്പാദ്യം ഉള്ള ക്ഷേത്രങ്ങളിൽ നിന്ന് കഷ്ടപ്പെടുന്ന ക്ഷേത്രങ്ങളെ സഹായിക്കണം. അല്ലാതെ കയ്യിട്ട് വാരി സർക്കാർ ഫണ്ടിലേക്ക് മാറ്റുകയല്ല വേണ്ടത്. ദേവസ്വം അധികാരികൾക്ക് ശമ്പളവും കിമ്പളവും കിട്ടാനും നേടാനുമുള്ള ധൃതിയാണ് ദേവസ്വങ്ങളുടെ താത്പര്യം. തബ്‌ലീഗിനെ പോലെ ഹിന്ദു ആരാധനാലയങ്ങളെ പ്രതിക്കൂട്ടിൽ നിർത്താനുള്ള ഹിഡൻ അജണ്ട സർക്കാർ ഉത്തരവിന് പിന്നിലുണ്ടോ എന്ന് സംശയിക്കേണ്ടിയിരിക്കുന്നുവെന്നും ബിജെപി നേതാവ് കുറ്റപ്പെടുചത്തി..\nനിയന്ത്രണങ്ങളോട് ആരാധനാലയങ്ങളിൽ വിശ്വാസികളെ പ്രവേശിപ്പിക്കാനാണ് സംസ്ഥാന സർക്കാർ അനുമതി നൽകിയിട്ടുള്ളത്. ഭക്തരെ പ്രവേശിപ്പിക്കുന്നതിന് മുന്നോടിയായി ദേവസ്വം ബോർഡിന് കീഴിലുള്ള ക്ഷേത്രങ്ങളിൽ ഒരുക്കങ്ങളും തുടങ്ങി. ഇതിനിടെയാണ് ഹിന്ദു സംഘടനകൾ സർക്കാറിനെതിരെ രംഗത്ത് വന്നത്.\nസാമ്പത്തികമായി പരാധീനതയിലുള്ള ചില പ്രൈവറ്റ് ക്ഷേത്രഭാരവാഹികൾ മാത്രമാണ് ഭക്തരെ പ്രവേശിപ്പികാൻ അനുമതി തേടിയത്. ഇക്കാര്യം ചർച്ച ചെയ്യാനുള്ള യോഗത്തിലേക്ക് സർക്കാർ ഹിന്ദു സംഘടനാ നേതാക്കളെ വിളിച്ചില്ല. എൻഎസ്എസ്, എസ്.എൻഡിപി എന്നിവരെയും ഒഴിവാക്കിയെന്ന് ഹിന്ദു ഐക്യവേദി കുറ്റപ്പെടുത്തി.\nആരാധനാലയങ്ങൾ തുറക്കാനിരിക്കെ ദേവസ്വം ബോർഡിന് കീഴിലുള്ള ക്ഷേത്രങ്ങളിൽ ഒരുക്കവും തുടങ്ങി. ഗുരുവായൂർ ക്ഷേത്രവും പരിസരവും അഗ്നി ശമനസേന അണു വിമുക്തമാക്കി. നാളെ രാവിലെ 9.30 മുതൽ 1.30 വരെയാണ് ക്ഷേത്രത്തിൽ ദർശനം അനുവദിക്കുക. ഓൺലൈനായി ബുക് ചെയ്തവർക്കാണ് പ്രവേശനം. കൊവിഡ് മാനദണ്ഡങ്ങൾ പാലിച്ചാകും ക്ഷേത്ര ദർശനമെന്നും ദേവസ്വം അധികൃതർ വ്യക്തമാക്കി. വിശ്വാസികൾ ബാഗുകൾ ചെരുപ്പുകൾ തുടങ്ങിയവ കൊണ്ടുവരുന്നത് ഒഴിവാക്കാനും നിർദ്ദേശിച്ചിട്ടുണ്ട്.\nLast Updated 8, Jun 2020, 4:30 PM


The cotton seeds China first seed on moon: ചന്ദ്രനിലും ചെടി മുളപ്പിക്കും ചൈന\nചന്ദ്രനിൽ പരുത്തി വിത്ത് മുളപ്പിച്ചാണ് ചൈന പുതിയ നേട്ടം കൈവരിച്ചത്\nJanuary 15, 2019 5:55:31 pm\nബീജിങ്: ചന്ദ്രനിൽ ചെടികൾ വളരുമെന്ന് തെളിയിച്ചിരിക്കുകയാണ് ചൈന. ചന്ദ്രനിൽ പരുത്തി വിത്ത് മുളപ്പിച്ചാണ് ചൈന പുതിയ നേട്ടം കൈവരിച്ചത്. ചൈനയുടെ പര്യവേഷണ വാഹനമായ ചാങ് ഇ-4 ലാണ് പ്രത്യേകം തയ്യാറാക്കിയ പെട്ടിയിൽ പരുത്തി വിത്ത് ചന്ദ്രനിൽ എത്തിച്ചത്. പേടകം വിജയകരമായി ചന്ദ്രനിലിറങ്ങിയെന്നുള്ള വാർത്തകൾ പുറത്ത് വന്ന് രണ്ടാഴ്ച പിന്നിടുമ്പോഴാണ് ചെടി മുളച്ചതായുള്ള വാർത്ത രാജ്യം പുറത്തുവിട്ടത്. ചൈനയിലെ ടെലിവിഷൻ മാധ്യമമായ സിജിടിഎൻ വിത്ത് മുളച്ചതിന്റെ ചിത്രം പങ്കുവച്ചിട്ടുണ്ട്.\nചന്ദ്രനിൽ ജൈവ വളർച്ചാ പരീക്ഷണണങ്ങൾ മനുഷ്യർ നടത്തുന്നത് ആദ്യമായാണെന്ന് പരീക്ഷണങ്ങൾക്ക് നേതൃത്വം നൽകിയ ചീ ജെൻചിൻ പറഞ്ഞു. ചോക്കിങ് യൂണിവേഴ്സിറ്റിയിലെ ശാസ്ത്രജ്ഞരാണ് ‘മിനി ലൂണാർ ബയോസ്പിയർ’ ഡിസൈൻ ചെയ്തത്. 18 സെന്റിമീറ്റർ നീളമുള്ള ടിന്നിൽ ആവശ്യത്തിന് മണ്ണും വെള്ളവും നിറച്ചശേഷം അതിൽ പരുത്തി വിത്തും ഉരുളക്കിഴങ്ങ് വിത്തും ചെറു പുഷ്പമായ അരാബിഡോപ്സിസ് വിത്തും നട്ടു. ടിന്നിനുള്ളിൽ ചെറിയ ക്യാമറയും വിവരങ്ങൾ കൈമാറാൻ സഹായിക്കുന്ന ഉപകരണവും ഘടിപ്പിച്ചിരുന്നു.\nടിന്നിനകത്ത് ചെറിയൊരു ട്യൂബ് ഘടിപ്പിച്ചിരുന്നു. ചന്ദ്രന്റെ പ്രകാശം ടിന്നിന് അകത്തേക്ക് കടന്ന് പ്രകാശസംശ്ലേഷണം നടക്കാനായിരുന്നു ഇത്. പരുത്തി തൈ മുളച്ചതിന്റെ ചിത്രങ്ങളാണ് ശാസ്ത്രജ്ഞർക്ക് ഇപ്പോൾ ലഭിച്ചത്. മറ്റു വിത്തുകളൊന്നും ഇതുവരെ മുളച്ചിട്ടില്ലെന്ന് ശാസ്ത്രജ്ഞർ പറഞ്ഞു. 2013 ൽ നാസയും ചന്ദ്രനിൽ വിത്തുകൾ മുളയ്പ്പിക്കുന്നതിനുള്ള ദൗത്യം പ്രഖ്യാപിച്ചിരുന്നുവെങ്കിലും പിന്നീട് ഇത് ഉപേക്ഷിക്കുകയായിരുന്നു.\nപുതുവർഷം പിറന്ന് ഏതാനും ദിവസങ്ങൾക്കു പിന്നാലെയാണ് ചന്ദ്രന്റെ മറുവശത്ത് ആദ്യമായി പര്യവേക്ഷണ വാഹനം ഇറങ്ങി ചൈന വാർത്തകളിൽ നിറഞ്ഞത്. ചന്ദ്രന്റെ വിദൂരഭാഗത്തേക്കു (ഫാർ സൈഡ്) ചൈന വിക്ഷേപിച്ച ചാങ് ഇ4ദൗത്യമാണ് വിജയകരമായത്.\nWeb Title: The cotton seeds china first seed on moon


ഫോട്ടോഗ്രാഫര്‍ക്ക് ശേഷം പലരും സെറ്റുകളിലേക്ക് വിളിപ്പിച്ചിരുന്നു. പിന്നീട് വരാന് പറഞ്ഞ് മടക്കി അയച്ചു പലരും\n08 Dec, 2019 at 07:07 AM\nഫോട്ടോഗ്രാഫര് എന്ന ഒറ്റ ചിത്രത്തിലൂടെ മികച്ച ബാലതാരത്തിനുള്ള അവാര്‍ഡ് നേടിയ മണി 12 വര്‍ഷത്തിന് ശേഷം വെള്ളിത്തിരയിലേക്ക് തിരിച്ചെത്തുന്ന ചിത്രമാണ് ഉടലാഴം. ബാലതാരമായാണ് സിനിമയിലെത്തിയതെങ്കിലും ഉടലാഴം ഉള്‍പ്പെടെ ആകെ രണ്ടേ രണ്ട് ചിത്രങ്ങളില് മാത്രമാണ് മണി അഭിനയിച്ചത്. സൂപ്പര്‍സ്റ്റാര് മോഹന്‍ലാലിനൊപ്പം സ്വപ്നതുല്യമായ അരങ്ങേറ്റമാണ് ലഭിച്ചതെങ്കിലും മണി സിനിമയില് സജീവമായില്ല. അതിനുള്ള കാരണം മണി തന്നെ പറയുകയാണ്.\nപലരും വിളിച്ചു, പക്ഷെ മടക്കി അയച്ചു\nഫോട്ടോഗ്രാഫര്‍ക്ക് ശേഷം പലരും സെറ്റുകളിലേക്ക് വിളിപ്പിച്ചിരുന്നു. പിന്നീട് വരാന് പറഞ്ഞ് മടക്കി അയച്ചു പലരും. ഇതോടെ സിനിമയോടുള്ള താത്പര്യം ഇല്ലാതായി. പിന്നീട് മമ്മൂട്ടി ചിത്രമായ അണ്ണന് തമ്പിയിലും രജനികാന്തിന്‍റെ തമിഴ് പടത്തിലേക്കും അവസരം തേടിയെത്തിയെങ്കിലും അന്നത്തെ ജീവിത സാഹചര്യം അനുവദിച്ചില്ല. അങ്ങനെ ചെറുപ്പത്തിലേ തന്നെ കൂലിപണിയിലേക്ക് തിരിഞ്ഞു. കോഴിക്കോടും കര്‍ണ്ണാടകയിലെ ഷിമോഗയിലുമൊക്കെയായി ജോലി ചെയ്യുന്നതിനിടെയാണ് മണിയെ തേടി ഉടലാഴത്തിന്‍റെ സംവിധായകന് ഉണ്ണികൃഷ്ണന് ആവളയെത്തുന്നത്. ആദ്യമൊക്കെ താത്പര്യമില്ല എന്ന് പറഞ്ഞ് ഒഴിഞ്ഞ് മാറി മണി. വീണ്ടും വീണ്ടും തന്‍റെ ഗുളികന് എന്ന കഥാപാത്രത്തെ മണിയില് കണ്ട ഉണ്ണി വിടാതെ പിന്തുടര്‍ന്നു . അങ്ങനെയാണ് മണിയുടെ ഭാര്യ പവിഴത്തെ കാണാന് ചെന്നത്. ഭാര്യയുടെ സമ്മര്‍ദ്ദം കൂടിയായപ്പോള് മണിയങ്ങനെ ഉടലാഴത്തിലെ ഗുളികനായി.\nഉടലാഴത്തില് ആദ്യമൊക്കെ അഭിനയം പ്രയാസമായിരുന്നു\nപുരുഷന്‍റെ ഉടലിനുള്ളിലെ സ്ത്രൈണതയെ അടയാളപ്പെടുത്തുന്ന ഉടലാഴത്തില് ആദ്യമൊക്കെ അഭിനയം വലിയ പ്രയാസമായിരുന്നെന്ന് മണി പറയുന്നു. കാമറയ്ക്ക് മുന്നിലെത്തുമ്പോള് തന്നെ നാണമായി തുടങ്ങി. ഫോട്ടോ ഗ്രാഫറില് അഭിനയിക്കുമ്പോള് സംവിധായകന് പറഞ്ഞ് തന്നത് പോലെ അഭിനയിക്കുകയായിരുന്നു. ഉടലാഴത്തിലും അങ്ങനെ തന്നെ. പറഞ്ഞ് തന്നത് പോലെ ചെയ്തു.\nഗുളികനായി മാറിയത് ഒരു മാസത്തെ പരിശീലനത്തിനൊടുവില്\nഒരു മാസത്തെ പരിശീലനത്തിനൊടുവിലാണ് ഗുളികനായി മാറിയത്. സിനിമ കണ്ടപ്പോള് സന്തോഷമായെന്നും മണി പറഞ്ഞു. ഒരു പാട് പേര് ഇപ്പോള് തിരിച്ചറിയുന്നുണ്ട്. അടുത്ത് വന്ന് അഭിനന്ദനം അറിയിക്കുന്നുണ്ട്. ഇനി സിനിമയില് തന്നെ തുടരണം.\nമണി വലിയ സന്തോഷത്തിലാണ്. സന്തോഷത്തിന് മറ്റൊരു കാരണം കൂടിയുണ്ട് മണിക്ക്. ഭാര്യ പവിഴവും രണ്ട് മക്കളും ഈ ചിത്രത്തില് അഭിനയിച്ചിട്ടുണ്ട്. ജീവയോടൊപ്പം തമിഴില് ഒരു ചിത്രം മകനുമൊത്ത് പൂര്‍ത്തിയാക്കി. മൂന്ന് ചിത്രങ്ങളിലേക്ക് കൂടി അവസരം തേടിയെത്തിയിട്ടുണ്ട്.


ഹോണ്ട സിറ്റിയ്ക്ക് പുതിയ എതിരാളി; ടൊയോട്ട യാരിസ് വിപണിയില്, വില 8.75 ലക്ഷം മുതല് - Malayalam DriveSpark\n21 min ago ബിഎസ് VI അവഞ്ചര് 160 സ്ട്രീറ്റിന്റെ വില വീണ്ടും വര്‍ധിപ്പിച്ച് ബജാജ്\nPublished: Friday, May 18, 2018, 13:51 [IST]\nടൊയോട്ട യാരിസ് ഇന്ത്യയില് പുറത്തിറങ്ങി. 8.75 ലക്ഷം രൂപ മുതലാണ് പുതിയ യാരിസ് സെഡാന്റെ എക്‌സ്‌ഷോറൂം വില. ബുക്കിംഗ് പ്രഖ്യാപിച്ച വേളയില് തന്നെ യാരിസിന്റെ വില ടൊയോട്ട പുറത്തുവിട്ടിരുന്നു. ഇന്നുമുതല് യാരിസിന്റെ വിതരണം ഡീലര്‍ഷിപ്പുകള് ആരംഭിക്കും. യാരിസ് ബുക്ക് ചെയ്ത ആദ്യ ആയിരം ഉപഭോക്താക്കള്‍ക്ക് കാര് ഇന്നുതന്നെ ലഭിക്കുമെന്ന് ടൊയോട്ട ഉറപ്പുനല്‍കിയിട്ടുണ്ട്.\nടൊയോട്ട യാരിസ് — വകഭേദങ്ങള്, വില\nയാരിസില് വകഭേദങ്ങള് നാല്; J, G, V, VX എന്നീ വകഭേദങ്ങളില് മാനുവല്, സിവിടി ഗിയര്‍ബോക്‌സ് പതിപ്പുകള് ലഭിക്കും. 14.07 ലക്ഷം രൂപയാണ് ഏറ്റവും ഉയര്‍ന്ന യാരിസ് വകഭേദത്തിന്റെ എക്‌സ്‌ഷോറൂം വില. ടൊയോട്ട യാരിസ് വകഭേങ്ങളുടെ വില ഇങ്ങനെ –\nടൊയോട്ട യാരിസ് — എഞ്ചിന്\n1.5 ലിറ്റര് ഡ്യൂവല് VVT-i പെട്രോള് എഞ്ചിനാണ് പുതിയ യാരിസില്. എഞ്ചിന് 108 bhp കരുത്തും 140 Nm torque ഉം പരമാവധി സൃഷ്ടിക്കാനാവും. ആറു സ്പീഡ് മാനുവല്, ഏഴു സ്പീഡ് സിവിടി ഗിയര്‍ബോക്‌സ് കാറില് തെരഞ്ഞെടുക്കാന് അവസരമുണ്ട്. വകഭേദങ്ങള്‍ക്കെല്ലാം സിവിടി പതിപ്പു ലഭ്യമാണ്.\nടൊയോട്ട യാരിസ് — മൈലേജ്\n17.1 കിലോമീറ്ററാണ് യാരിസ് മാനുവല് വകഭേദങ്ങളില് ടൊയോട്ട വാഗ്ദാനം ചെയ്യുന്ന മൈലേജ്. യാരിസ് സിവിടി മോഡലുകള് 17.8 കിലോമീറ്റര് മൈലേജ് നല്‍കും.\nടൊയോട്ട യാരിസ് — രൂപകല്‍പന, അകത്തളം, ഫീച്ചറുകള്\nയാരിസില് ടൊയോട്ടയുടെ ലാളിത്യം നിറഞ്ഞുകാണാം. ബമ്പറിലാണ് ഗ്രില്ല്. തലകുത്തനെയുള്ള വലിയ ട്രാപസോയിഡല് ഗ്രില്ലാണ് കാറില് ആദ്യം എടുത്തുപറയേണ്ടത്. ബമ്പറില് സിംഹഭാവും ഗ്രില്ലാണ്. ബമ്പറിന് ഇരുവശത്തും ഏറെ താഴെയായി ഫോഗ്‌ലാമ്പുകളെ കാണാം.\nവളഞ്ഞു മൂര്‍ച്ചയേറി നീണ്ട പരുവത്തിലാണ് ഹെഡ്‌ലാമ്പുകളുടെ ഘടന. സൂക്ഷിച്ചു നോക്കിയാല് നേര്‍ത്ത എല്‍ഡി ഡെയ്ടൈം റണ്ണിംഗ് ലൈറ്റുകള് ഹെഡ്‌ലാമ്പിന് കീഴെ കണ്ണില്‍പ്പെടും (ഉയര്‍ന്ന വകഭേദങ്ങളില് മാത്രം). ഹെഡ്‌ലാമ്പുകള്‍ക്ക് ഒത്ത നടുവിലാണ് ടൊയോട്ട ലോഗോ.\n15 ഇഞ്ച് ആറു സ്‌പോക്ക് അലോയ് വീലുകളിലാണ് പുതിയ സെഡാന്റെ വരവ്. പിറകില് വളഞ്ഞൊഴുകുന്ന സെമി എല്‍ഇഡി ടെയില്‍ലാമ്പുകള് യാരിസിന്റെ യഥാര്‍ത്ഥ ചാരുത വെളിപ്പെടുത്തും. വൈല്‍ഡ്ഫയര് റെഡ്, ഫാന്റം ബ്രൗണ്, ഗ്രെയ് മെറ്റാലിക്, സൂപ്പര് വൈറ്റ്, പേള് വൈറ്റ്, സില്‍വര് മെറ്റാലിക് എന്നീ ആറു നിറങ്ങളിലാണ് യാരിസ് അണിനിരക്കുന്നത്.\nഅകത്തളത്തില് ഫീച്ചുറുകളുടെ ബാഹുല്യം അനുഭവപ്പെടും. ഇരട്ടനിറമാണ് ഡാഷ്ബോര്‍ഡിന്. സില്‍വര് ആക്സന്റും ഡാഷ്ബോര്‍ഡില് കാണാം. പ്രത്യേക ഘടനയിലാണ് സെന്റര് കണ്‍സോള്. 'വാട്ടര്‍ഫൊള്' ഡിസൈനെന്നാണ് ഇതിനെ ടൊയോട്ട വിശേഷിപ്പിക്കുന്നത്.\n7.0 ഇഞ്ച് ടച്ച്സ്‌ക്രീന് ഇന്‍ഫോടെയ്ന്‍മെന്റ് സംവിധാനമാണ് ഡാഷ്ബോര്‍ഡിന് നടുവില്. കൈകളുടെ ചലനത്തെ അടിസ്ഥാനപ്പെടുത്തിയുള്ള ജെസ്റ്റര് കണ്‍ട്രോളാണ് ഇന്‍ഫോടെയ്ന്‍മെന്റ് സംവിധാനത്തില് മുഖ്യാകര്‍ഷണം.\n4.2 ഇഞ്ച് MID, സ്റ്റീയറിംഗ് മൗണ്ടഡ് കണ്‍ട്രോളുകള്, പാഡില് ഷിഫ്റ്ററുകള് (സിവിടി മോഡലില് മാത്രം) എന്നിവ യാരിസിന്റെ മറ്റു പ്രത്യേകതകളാണ്. എഞ്ചിന് സ്റ്റാര്‍ട്ട്/സ്‌റ്റോപ് ബട്ടണ്, പവര് ഡ്രൈവര് സീറ്റ്, റൂഫ് മൗണ്ടഡ് എസി വെന്റുകള്, ആംബിയന്റ് ലൈറ്റിംഗ്, പ്രൊജക്ടര് ഹെഡ്‌ലാമ്പുകള്, ക്രൂയിസ് കണ്‍ട്രോള്, ലെതര് സീറ്റ് അപ്‌ഹോള്‍സ്റ്ററി, കപ്പ് ഹോള്‍ഡറുകളോട് കൂടിയ റിയര് ആംറെസ്റ്റ്, കീലെസ് എന്‍ട്രി, റെയിന് സെന്‍സിംഗ് വൈപറുകള്, ഷാര്‍ക്ക് ഫിന് ആന്റീന, 60:40 അനുപാതത്തില് വിഭജിക്കാവുന്ന സീറ്റുകള് - യാരിസില് വിശേഷങ്ങല് തീരില്ല.\nഏഴു എയര്‍ബാഗുകള്, എബിഎസ്, ഇബിഡി, ബ്രേക്ക് അസിസ്റ്റ് എന്നിവ യാരിസ് വകഭേദങ്ങളില് സ്റ്റാന്‍ഡേര്‍ഡ് ഫീച്ചറാണ്. ഇതിനു പുറമെ ഹില് സ്റ്റാര്‍ട്ട് അസിസ്റ്റ്, വെഹിക്കിള് സ്റ്റബിലിറ്റി കണ്‍ട്രോള്, ടയര് പ്രഷര് മോണിട്ടറിംഗ് സംവിധാനം, മുന്-പിന് പാര്‍ക്കിംഗ് സെന്‍സറുകള്, റിയര് ക്യാമറ, സെന്‍ട്രല് ലോക്കിംഗ് സംവിധാനങ്ങള് ഉയര്‍ന്ന യാരിസ് വകഭേദങ്ങളിലുണ്ട്.\nപത്തു ലക്ഷം രൂപയ്ക്ക് താഴെ സിവിടി ഗിയര്‍ബോക്‌സ് ലഭിക്കുന്ന ആദ്യ സി സെഗ്മന്റ് സെഡാനാണ് ടൊയോട്ട യാരിസ്. ഹോണ്ട സിറ്റി, ഹ്യുണ്ടായി വേര്‍ണ, മാരുതി സിയാസ് എന്നിവരോടാണ് പുതിയ യാരിസിന്റെ അങ്കം.\nകൂടുതല്... #toyota #new launch\nToyota Yaris Launched In India. Read in Malayalam.\nStory first published: Friday, May 18, 2018, 13:51 [IST]


മൂന്ന് പുഴുങ്ങിയ മുട്ടയ്ക്ക് 1672 രൂപ; ഇത് മുട്ട തന്നെയല്ലേ; കണ്ണ് തള്ളി സംഗീത സംവിധായകന് ശേഖര് രവ്ജിയാനി! - metromatinee.com Lifestyle Entertainment & Sports\nപഞ്ചനക്ഷത്ര ഹോട്ടലിലെ ഭക്ഷണത്തിന്റെ വില കേട്ട് കണ്ണ് തള്ളാറുണ്ട്. എന്നാൽ ഇതാ വീണ്ടും ഭക്ഷണത്തിലിന് അമിതമായ വില ഈടാക്കുകയാണ്. പഞ്ച നക്ഷത്ര ഹോട്ടലിൽ മൂന്ന് പുഴുങ്ങിയ മുട്ടയ്ക്ക് 1672 രൂപ. വില കണ്ട് കണ്ണ് തള്ളിയിരിക്കുകയാണ് സംഗീത സംവിധായകന് ശേഖര് രവ്ജിയാനി.\nപഞ്ചനക്ഷത്ര ഹോട്ടലില് താമസിക്കുകയായിരുന്നു ശേഖര്. മൂന്ന് പുഴുങ്ങിയ മുട്ടയാണ് ശേഖർ ഓർഡർ ചെയ്തിരുന്നത്. മുട്ടയുടെ വില 1350 രൂപയാണ് . എന്നാൽ ജി.എസ്.ടിയും സര്‍വ്വീസ് ചാര്‍ജുമടക്കം 1672 രൂപയാവുകയായിരുന്നു. ബില്ല് അടക്കം ശേഖര് രവ്ജിയാനി ട്വിറ്ററിൽ പങ്കുവെച്ചിട്ടുണ്ട്. പല താരങ്ങൾക്കും സമാനമായ സംഭവം നേരിട്ടുണ്ട് .\nകഴിഞ്ഞ ദിവസം സമാനമായ സംഭവം നടന് രാഹുല് ബോസും നേരിട്ടിരുന്നു. രണ്ട് റോബസ്റ്റ പഴത്തിന് 442 രൂപയാണ് താരത്തിൽ നിന്നും വാങ്ങിയത് . താരം ട്വിറ്ററിയിൽ ട്വീറ്റ് ചെയ്തതിന് പിന്നാലെ സംഭവം വിവാദമായിരുന്നു . ഇതേ തുടർന്ന് 25000 രൂപ ഹോട്ടലില് നിന്ന് പിഴ ഈടാക്കി. എന്നാൽ ഈ സംഭവും വിവാദമാകുമോ എന്ന കണ്ടറിയാം..\nFive-star hotel charges Rs 1672 for3eggs from music director Shekhar Ravjiani\nRelated Topics:eggs, shekhar ravijani


താന് വിവാഹം കഴിച്ചിട്ടില്ല, എനിക്ക് മൂന്ന് വയസുള്ള മകളുണ്ട്; വെളിപ്പെടുത്തലുമായി നടി; ഞെട്ടലോടെ ആരാധകര് l KAIRALINEWSONLINE.COM |\nതാന് വിവാഹം കഴിച്ചിട്ടില്ല, എനിക്ക് മൂന്ന് വയസുള്ള മകളുണ്ട്; വെളിപ്പെടുത്തലുമായി നടി; ഞെട്ടലോടെ ആരാധകര് – Kairalinewsonline.com\nവെബ് ഡസ്ക്5months ago Actress Comments\nതാന് ഇതുവരെ വിവാഹം കഴിച്ചിട്ടില്ലെന്നും എനിക്ക് മൂന്ന് വയസുള്ള ഒരു മകളുമുണ്ടെന്ന് വെളിപ്പെുത്തി നടി. ദബാംഗ് സീരിസിലൂടെ ശ്രദ്ധേയയായ നടി മാഹി ഗില് ആണ് പ്രണയമുണ്ടെന്നും അതില് ഒരു കുട്ടിയുണ്ടെന്നും വെളിപ്പെടുത്തി രംഗത്തെത്തിയിരിക്കുന്നത്.\nതന്റെ പ്രശസ്തി മകളുടെ സ്വകാര്യതയെ ബാധിക്കുമെന്ന് തോന്നിയതിനാലാണ് ഇത്രയും കാലം ഈ വിവരം രഹസ്യമായി വെച്ചതെന്നും അവളുടെ സ്വകാര്യതയെ ഞാന് മാനിക്കുന്നുവെന്നും വെറോണിക്ക എന്നാണ് അവളുടെ പേരെന്നും നടി പറഞ്ഞു.\nഭാവിയില് തനിക്ക് തോന്നിയാല് ചിലപ്പോള് വിവാഹിതയായേക്കുമെന്നും മകളുടെ സ്വകാര്യതയെ മാനിച്ചാണ് അവളുടെ ചിത്രങ്ങള് സമൂഹ മാധ്യമങ്ങളില് പങ്കുവെക്കാത്തതെന്നും മാഹി പറഞ്ഞു.\nവിവാഹം മനോഹരമായൊരു കാര്യമാണെന്നും എന്നാല് വിവാഹം കഴിച്ചില്ലെന്ന് കരുതി തനിക്കൊന്നും സംഭവിക്കാന് പോകുന്നില്ലെന്നും നടി പറഞ്ഞു.\n« ‘എവിടെ’ വീഡിയോ; ആശാ ശരത്തിനെതിരെ പരാതി\nമനുഷ്യത്വത്തിനെതിരായ നിഷ്ഠൂരമായ കുറ്റകൃത്യമാണ് ആള്‍ക്കൂട്ട കൊലപാതകം; ആള്‍ക്കൂട്ടങ്ങള്‍ക്ക് നിയമം കൈയിലെടുക്കാനുള്ള അവകാശമില്ല: മുഖ്യമന്ത്രി »


വയ്യാവേലി: മലനിരകളില് മഞ്ഞു പെയ്യുമ്പോള് - ആറ്.\nബാക്കി അഞ്ചു ഭാഗവും പിന്നെ നോക്കാം. ഇങ്ങിനെയൊരു സംഭവം ഇപ്പോഴല്ലേ അറിയുന്നത്.\nഹ ഹ നന്ദി അജിത് ഭായ് ..എല്ലാം കുത്തിയിരുന്നു വായിച്ചു അല്ലെ :-))\nസംഭവം ഗുമ്മായിട്ടുണ്ട്. എന്നാലും കേരളത്തെ കുറിച്ച് ചോദിക്കുമ്പോള് ലടാക്കിനെക്കുരിച്ചു പറയുന്നതാ ഇപ്പോഴത്തെ ഒരു ഇത്. ഏത്?\nങേ അതെന്താ ഇവിടെ പറയാന് വിഷ്ണു ..?


ചൈനീസ് നിക്ഷേപമില്ലാത്ത ചില ഇന്ത്യന് ആപ്പുകള് ഇതാ… – Media Ink Online\nചൈനീസ് ആപ്പുകള്‍ക്കെതിരെ നിരോധനം വരുമ്പോള് തദ്ദേശീയമായി വികസിപ്പിച്ച ചില ആപ്പുകളെ പരിചയപ്പെടാം\nടിക് ടോക്ക് ഉള്‍പ്പടെയുള്ള 59 ചൈനീസ് ആപ്പുകളെ കേന്ദ്ര സര്‍ക്കാര് നിരോധിച്ചതോടെ തദ്ദേശീയ സ്റ്റാര്‍ട്ടപ്പുകളിലേക്കാണ് എല്ലാവരുടേയും കണ്ണ്. മോദി സര്‍ക്കാരിന്റെ തീരുമാനം വന്നതോടെ ഇന്ത്യയില് തന്നെ വികസിപ്പിച്ച പല ആപ്പുകളുടെയും ഡൗണ്‍ലോഡുകളില് പൊടുന്നനെ വന് വര്‍ധനയാണ് വന്നിരിക്കുന്നത്.\nഒട്ടും തന്നെ ചൈനീസ് നിക്ഷേപമില്ലാത്ത ചില ദേശി ആപ്പുകളെ നമുക്കൊന്നു പരിചയപ്പെടാം. ഇതില് പല ആപ്പുകളെയും ഒരു പക്ഷേ നിങ്ങള്‍ക്ക് പരിചയം കാണില്ല.\nമിത്രോണ്:ടിക് ടോക്കിനുള്ള ഇന്ത്യയുടെ മറുപടിയായാണ് ഈ ആപ്പിനെ പലരും വിശേഷിപ്പിക്കുന്നത്. ഇപ്പോള് ഡൗണ്‍ലോഡുകളുടെ എണ്ണം 10 ദശലക്ഷം പിന്നിട്ടു. 2020 ഏപ്രില് മാസത്തിലായിരുന്നു ഈ ആപ്പിന്റെ പിറവിയെന്നും ഓര്‍ക്കുക.\nചിന്‍ഗരി: വിഡിയോ ഡൗണ്‍ലോഡ് ചെയ്യാനും അപ് ലോഡ് ചെയ്യാനും സുഹൃത്തുക്കളുമായി ചാറ്റ് ചെയ്യാനും കണ്ടന്റ് ഷെയര് ചെയ്യാനുമെല്ലാം സഹായിക്കുന്ന ആപ്പാണിത്. മലയാളം ഉള്‍പ്പടെ ഇന്ത്യയിലെ വിവിധ ഭാഷകളില് ലഭ്യമാണ്.\nറോപോസോ: ടിവിക്ക് സമാനമായ ഇന്റര്‍ഫേസാണിത്. 12 ഭാഷകളില് വിഡിയോ കാണാം ഇതിലൂടെ. 24 ചാനലുകളും കാണാം. ഈ ആപ്പില് 14 ദശലക്ഷം വഡിയോ ക്രിയേറ്റര്‍മാരുണ്ട്.\nബോലോ ഇന്ത്യ: ഹ്രസ്വ വിഡിയോകള്‍ക്കായുള്ള ആപ്പാണിത്. രണ്ട് മിനിറ്റ് വിഡിയോ ക്രിയേറ്റ് ചെയ്ത് ഷെയര് ചെയ്യാം. 10 ഇന്ത്യന് ഭാഷകളില് ലഭ്യമാണ്.\nലുഡോകിംഗ്: തദ്ദേശീയമായി വികസിപ്പിച്ച ഗെയിമിംഗ് ആപ്പാണിത്. ഇന്ത്യയിലെ ഒന്നാം നമ്പര് ഗെയിമിംഗ് ആപ്പെന്നാണ് ഇവരുടെ അവകാശവാദം. ഡൗണ്‍ലോഡുകളുടെ എണ്ണം 100 ദശലക്ഷം കടന്നു.\nഅജിയോ.ാേകം: റിലയന്‍സ് റീട്ടെയ്‌ലിന് കീഴിലുള്ള ലൈഫ്‌സ്റ്റൈല് ബ്രാന്‍ഡാണ് അജിയോ. ഡൗണ്‍ലോഡുകള് 10 മില്യണ് കടന്നു.\nRelated Topics:indian appsludo king


വിവാഹ വാഗ്ദാനം നല്‍കി വഞ്ചിച്ച കാമുകനെ കാമുകിയും സംഘവും കല്യാണമണ്ഡപത്തില് നിന്നും തോക്ക് ചൂണ്ടി തട്ടിക്കൊണ്ടു പോയി | Reporter Live\nവിവാഹ വാഗ്ദാനം നല്‍കി വഞ്ചിച്ച കാമുകനെ കാമുകിയും സംഘവും കല്യാണമണ്ഡപത്തില് നിന്നും തോക്ക് ചൂണ്ടി തട്ടിക്കൊണ്ടു പോയി\nBy Web Desk\tMay 17, 2017 3:52 pm A+ A-\nബന്ധ: ത്രീ ഇഡിയറ്റ്‌സ് എന്ന ആമീര് ഖാന് ചിത്രത്തില് നായികയായ കരീന കപൂറിനെ കല്യാണമണ്ഡപത്തില് നിന്നും സുഹൃത്തുക്കള് ചേര്‍ന്ന് തട്ടിക്കൊണ്ടു പോകുന്ന രംഗം പ്രേക്ഷകരെ ഏറെ രസിപ്പിച്ച ഒന്നായിരുന്നു. എന്നാല് യഥാര്‍ത്ഥ ജീവിതത്തില് അത്തരം ഒരു രംഗത്തിന് സാക്ഷിയായിരിക്കുകയാണ് ഉത്തര്‍പ്രദേശിലെ ബന്ധ നിവാസികള്. പക്ഷേ ഇക്കുറി കല്യാണമണ്ഡപത്തില് നിന്നും തട്ടിക്കൊണ്ടു പോയത് കല്യാണ പെണ്ണിനയല്ല മറിച്ച് കല്യാണ ചെക്കനെയാണ്. അതും ചെറുക്കന്റെ മുന് കാമുകിയും സുഹൃത്തുക്കളും ചേര്‍ന്ന്.\nബന്ധയിലെ ഒരു സ്വകാര്യ ആശുപത്രി ജീവനക്കാരനായിരുന്ന അശോക് യാദവിനെയാണ് മുന് കാമുകി മണ്ഡപത്തില് നിന്നും തോക്കിന് മുനയില് നിര്‍ത്തി തട്ടികൊണ്ടു പോയത്. യാദവ് ജോലി ചെയ്തിരുന്ന അതേ ആശുപത്രിയില് ജീവനക്കാരിയായിരുന്ന പെണ്‍കുട്ടിയുമായി ഇയാള് പ്രണയത്തിലാവുകയും വിവാഹവാഗ്ദാനം നല്‍കുകയും ചെയ്തിരുന്നു. എന്നാല് മാസങ്ങള്‍ക്ക് ശേഷം വീട്ടുക്കാര് നിശ്ചയിച്ചുറപ്പിച്ച കല്യാണത്തിന് അശോക് സമ്മതം മൂളുകയും പ്രണയബന്ധത്തില് നിന്നും ഒഴിഞ്ഞു മാറുകയും ചെയ്തു.\nപെണ്‍കുട്ടി പലകുറി അശോകിനെ ബന്ധപെടാന് ശ്രമിച്ചെങ്കിലും ഒരോ കാരണങ്ങള് നിരത്തി ഇയാള് ഒഴിഞ്ഞ് മാറുകയായിരുന്നു. പിന്നീട് യാദവിന്റെ വിവാഹം മറ്റൊരു പെണ്‍കുട്ടിയുമായി നടത്തുകയാണെന്ന് അറിഞ്ഞതോടെയാണ് തട്ടികൊണ്ടുപോകാന് തീരുമാനിച്ചത്. മെയ് 15നാണ് അശോക് യാദവിന്റെ കല്യാണ ചടങ്ങില് ആയുധധാരിയായ മൂന്ന് സുഹൃത്തുക്കളുമായി എസ്‌യുവി കാറില് എത്തിയ പെണ്‍കുട്ടി തന്നെ വഞ്ചിച്ച കാമുകനെ തട്ടിക്കൊണ്ടുപോകുന്നത്. തന്നെ തടയുന്നവര്‍ക്ക് നേരെ വെടിയുതിര്‍ക്കുമെന്ന് ഭീഷണി ഉയര്‍ത്തിയാണ് പെണ്‍കുട്ടി കല്യാണം കൂടാന് എത്തിയവരില് നിന്നും യാദവിനെ റാഞ്ചിയത്.\nസംഭവത്തില് ഹമീര്‍പൂര് എഎസ്പി ബ്രജേഷ് കുമാര് മിശ്രയുടെ നേതൃത്വത്തില് അന്വേഷണം ആരംഭിച്ചിട്ടുണ്ട്. അന്വേഷണം പുരോഗമിക്കുന്നുണ്ടെങ്കിലും ഇതു വരെ അശോക് യാദവിനെപ്പറ്റിയോ, പെണ്‍കുട്ടിയെപ്പറ്റിയോ ഒരു തുമ്പും ലഭിച്ചിട്ടില്ല.


സ്മാര്‍ട് ഫോണുകള്‍ക്ക് വന് ഓഫറുകളുമായി എയര്‍ടെല്; ഓണ്‍ലൈന് സ്റ്റോറില് വന് വിലക്കുറവ് |\nസ്മാര്‍ട് ഫോണുകള്‍ക്ക് വന് ഓഫറുകളുമായി എയര്‍ടെല്; ഓണ്‍ലൈന് സ്റ്റോറില് വന് വിലക്കുറവ്\nഎയര്‍ടെല് ഓണ്‍ലൈന് സ്റ്റോറില് വന് ഓഫറുകള്. ഏറ്റവും കുറഞ്ഞ വിലയില് ഐഫോണ്, ഗ്യാലക്സി മോഡലുകള്, ഐവാച്ച് തുടങ്ങി ഹാന്‍ഡ്സെറ്റുകളെല്ലാം ഇപ്പോള് സ്വന്തമാക്കാം. സാംസങ്ങിന്റെ ഏറ്റവും പുതിയ ഹാന്‍ഡ്സെറ്റ് ഗ്യാലക്സി നോട്ട്9ഇന്ത്യയില് എത്തും മുന്‍പേ ബുക്കിങ് തുടങ്ങിക്കഴിഞ്ഞു.\n67,900 രൂപ വിലയുള്ള ഗ്യാലക്സി നോട്ട്9ഹാന്‍ഡ്സെറ്റ് മാസം 2999 രൂപ നിരക്കില് 24 തവണകളായി അടച്ച് ഓഫറില് സ്റ്റോറില് നിന്ന് സ്വന്തമാക്കാം. എയര്‍ടെല് വരിക്കാര്‍ക്ക് മാത്രമെ ഈ ഓഫര് ലഭിക്കുകയുള്ളു. എയര്‍ടെല് പോസ്റ്റ് പെയ്ഡ് പ്ലാനും ഇതോടൊപ്പം ലഭിക്കുന്നതാണ്. അണ്‍ലിമിറ്റഡ് കോള്, ഫ്രീ നാഷണല് റോമിങ്, മാസം 100 ജിബി ഡേറ്റ തുടങ്ങിയവ ഓഫറില് ഉള്‍പ്പെടുന്നു.\nഎയര്‍ടെല് ഓണ്‍ലൈന് സ്റ്റോറില് കൂടാതെ സാംസങ് ഓണ്‍ലൈന് സ്റ്റോര്, ഓഫ്‌ലൈന് സ്റ്റോറുകള് എന്നിവിടങ്ങളിലും ഗ്യാലക്സി നോട്ട്9ബുക്കിങ് തുടങ്ങിയിട്ടുണ്ട്.


'ഞങ്ങളുടെ സ്നേഹം എല്ലായ്‌പ്പോഴും നിനക്കൊപ്പമുണ്ടാകും'; മകൾക്ക് പിറന്നാള് ആശംസയുമായി നദിയ മൊയ്തു | nadiya moidu wish her daughter birthday\nFirst Published Nov 27, 2020, 11:33 AM IST\n'നോക്കത്താ ദൂരത്ത് കണ്ണും നട്ട്' എന്ന ചിത്രത്തിലൂടെ വന്ന് മലയാളി പ്രേക്ഷകരുടെ ഹൃദയം കവർന്ന നടിയാണ് നദിയ മൊയ്തു. ചിത്രത്തിലെ കുറുമ്പും കുസൃതിയുമായി പ്രേക്ഷകരുടെ ഇഷ്ട്ടം നേടിയെടുത്ത ഗേളി എന്ന കഥാപാത്രം ഇന്നും മലയാളിയുടെ മനസിലുണ്ട്. ആദ്യ സിനിമയാണെന്ന് തോന്നിപ്പിക്കാത്ത തരത്തിൽ പ്രേക്ഷക മനസ്സിൽ ഇടം നേടിയ മിടുക്കി പിന്നീട് ദക്ഷിണേന്ത്യയിലെ തന്നെ അറിയപ്പെടുന്ന നദിയ മൊയ്തു എന്ന നടിയായി മാറുകയായിരുന്നു. മൂത്തമകള് സനത്തിന് പിറന്നാള് ആശംസകള് നേര്‍ന്നുകൊണ്ടുള്ള നദിയയുടെ പോസ്റ്റാണ് ഇപ്പോള് ശ്രദ്ധനേടുന്നത്.\n"സന്തോഷ ജന്മദിനം സനം.. നീ എത്ര അകലെയാണെന്നതോ അടുത്താണെന്നതോ പ്രധാനമല്ല, ഞങ്ങളുടെ സ്നേഹം എല്ലായ്‌പ്പോഴും നിനക്കൊപ്പമുണ്ടാകും" എന്നാണ് നദിയ സോഷ്യൽ മീഡിയയിൽ കുറിച്ചത്. മകൾക്കൊപ്പമുള്ള ചിത്രങ്ങളും താരം പങ്കുവയ്ക്കുന്നു.\nമുംബൈയില് സ്ഥിര താമസമാക്കിയ നദിയയ്ക്ക് സനം, ജാന എന്നിങ്ങനെ രണ്ട് മക്കളാണ് ഉള്ളത്. ഭര്‍ത്താവ് ശിരീഷ് മുംബൈയില് സാമ്പത്തിക വിദഗ്ദനായി ജോലി ചെയ്യുന്നു.\nവിവാഹ കഴിഞ്ഞ് പത്ത് വര്‍ഷങ്ങള് ശേഷമാണ് നദിയ അഭിനയ രംഗത്തേക്ക് തിരിച്ചെത്തിയത്. എം കുമരന് സണ് ഓഫ് മഹാലക്ഷ്മി എന്ന ചിത്രത്തിലൂടെ ആയിരുന്നു നദിയയുടെ രണ്ടാം വരവ്. മോഹന്‍ലാലിന്‍റെ നീരാളി എന്ന ചിത്രത്തിലും താരം നായികയായി എത്തി.\nലോക്ഡൗൺ കാലത്താണ് നദിയ സോഷ്യൽ മീഡിയയിൽ സജീവമാകുന്നത്. പഴയപടങ്ങളും പാചകവിശേഷങ്ങളും എല്ലാം താരം ആരാധകർക്കായി പങ്കുവച്ചിരുന്നു.\nവിരലിൽ എണ്ണാവുന്ന മലയാളം ചിത്രങ്ങളെ ചെയ്തുള്ളൂവെങ്കിലും മലയാളത്തിലെ നല്ല നായികാ കഥാപാത്രങ്ങളാകാൻ നദിയ മൊയ്‌ദുവിന് സാധിച്ചിട്ടുണ്ട്. വന്നു കണ്ടു കീഴടക്കി,ശ്യാമ തുടങ്ങിയ ചിത്രങ്ങളിലെ കഥാപാത്രങ്ങളെ ഇന്നും സിനിമാ പ്രേമികൾക്ക് പ്രിയമാണ്.


വിശ്വാസം അനായാസം: മഹാരാഷ്ട്ര സഭയില് അനായാസം വിശ്വാസം നേടി താക്കറെ സര്‍ക്കാര് | Kerala News Today\nവിശ്വാസം അനായാസം: മഹാരാഷ്ട്ര സഭയില് അനായാസം വിശ്വാസം നേടി താക്കറെ സര്‍ക്കാര്\nമഹാരാഷ്ട്രയില് നിയമസഭയില് വ്യക്തമായ ഭൂരിഭക്ഷത്തോടെ വിശ്വാസവോട്ട് നേടി ഉദ്ദവ് താക്കാറെ സര്‍ക്കാര്. 288 അംഗ സഭയില് 169 വോട്ടുകളുടെ പിന്തുണ നേടിയാണ് മഹാവികാസ് അഘാഡി സര്‍ക്കാര് സഭയില് കരുത്തറിയിച്ചത്. കോണ്‍ഗ്രസ്, എന് സി പി, ശിവസേന എന്നിവര്‍ക്കായി 154 വോട്ടുകളായിരുന്നു ഉണ്ടായിരുന്നു. എന്നാല് സ്വതന്ത്രരുടേതും മറ്റ് ചെറു പാര്‍ട്ടികളുടേതുമടക്കം 169 പേരുടെ പിന്തുണ ഉറപ്പിക്കാന് ത്രികക്ഷി സഖ്യത്തിന് കഴിഞ്ഞു. സര്‍ക്കാറുണ്ടാക്കാന് നേരത്തെ ഗവര്‍ണര്‍ക്ക് മുമ്പില് അവകാശവാദം ഉന്നയിച്ചപ്പോള് 162 പേരുടെ പിന്തുണയുണ്ടെന്നായിരുന്നു ഉദ്ദവ് താക്കറെ അവകാശപ്പെട്ടത്. എന്നാല് ഇതില് കൂടുതല് നേടാന് ഇവര്‍ക്ക് കഴിഞ്ഞു.\nസുപ്രീം കോടതി നിര്‍ദേശ പ്രകാരം തലയെണ്ണിയായിരുന്നു വോട്ടെടുപ്പ്. എന്നാല് വിശ്വാസ വോട്ടെടുപ്പിനായി സഭ ചേര്‍ന്നതും നേരത്തെ മന്ത്രിമാര് സത്യപ്രതിജ്ഞ ചെയ്തതും ചട്ടങ്ങള് പാലിക്കാതെയാണെന്ന് ചൂണ്ടിക്കാട്ടി ബി ജെ പി വോട്ടെടുപ്പ് ബഹിഷ്‌ക്കരിച്ചു. സര്‍ക്കാറിനൊപ്പം ചേരാതിരുന്ന സി പി എം അംഗവും അസദുദ്ദീന് ഉവൈസിയുടെ മജ്‌ലിസ് പാര്‍ട്ടിയുടെ രണ്ട് അംഗങ്ങളും രാജ് താക്കറയുടെ മഹാരാഷ്ട്ര നവനിര്‍മാണ് സേനയും വോട്ടെടുപ്പില് നിന്ന് വിട്ടുനിന്നു. സഭ ചേരുന്നതിന് മുമ്പ്തന്നെ ത്രികക്ഷി സഖ്യത്തിലെ ശിവസേനയും കോണ്‍ഗ്രസും എന് സി പിയും സ്വന്തം എം എല് എമാര്‍ക്ക് വിപ്പ് നല്‍കിയിരുന്നു. ഇതിനാല് സഖ്യത്തിന്റെ ഒരു വോട്ട് പോലും ചോര്‍ന്നില്ല.\nഎന് സി പിയിലെ ദിലിപ് വാല്‍സെ പാട്ടീലിനെ താത്കാലിക സ്പീക്കറായി നിശ്ചച്ച് ഉച്ചക്ക് രണ്ടി മണിക്ക് തന്നെ വിശ്വാസ വോട്ടെടുപ്പിനായി സഭാ നടപടികള് തുടങ്ങി. സ്പീക്കര് വിശ്വാസ വോട്ടെടുപ്പ് സംബന്ധിച്ച കാര്യങ്ങള് വിശദീകരിച്ച ശേഷം സഖ്യത്തിലെ അശോക് ചവാനെ വിശ്വാസ പ്രമേയം അവതരിപ്പിക്കാന് ക്ഷണിച്ചു. പ്രമേയം അവതരിപ്പിച്ച് കഴിഞ്ഞ ഉടന് പ്രതിഷേധവുമായി ബി ജെ പി രംഗത്തെത്തി. മന്ത്രിമാരുടെ സത്യപ്രതിജ്ഞയില് ചട്ടങ്ങളും നടപടി ക്രമങ്ങളും പാലിച്ചില്ലെന്ന് ചൂണ്ടിക്കാട്ടിയായിരുന്നു ബി ജെ പി പ്രതിഷേധം.\nചട്ടങ്ങള് ലംഘിച്ച് ഭരണഘടാന വിരുദ്ധമായ നടപടികളുടെ ഭാഗമാകാന് ഇല്ലെന്ന് മുന്‍മുഖ്യമന്ത്രി ദേവേന്ദ്ര ഫഡ്‌നാവിസ് പറഞ്ഞു. ഇന്നലെ രാത്രിയാണ് ബി ജെ പിക്ക് വിശ്വാസ വോട്ടെടുപ്പ് സംബന്ധിച്ച വിവരം നല്‍കിയത്. ഇതിനാല് തങ്ങളുടെ മുഴുവന് എം എ്ല് എമാരേയും സഭയിലെത്തിക്കാനായില്ല. മഹാരാഷ്ട്ര പോലത്തെ വലിയ ഒരു സംസ്ഥാനത്ത് ഒരു രാത്രികൊണ്ട് മുഴുവന് എം എല് എമാരേയും മുംബൈയിലെത്തിക്കാനാകില്ല. വോട്ടെടുപ്പ് തുടങ്ങുന്നതിന് മുമ്പായി വന്ദേമാതരം ചൊല്ലിയില്ലെന്നും അദ്ദേഹം കുറ്റപ്പെടുത്തി. താത്കാലിക സ്പീക്കറെ അടക്കം വിമര്‍ശിച്ചായിരുന്നു ഫഡ്‌നാവിസിന്റെ പ്രസംഗം. നടപടി ക്രമങ്ങള് പാലിക്കാതെ സഭ ചേര്‍ന്നതിനെതിരെ സുപ്രീം കോടതിയെ സമീപിക്കുമെന്നും തങ്ങള് വിശ്വാസവോട്ടെടുപ്പ് ബഹിഷ്‌ക്കരിക്കുകയാണെന്നും അദ്ദേഹം പറഞ്ഞു.\nഎന്നാല് സഭാ നടപടികള് സുപ്രീംകോടതി ഉത്തരവിന്റെ അടിസ്ഥാനത്തില് ടെലികാസ്റ്റ് ചെയ്യുന്നുണ്ടെന്നും രാജ്യം മുഴുവന് ഇതെല്ലാം വീക്ഷിക്കുന്നുണ്ടെന്ന കാര്യം ഓര്‍മ വേണമെന്നും സ്പീക്കര് മറുപടി നല്‍കി. തുടര്‍ന്ന് ഫഡ്‌നാവിസിന്റെ നേതൃത്വത്തില് ബി ജെ പി അംഗങ്ങള് സഭവിട്ട് ഇറങ്ങുകയായിരുന്നു. പുറത്തിറങ്ങിയ ഫഡ്‌നാവിസ് മാധ്യമങ്ങള്‍ക്ക് മുമ്പിലും നടപടി ക്രമങ്ങളിലെ വീഴ്ചകള് ചൂണ്ടിക്കാട്ടി പ്രതികരിച്ചു. എന്നാല് മുഴുവന് അംഗങ്ങളും എത്താത്തതിനാല് സ്വന്തം വോട്ടുകളില് കുറവുണ്ടാകുമെന്ന് ഭയന്നാണ് ബി ജെ പി സഭ ബഹിഷ്‌ക്കരിച്ചതെന്നാണ് റിപ്പോര്‍ട്ട്.\nമന്ത്രിസഭാവികസനവും സ്പീക്കര് തിരഞ്ഞെടുപ്പും ഡിസംബര് മൂന്നിന് നടന്നേക്കുമെന്നാണ് സൂചന. വ്യാഴാഴ്ച ഉദ്ധവ് താക്കറെക്കൊപ്പം മൂന്ന് പാര്‍ട്ടികളില് നിന്നായി ആറ് മന്ത്രിമാര് സത്യപ്രതിജ്ഞ ചെയ്തിരുന്നു.


Capsule ലൈറ്റിംഗ് - ഡിസൈൻ മാഗസിൻ\nലൈറ്റിംഗ് വിളക്കിന്റെ ആകൃതി ആധുനിക ലോകത്ത് വളരെ വ്യാപകമായിട്ടുള്ള കാപ്സ്യൂളുകളുടെ രൂപം ആവർത്തിക്കുന്നു: മരുന്നുകൾ, വാസ്തുവിദ്യാ ഘടനകൾ, ബഹിരാകാശ കപ്പലുകൾ, തെർമോസുകൾ, ട്യൂബുകൾ, അനേകം പതിറ്റാണ്ടുകളായി പിൻഗാമികൾക്ക് സന്ദേശങ്ങൾ കൈമാറുന്ന സമയ ഗുളികകൾ. ഇത് രണ്ട് തരത്തിലാകാം: സ്റ്റാൻഡേർഡ്, നീളമേറിയത്. വ്യത്യസ്ത അളവിലുള്ള സുതാര്യതയോടെ വിളക്കുകൾ നിരവധി നിറങ്ങളിൽ ലഭ്യമാണ്. നൈലോൺ കയറുമായി ബന്ധിക്കുന്നത് വിളക്കിന് കൈകൊണ്ട് നിർമ്മിച്ച പ്രഭാവം നൽകുന്നു. നിർമ്മാണത്തിന്റെയും വൻതോതിലുള്ള ഉൽപാദനത്തിന്റെയും ലാളിത്യം നിർണ്ണയിക്കുക എന്നതായിരുന്നു അതിന്റെ സാർവത്രിക രൂപം. വിളക്കിന്റെ ഉൽപാദന പ്രക്രിയയിൽ സംരക്ഷിക്കുന്നത് അതിന്റെ പ്രധാന നേട്ടമാണ്.\nപദ്ധതിയുടെ പേര് : Capsule, ഡിസൈനർമാരുടെ പേര് : Natalia Komarova, ക്ലയന്റിന്റെ പേര് : Alter Ego Studio.\nലൈറ്റിംഗ് Natalia Komarova Capsule


മെഡി സ്കീം ഉദ്ഘാടനം ചെയ്തു, Wayanad,Wayanad News,വയനാട് വാർത്തകൾ,Wayanad District News,Wayanad News Today\nമെഡി സ്കീം ഉദ്ഘാടനം ചെയ്തു\nമെഡി സ്കീം കൂപ്പണുകളുടെ ഉദ്ഘാടനം മുസ്‌ലിം ലീഗ് ജില്ലാ ജനറൽ സെക്രട്ടറി കെ.കെ. അഹമ്മദ് ഹാജി നിർവഹിക്കുന്നു\nകണിയാമ്പറ്റ : ഗ്ലോബൽ കെ.എം.സി.സി. കണിയാമ്പറ്റ പഞ്ചായത്ത് കമ്മിറ്റി പാണക്കാട് സയ്യിദ് ഹൈദരലി ശിഹാബ് തങ്ങൾ മെമ്മോറിയൽ മെഡി സ്കീം കൂപ്പൺ വിതരണവും മഴക്കാല മുന്നൊരുക്കത്തിന്റെ ഭാഗമായി വിവിധ വാർഡുകളിൽ ടാർപോളിൻവിതരണവും നടത്തി.\nകണിയാമ്പറ്റ പഞ്ചായത്ത് ഗ്ലോബൽ കെ.എം.സി.സി.യും പനമരം അഞ്ജന മെഡിക്കൽസും സംഘടിപ്പിക്കുന്ന നിരാലംബരായ രോഗികൾക്കുള്ള മെഡി കൂപ്പൺ വിതരണം മുസ്‌ലിം ലീഗ് ജില്ലാ ജനറൽസെക്രട്ടറി കെ.കെ. അഹമ്മദ് ഹാജി ഉദ്ഘാടനംചെയ്തു. ടാർപോളിൻ വിതരണം പഞ്ചായത്ത് മുസ്‌ലിം ലീഗ് പ്രസിഡന്റ് വി.പി. യൂസഫ് ഉദ്ഘാടനം ചെയ്തു. ഗഫൂർ പാറമ്മൽ അധ്യക്ഷത വഹിച്ചു. ജലീൽ മോയിൻ, എം.കെ. നാസർ എന്നിവർ സംസാരിച്ചു.


കൊലക്കേസ് പ്രതിയെ പിടികൂടാന് ഓടിയത് 12 കിലോമീറ്റര്; താരമായി 'തുംഗ' എന്ന 10 വയസ്സുകാരി പോലീസ് നായ - ഇ വാർത്ത | evartha Karnataka Police Sniffer Dog Runs 12 km To Track Down\nകൊലപാതക കേസിൽ പ്രതിയെന്ന് സംശയിക്കുന്നയാളെ പിടികൂടാന് 12 കിലോമീറ്റര് ഓടിയ ഡോഗ് സ്‌ക്വാഡിലെ തുംഗ എന്ന 10 വയസ്സുകാരി പോലീസ് നായ താരമായി മാറി. ഈമാസം 10നാണ് കർണാടകയിലെ സെ ദേവനഗരെ ജില്ലയില് സംഭവം നടക്കുന്നത് . ആ ദിവസമാണ് വെടിയേറ്റ് മരിച്ച നിലയില് ചന്ദ്രനായക് എന്നയാളെ കണ്ടെത്തുന്നത്. ഇയാൾ കൊലചെയ്യപ്പെട്ട കേസിൽ ചേതന് എന്നയാളെയാണ് ഇപ്പോൾ പോലീസ് അറസ്റ്റ് ചെയ്തത്.\nചന്ദ്രനായക് കൊലചെയ്യപ്പെട്ട് ഒരാഴ്ചക്ക് ശേഷമാണ് പോലീസിന് പ്രതിയെക്കുറിച്ച് സൂചന ലഭിച്ചത്. ഇതിനെത്തുടർന്ന് പ്രതിയായ ചേതനെ പിടികൂടാന് പോലീസ് ഡോഗ് സ്‌ക്വാഡിലെ തുംഗ എന്ന ഡോബര്‍മാന്റെ സഹായം തേടുകയായിരുന്നു. ഇതിന് മുൻപ് 50ഓളം കൊലപാതക കേസിലും 60ഓളം മോഷണക്കേസിലും പ്രതികളെ പിടികൂടാന് സഹായിച്ച തുംഗ ഡിപ്പാര്‍ട്ട്‌മെന്റില് നേരത്തെ തന്നെ പ്രശസ്തയാണ്. പ്രതിയുമായി ബന്ധപ്പെട്ട സൂചന ലഭിച്ചതിനെ തുടര്‍ന്ന് 12 കിലോമീറ്റര് ഓടിയ തുംഗ കാശിപൂരിലെ പ്രതിയുടെ വീടിന്റെ മുന്നിലെത്തിയാണ് ഓട്ടം അവസാനിപ്പിക്കുന്നത്.\nഇതിനെ തുടര്‍ന്ന് പോലീസ് വീട്ടിലുള്ളവരെ ചോദ്യം ചെയ്തു. ആസമയം സംശയകരമായി പെരുമാറിയ ഒരാളെ കസ്റ്റഡിയിലെടുത്ത് ചോദ്യം ചെയ്തതോടെയാണ് കൊലപാതക വിവരങ്ങള് പുറത്തുവന്നത്. കോല ചെയ്യപ്പെട്ട വ്യക്തിയിൽ നിന്നും ഒരുലക്ഷം രൂപ കടം വാങ്ങിയതുമായി ബന്ധപ്പെട്ട തര്‍ക്കമാണ് കൊലപാതകത്തിന് കാരണമെന്ന് പ്രതി പോലീസിനോട് സമ്മതിച്ചു. അതേസമയം, താൻ പോലീസ് സ്റ്റേഷനില് നിന്ന് മോഷ്ടിച്ച റിവോള്‍വര് ഉപയോഗിച്ചായിരുന്നു വെടിവെച്ചതെന്ന് പ്രതി പോലീസിനോട് പറഞ്ഞു.\nTopics: Bangaluru Police Dog Thumga


ഗൗരിയെ കൊന്നത് ഗാന്ധിയെ കൊന്നവർ - സ്വാമി അഗ്നിവേശ് | swami agnivesh\nഗൗരിയെ കൊന്നത് ഗാന്ധിയെ കൊന്നവർ - സ്വാമി അഗ്നിവേശ്\nSep 6, 2018, 04:00 AM IST\nബെംഗളൂരു: മഹാത്മാഗാന്ധിയെ കൊലപ്പെടുത്തിയ അതേ ശക്തിയാണ് ഗൗരി ലങ്കേഷിനെയും കൊലപ്പെടുത്തിയതെന്ന് സ്വാമി അഗ്നിവേശ് പറഞ്ഞു. ഗൗരി ലങ്കേഷ് കൊല്ലപ്പെട്ടതിന്റെ ഒന്നാം വാർഷികത്തിന് നടന്ന സെമിനാറിൽ സംസാരിക്കുകയായിരുന്നു അദ്ദേഹം.\nഗൗരിയെ കൊല്ലുന്നതിലൂടെ പാത നേരേയാകുമെന്ന് കൊലയാളികൾ വിചാരിച്ചു. എന്നാൽ ലക്ഷക്കണക്കിന് ഗൗരിമാർ ജന്മമെടുക്കുകയാണ് ചെയ്തത്. നരേന്ദ്ര ധാഭോൽക്കറും ഗോവിന്ദ് പൻസാരെയും എം.എം. കലബുറഗിയും ഗൗരി ലങ്കേഷും എല്ലാം യഥാർഥത്തിൽ ഹിന്ദുക്കളായിരുന്നുവെന്നും അദ്ദേഹം പറഞ്ഞു.\nനക്സലൈറ്റുകളുടെ പ്രവൃത്തികളല്ല രാജ്യത്ത് ഇന്ന് ഏറ്റവും ഭീതിയുളവാക്കുന്നതെന്നും പോലീസിന്റെ ഭാഷ മാറിയതാണെന്നും കന്നഡ സാഹിത്യകാരൻ ഗിരീഷ് കർണാട് പറഞ്ഞു. പോലീസുകാർ ഇങ്ങനെ ആയതിൽ അവരെ കുറ്റപ്പെടുത്താനാകില്ല. കാരണം അധികാരത്തിലിരിക്കുന്നവരാണ് ഇവരെ നിയന്ത്രിക്കുന്നതെന്നും അദ്ദേഹം പറഞ്ഞു. മീ റ്റു അർബൻ നക്സൽ എന്ന ടാഗ് ധരിച്ചാണ് അദ്ദേഹം പ്രതിഷേധത്തിൽ പങ്കെടുക്കാനെത്തിയത്.


എയ്ഡ്സ് - ചെയ്യുമ്പോൾ തീരുമാനങ്ങൾ പ്രയാസമുള്ള\nഎയ്ഡ്സ് — ചെയ്യുമ്പോൾ തീരുമാനങ്ങൾ പ്രയാസമുള്ള\nതുടക്കം ജീവിതം ഉപദേശം തെറ്റായ തീരുമാനം. തീരുമാനം പിന്തുണ ബുദ്ധിമുട്ടേറിയ തീരുമാനങ്ങൾ ചിത്രം, തീരുമാനങ്ങൾ, മക്കളെ അല്ലെങ്കിൽ തുടരാൻ, കീറി നിങ്ങളുടെ അപാര്ട്മെംട്. മാറ്റി ജീവിതം സാഹചര്യങ്ങളിൽ ഇത്തരം വിരമിക്കൽ, മരണം ഒരു പങ്കാളി അല്ലെങ്കിൽ ഒരു ആരോഗ്യ ഹാനിയോ, അത് ആവശ്യമായ. ഒരു തീരുമാനം — ഹനിക്കപ്പെടുകയോ, മറ്റുള്ളവരെ പോയി. പിന്നെ എളുപ്പത്തിൽ, ബദൽ വ്യക്തമായി കൂടുതൽ ഗുണങ്ങളുമുണ്ട്. ഒരു തീരുമാനം ആണ്. പിന്നെ ബുദ്ധിമുട്ടാണ് എങ്കിൽ, ഓരോ ബദൽ ചില ഗുണങ്ങളുണ്ട്, വ്യക്തമായി നല്ലത്, പിന്നെ ഭയം, ഞങ്ങളെ നെഗറ്റീവ് പ്രത്യാഘാതങ്ങൾ, അപ്രധാനമെന്ന് സുരക്ഷിതമായ നിര: നെഗറ്റീവ് പ്രത്യാഘാതങ്ങൾ, തമ്മിലുള്ള അധിനിവേശം തിരഞ്ഞെടുക്കാൻ, — ഫീൽഡ്, മറ്റു ബാങ്കിങ്. ഒരു ജോലി ഒരു സുരക്ഷിത ഒരുപക്ഷേ പോലും ഒരു ഉയർന്ന വരുമാനം, ഒരുപക്ഷേ. സാമ്പത്തികമായി ഒരു നല്ല ചോയ്സ്. ബാങ്കിംഗ് വേദനാജനകമായ തിരിച്ചറിവ് ആ ബാങ്ക് ജോലി ആണ്. ബോറടിപ്പിക്കുന്ന. നിങ്ങൾ നേടാൻ നന്നായി. അവർ തന്നെ വളരെ. നിങ്ങളുടെ തീരുമാനം. പ്രവർത്തനം. പക്ഷേ, ആത്യന്തികമായി ഒരു നല്ല ചോയ്സ്.\nതീരുമാനം, പിന്നെ സ്വയം ചോദിക്കുന്നു: ഞാന് നബി (സാമ്പത്തിക) സുരക്ഷ സ്വകാര്യ ദോഷങ്ങളുമുണ്ട് അല്ലെങ്കിൽ സംതൃപ്തി എന്റെ സ്വകാര്യ താത്പര്യങ്ങൾ. നുറുങ്ങ്, വഴി വോട്ടെണ്ണൽ. അത് റിസ്ക് കൂടുതൽ തൂക്കം. നുറുങ്ങ്: ഇല്ല. അദൃശ്യ ശക്തിയുണ്ടോ. തെറ്റായ തീരുമാനങ്ങൾ അനിവാര്യമായ. കാരണം, ഞങ്ങള് ഒരിക്കലും. ഏതെങ്കിലും (ഇതുവരെ ശരിയായ) പ്രത്യാഘാതങ്ങൾ, എപ്പോഴെങ്കിലും വീണ്ടും ചോദ്യം. നിങ്ങൾ സ്വയം പറയുന്നു ആന്തരികമായി. നുറുങ്ങ്: സ്വയം മാപ്പ്, രോഷപ്രകടനം. നീ പറയുക: ഞാന് തീരുമാനം ത്യജിച്ചു. അനുഭവം, ഞാൻ കരുതി. അനന്തരഫലങ്ങൾ ഒരു തീരുമാനം പൂർണ്ണമായി വിലയിരുത്താൻ. റാഫേലുമായുള്ള. നിങ്ങളുടെ സമയം പണം. വർഷം മുതൽ ഞാൻ. ഒരു ബാലൻസ് എന്റെ പ്രൊഫഷണൽ പ്രവൃത്തി, ഞാൻ കണ്ടെത്താൻ നോർഡിക് നടത്തം, ധ്യാനം, ബേക്കിംഗ് രുചികരമായ ദോശ, റൊട്ടി, പേസ്ട്രി.\nചെന്നായ, ഞാന് തീരുമാനം, ദക്ഷിണ ജർമ്മനി. പുതിയ തുടക്കം. ‘ക്കുക — എയ്ഡ്സ്, ഉത്തേജക. കഴിയുംനല്ല»കാര്യസ്ഥൻസഹായി», ചിലപ്പോൾ ബുദ്ധിമുട്ടാണ് പ്രചോദിപ്പിക്കും അല്ലെങ്കിൽ എവിടെ നിങ്ങൾ ഫയലുകളും, കൊണ്ട്, തീരുമാനം റിവേഴ്സ്, കാരണം സമയം മർദ്ദം. ബദൽ, ബുദ്ധിമുട്ടാണ്, വീക്കം, (എന്ന് സ്വകാര്യമായി അല്ലെങ്കിൽ പ്രൊഫഷണലായി.\nഎൽജി ബ്രാണ്ടന്ബര്ഗ്, ശുപാർശ, ഉത്കണ്ഠ. എന്റെ വ്യക്തിപരമായ ബൈബിൾ. ഞാൻ തിരിച്ചറിഞ്ഞു. അതുകൊണ്ട് പലപ്പോഴും ഈ പുസ്തകം എന്ന് മാത്രം സഹായിച്ചു കൂടുതൽ, വഴികാട്ടി, പ്രധാന വിവരങ്ങൾ ഒരു തെറാപ്പി പിന്തുണച്ചു വഴി. ൽ കാത്ത് ഒരു തെറാപ്പി\n← പടം പുസ്തകം കണ്ടുമുട്ടുന്ന ചാറ്റ് ഡേറ്റിംഗ്: സ്വതന്ത്ര ചാറ്റ് ഇല്ലാതെ രജിസ്ട്രേഷന് കൂടാതെ ഒരു രജിസ്ട്രേഷന്\nവീഡിയോ ഡേറ്റിംഗ് അപ്ലിക്കേഷൻ & സ്വതന്ത്ര ചാറ്റ് - സ്നേഹം ഡൗൺലോഡ് - ശുദ്ധമായ →


പാൻ കാർഡ് ഇല്ലാതെ ഒരു പേഴ്സണൽ ലോൺ എങ്ങനെ നേടാം | ബജാജ് ഫിന്‍സെര്‍വ്\nപാൻ കാർഡ് ഇല്ലാതെയുള്ള പേഴ്സണൽ ലോൺ\nപാൻ കാർഡ് ഇല്ലാതെ ഒരു പേഴ്സണൽ ലോൺ എങ്ങനെ നേടാം\nബദൽ കെവൈസി ഡോക്യുമെന്‍റുകൾ ഉപയോഗിച്ച് പേഴ്സണൽ ലോണിന് എങ്ങനെ അപേക്ഷിക്കാം എന്ന് അറിയുക\nനിരവധി ട്രാൻസാക്ഷനുകൾക്കുള്ള അനിവാര്യമായ ഡോക്യുമെന്‍റാണ് നിങ്ങളുടെ പാൻ കാർഡ്. രൂ. 50,000 ന് മുകളിലുള്ള ഏതെങ്കിലും നിക്ഷേപം, ഡിപ്പോസിറ്റ് അല്ലെങ്കിൽ ട്രാൻസാക്ഷൻ നടത്തുന്നതിന് അല്ലെങ്കിൽ രൂ.5 ലക്ഷത്തിന് മുകളിലുള്ള വാഹനങ്ങൾ അല്ലെങ്കിൽ ആഭരണങ്ങൾ വാങ്ങുമ്പോൾ നിങ്ങൾ അത് സമർപ്പിക്കേണ്ടതുണ്ട്. അതുപോലെ, ഒരു ബാങ്ക് അക്കൗണ്ട് തുറക്കാനോ പേഴ്സണൽ ലോൺ എടുക്കാനോ അല്ലെങ്കിൽ ടാക്സ് റിട്ടേൺസ് ഫയൽ ചെയ്യാനോ നിങ്ങളുടെ പാൻ കാർഡ് സമർപ്പിക്കേണ്ടതുണ്ട്.\nസാമ്പത്തിക ഇടപാടുകൾ ട്രാക്ക് ചെയ്യാനും തട്ടിപ്പ് തടയാനും അധികാരികൾ ഇത് ഉപയോഗിക്കുന്നതിനാൽ നിങ്ങളുടെ പാൻ സമർപ്പിക്കാതെ സാധാരണഗതിയിൽ നിങ്ങൾക്ക് ലോൺ ലഭിക്കില്ല. എന്നിരുന്നാലും, ചില ലെന്‍ഡര്‍മാര് പാൻ ഇല്ലാതെ ലോണ് നൽകാറുണ്ട്. നിങ്ങൾക്ക് അത് ആവശ്യമുണ്ടെങ്കിൽ ഈ ടിപ്പുകൾ പിന്തുടരുക.\nആവശ്യമായ മറ്റ് ഡോക്യുമെന്‍റുകൾ, പ്രത്യേകിച്ച് നിങ്ങളുടെ ആധാർ കാർഡും സ്ഥിര വിലാസ തെളിവും സമർപ്പിക്കുക.\nസാലറി സ്ലിപ്പുകളും ബാങ്ക് അക്കൗണ്ട് സ്റ്റേറ്റ്മെന്‍റുകളും ലെൻഡർമാർക്ക് നിങ്ങളുടെ കഴിഞ്ഞതും നിലവിലുള്ളതുമായ സാമ്പത്തിക സ്ഥിതിയും തിരിച്ചടവ് ശേഷിയും സംബന്ധിച്ച് കൃത്യത നൽകുന്നു. PAN കാര്‍ഡ് ഇല്ലാതെ പേഴ്സണല് ലോണ് നേടാന് ഉറപ്പുള്ള ഒരു പ്രതിമാസ വരുമാനം നിങ്ങളെ സഹായിക്കും.\nകുറഞ്ഞ വരുമാന അനുപാതം (ഫോയിർ) ഏറ്റവും മികച്ചതാണ്. നിങ്ങളുടെ എല്ലാ നിശ്ചിത പ്രതിമാസ ബാധ്യതകളും തീർത്ത ശേഷം ലോൺ തിരിച്ചടയ്ക്കാൻ മതിയായ പണം ഉണ്ടെന്ന് ഇത് കാണിക്കുന്നു. നിങ്ങളുടെ ഫോയിർ 50% ൽ അധികം ആണെങ്കിൽ, പേഴ്സണൽ ലോണിന് അപേക്ഷിക്കുന്നതിന് മുമ്പ് അത് കുറയ്ക്കുക.\nനിങ്ങളുടെ വായ്പ്പക്ഷമത ഉറപ്പാക്കുന്നതിനാല് 750 അല്ലെങ്കിൽ അതിൽ കൂടുതൽ സിബിൽ സ്കോർ ഉള്ളത് ലോൺ അപ്രൂവലിന് നിർണ്ണായകമാണ്. മാത്രമല്ല, പേഴ്സണല് ലോണില് മെച്ചപ്പെട്ട പലിശ നിരക്കുകള് കരസ്ഥമാക്കാന് അത് നിങ്ങളെ സഹായിക്കും.\nപാൻ ഇല്ലാതെ ലോൺ ലഭിക്കാൻ ഈ നടപടികൾ നിങ്ങളെ സഹായിക്കും. പാൻ കാർഡിന്‍റെ അഭാവം നികത്താന്, യോഗ്യതയും ഡോക്യുമെന്‍റേഷനും സംബന്ധിച്ച എല്ലാ മാർഗ്ഗനിർദ്ദേശങ്ങളും ഉറപ്പായും പാലിക്കണം. മാത്രമല്ല, എന്‍ബിഎഫ്സി-കളുടെ കാര്യത്തില് യോഗ്യതാ മാനദണ്ഡം ലളിതവും ഡോക്യുമെന്‍റേഷൻ ആവശ്യകതകള് പരിമിതവും ആയതിനാല്, ബാങ്കിന് പകരം ഒരു എന്‍ബിഎഫ്‌സി- യെ സമീപിക്കുക. ഉദാഹരണത്തിന്, ബജാജ് ഫിന്‍സെര്‍വ് ഓണ്‍ലൈനായി രൂ. 25 ലക്ഷം വരെയുള്ള പേഴ്സണല് ലോണുകള് വാഗ്ദാനം ചെയ്യുന്നു. ഇപ്പറയുന്നവയുടെ അത്യാവശ്യ വിശദാംശങ്ങൾ മാത്രം സമർപ്പിച്ച് നിങ്ങൾക്ക് അപേക്ഷിക്കാം.\nആധാർ കാർഡിന്മേലുള്ള തൽക്ഷണ ലോൺ\nഡോക്യുമെന്‍റുകൾ ഇല്ലാതെ തൽക്ഷണ ലോൺ


ബ്ലാക്ക്‌ഹെഡ്‌സ് കളയാന് വെറും മൂന്ന് മിനിട്ട് | How to Get Rid of Blackheads easily - Malayalam BoldSky\nസൗന്ദര്യസംരക്ഷണത്തിന്റെ കാര്യത്തില് എപ്പോഴും പ്രതിസന്ധി സൃഷ്ടിക്കുന്ന ഒന്നാണ് മുഖത്തുണ്ടാവുന്ന ബ്ലാക്ക്‌ഹെഡ്‌സ്. അതിനെ ഇല്ലാതാക്കുന്നതിനും മുഖത്തിന്റെ സ്വാഭാവിക നിറം നിലനിര്‍ത്തുന്നതിനും സഹായിക്കുന്ന ചില മാര്‍ഗ്ഗങ്ങള് ഉണ്ട്. ഇത് സൗന്ദര്യസംരക്ഷണത്തിന്റെ കാര്യത്തില് യാതൊരു വിധത്തിലുള്ള പാര്‍ശ്വഫലങ്ങളും ഉണ്ടാക്കുകയില്ല. ഇന്നത്തെ കാലത്ത് സൗന്ദര്യസംരക്ഷണത്തിന് പല വിധത്തിലുള്ള മാര്‍ഗ്ഗങ്ങള് നമ്മളില് പലരും പ്രയോഗിക്കാറുണ്ട്. എന്നാല് ഇതെല്ലാം പലപ്പോഴും പല വിധത്തിലുള്ള പാര്‍ശ്വഫലങ്ങളും ഉണ്ടാക്കുന്നുണ്ട്. അതിനെല്ലാം പരിഹാരം കാണുന്നതിന് സഹായിക്കുന്ന മാര്‍ഗ്ഗങ്ങളില് പ്രധാനപ്പെട്ടത് പ്രകൃതിദത്ത മാര്‍ഗ്ഗങ്ങള് തന്നെയാണ്.\nചര്‍മ്മത്തിന് വരള്‍ച്ച, നിറം കുറവ്, ബ്ലാക്ക്‌ഹെഡ്‌സ് എന്നിവയെല്ലാം പലപ്പോഴും പ്രശ്‌നങ്ങളുടെ കൂട്ടത്തില് മുന്നിലാണ്. എന്നാല് ഇത്തരത്തിലുള്ള പ്രശ്‌നങ്ങള്‍ക്കെല്ലാം പരിഹാരം കാണുന്നതിനും ചര്‍മ്മത്തിന് കൂടുതല് നിറവും തിളക്കവും വര്‍ദ്ധിപ്പിക്കുന്നതിനും സഹായിക്കുന്ന ചില മാര്‍ഗ്ഗങ്ങള് ഉണ്ട്.\nഎത്രയൊക്കെ ഇല്ലാതാക്കിയാലും വീണ്ടും വരുന്ന ഒന്നാണ് ബ്ലാക്ക്‌ഹെഡ്‌സ്. അതുകൊണ്ട് തന്നെ അതിനെ ഇല്ലാതാക്കാന് ശ്രദ്ധിക്കേണ്ടത് അത്യാവശ്യമാണ്. മൂക്കിനിരുവശത്തും കവിളിലും പലപ്പോഴും ബ്ലാക്ക്‌ഹെഡ്‌സ് കാണാവുന്നതാണ്. ഇതിനെ പൂര്‍ണമായും ഇല്ലാതാക്കുന്നതിനായി ചില കാര്യങ്ങള് ശ്രദ്ധിക്കാം. പ്രകൃതിദത്ത മാര്‍ഗ്ഗങ്ങള് ഉപയോഗിച്ച് നമുക്ക് ഇതിന് പരിഹാരം കാണാവുന്നതാണ്. എങ്ങനെയെന്ന് നോക്കാം.\nസൗന്ദര്യസംരക്ഷണത്തിന്റെ കാര്യത്തില് പല വിധത്തിലുള്ള പ്രതിസന്ധികള്‍ക്കും പരിഹാരം കാണാന് സഹായിക്കുന്ന മാര്‍ഗ്ഗങ്ങളില് പ്രധാനപ്പെട്ട ഒന്നാണ് തേന്. ബ്ലാക്ക്‌ഹെഡ്‌സ് ഇല്ലാതാക്കുന്നതിനും തേന് ഉത്തമമാണ്. ഇത് എല്ലാ വിധത്തിലും പൂര്‍ണമായി ബ്ലാക്ക്‌ഹെഡ്‌സ് ഇല്ലാതാക്കുന്നു. മാത്രമല്ല ചര്‍മ്മത്തിന് നിറം വര്‍ദ്ധിപ്പിക്കുന്ന കാര്യത്തിലും തേന് ഇത്തമമാണ്. തേന് അല്‍പം പഞ്ചസാര മിക്‌സ് ചെയ്ത് നല്ലതു പോലെ മസ്സാജ് ചെയ്യുക. ഇത് ചര്‍മ്മത്തില് ഒളിഞ്ഞിരിക്കുന്ന ബ്ലാക്ക്‌ഹെഡ്‌സിനെ പൂര്‍ണമായും ഇല്ലാതാക്കുന്നു. ചര്‍മ്മം ക്ലിയറാവുകയും ചെയ്യുന്നു.\nആരോഗ്യസംരക്ഷണത്തിന് മാത്രമല്ല സൗന്ദര്യസംരക്ഷണത്തിനും മുട്ടയുടെ വെള്ള മികച്ചതാണ്. ഇത് എല്ലാ വിധത്തിലും ചര്‍മ്മത്തിന് തിളക്കം വര്‍ദ്ധിപ്പിക്കുന്നു. മുട്ടയുടെ വെള്ള എടുത്ത് ഇത് മൂക്കിനിരുവശവും തേച്ച് പിടിപ്പിക്കുക. അതിനു മുകളില് ഒരു ടിഷ്യൂപേപ്പര് ഒട്ടിച്ച് വെക്കുക. ശേഷം അല്‍പം മുട്ടയുടെ വെള്ള കൂടി തേച്ച് പിടിപ്പിക്കുക. ഇതിനു മുകളില് അല്‍പം ടിഷ്യൂപേപ്പര് ഒട്ടിക്കുക. ഇങ്ങനെ മൂന്ന് നാല് തവണ ചെയ്യുക. ഇത് നല്ലതു പോലെ ഉണങ്ങിക്കഴിഞ്ഞ ശേഷം മുഖത്ത് നിന്നും പറിച്ചെടുക്കുക. ഇതില് ബ്ലാക്ക്‌ഹെഡ്‌സ് പൂര്‍ണമായും മാറുന്നു.\nസൗന്ദര്യസംരക്ഷണത്തിന് അവസാന വാക്കാണ് പലപ്പോഴും ബേക്കിംഗ് സോഡ. ഇത് സൗന്ദര്യത്തിന്റെ കാര്യത്തില് യാതൊരു വിധത്തിലുള്ള പ്രശ്‌നങ്ങളും ഉണ്ടാക്കുകയില്ല.മാത്രമല്ല നിങ്ങളില് നിലനില്‍ക്കുന്ന സൗന്ദര്യ പ്രശ്‌നത്തിന് പരിഹാരം കാണുകയും ചെയ്യുന്നു. ബേക്കിംഗ് സോഡ കൊണ്ട് മുഖം കഴുകുന്നത് ശീലമാക്കുക. ഇത് കുറച്ച് ദിവസം മൂന്ന് മിനിട്ട് നേരമെങ്കിലും തുടര്‍ന്നാല് നിങ്ങള്‍ക്ക് ബ്ലാക്ക്‌ഹെഡ്‌സിനെ എന്നന്നേക്കുമായി ഇല്ലാതാക്കാവുന്നതാണ്.\nചര്‍മ്മം ക്ലീന് ചെയ്യാന് ഏറ്റവും നല്ല മാര്‍ഗ്ഗമാണ് ഫേഷ്യല് മാസ്‌ക്. എന്നാല് ഇതിനായി നിങ്ങള്‍ക്ക് പഴമോ പച്ചക്കറിയോ എന്തു വേണമെങ്കിലും ഉപയോഗിക്കാം. ഇതിലെല്ലാമുള്ള സലൈസൈലിക് ആസിഡ് ബ്ലാക്ക്ഹെഡ്സിനെ തുരത്തുന്നു.\nഒരു ടീസ്പൂണ് തേനില് കറുവപ്പട്ട പൊടി ചേര്‍ത്ത് പേസ്റ്റ് രൂപത്തിലാക്കുക. ഉറങ്ങാന് പോവുന്നതിനു മുന്‍പ് ഇത് മുഖത്ത് പുരട്ടുക. ഇത്തരത്തില് ചെയ്യുന്നത് എല്ലാ വിധത്തിലും ബ്ലാക്ക്ഹെഡ്സ് എന്ന പ്രശ്നത്തെ ഇല്ലാതാക്കുന്നതിനും പ്രതിസന്ധികള്‍ക്ക് പരിഹാരം നല്‍കുന്നതിനും സഹായിക്കുന്നു. മുഖത്ത് തേച്ച് വച്ചത് അടുത്ത ദിവസം രാവിലെ കഴുകിക്കളയാം. പത്ത് ദിവസം തുടര്‍ച്ചയായി ഇത്തരത്തില് ചെയ്താല് ബ്ലാക്ക്‌ഹെഡ്സ് പോവും. ഇത് എല്ലാ വിധത്തിലും പെട്ടെന്ന് തന്നെ ബ്ലാക്ക്ഹെഡ്സിനെ ഇല്ലാതാക്കും.\nസൗന്ദര്യസംരക്ഷണത്തിന് എല്ലാ വിധത്തിലും സഹായിക്കുന്ന ഒന്നാണ് ഓട്സ്. ഓ്ട്സ് ആരോഗ്യത്തിന് മാത്രമല്ല സൗന്ദര്യത്തിനും ഏറ്റവും മികച്ച് നില്‍ക്കുന്നതും ആണ്. ഓട്‌സ് ഉപയോഗിച്ച് ബ്ലാക്ക് ഹെഡ്‌സ് കളയുന്നതിനും മാര്‍ഗ്ഗമുണ്ട്. രണ്ട് ടീസ്പൂണ് തേന് നാരങ്ങാ നീരുമായി ചേര്‍ത്ത് ഓട്‌സില് മിക്‌സ് ചെയ്യുക. പത്ത് മിനിട്ട് ഇതുകൊണ്ട് സ്‌ക്രബ്ബ് ചെയ്യുക. പത്ത് ദിവസം തുടര്‍ച്ചയായി ഇത്തരത്തില് ചെയ്താല് ചര്‍മ്മം സുന്ദരമാവും. ഇത് എല്ലാ വിധത്തിലും ചര്‍മ്മത്തിലെ പ്രശ്നങ്ങള്‍ക്ക് പരിഹാരം കാണുന്നതിനും സഹായിക്കുന്നു.\nനാരങ്ങ നീര് സൗന്ദര്യത്തിനും ആരോഗ്യത്തിനും വരെ വലിയ പങ്ക് വഹിക്കുന്ന ഒന്നാണ്. ഏത് സൗന്ദര്യ പ്രശ്നങ്ങള്‍ക്കും പരിഹാരം കാണാന് നാരങ്ങ നീര് ഉപയോഗിക്കുന്നു. നാരങ്ങാ നീര് ബ്ലാക്ക് ഹെഡ്‌സ് കളയാന് ഏറ്റവും ഉത്തമമാണ്. ബ്ലാക്ക് ഹെഡ്‌സിനു മാത്രമല്ല മുഖക്കുരു മാറുന്നതിനും മുഖത്തെ പാടുകളകറ്റുന്നതിനും നാരങ്ങാ നീര് ഉത്തമമാണ്. ഉപ്പ്, നാരങ്ങ നീര്, തേന്, തൈര് എന്നിവ മിക്‌സ് ചെയ്ത് മുഖത്ത് പുരട്ടുക. ഇത് തുടര്‍ച്ചയായി ചെയ്താല് ബ്ലാക്ക് ഹെഡ്‌സ് ഇല്ലാതാവും. ഒരു ദിവസത്തെ ഉപയോഗത്തില് നിന്നും തന്നെ ബ്ലാക്ക്ഹെഡ്സ് ഇല്ലാതാക്കാവുന്നതാണ്.\nആരോഗ്യത്തിനും സൗന്ദര്യത്തിനും പല വിധത്തില് ഗ്രീന് ടീ ആരോഗ്യത്തിന് മാത്രമല്ല സൗന്ദര്യത്തിനും അല്‍പം മുന്നില് തന്നെയാണ്. ഉപയോഗിക്കേണ്ട വിധമാണ് അല്‍പം ശ്രദ്ധിക്കേണ്ടത്. ഗ്രീന് ടീ ഇലയില് വെള്ളം ചേര്‍ത്ത് മിക്‌സ് ചെയ്ത് മുഖത്ത് പുരട്ടി അഞ്ച് മിനിട്ടിനു ശേഷം കഴുകിക്കളയുക. ഇത് പെട്ടെന്ന് തന്നെ ബ്ലാക്ക്ഹെഡ്സ് ഇല്ലാതാക്കാന് സഹായിക്കുന്നു.\nമോയ്സ്ചുറൈസിംഗ് ക്രീം ഉപയോഗിക്കുന്നതും ബ്ലാക്ക്ഹെഡ്സിനെ തുരത്തുന്നു. ചര്‍മ്മത്തില് എപ്പോഴും ജലാംശം നിലനിര്‍ത്താന് ഇത്തരത്തില് മോയ്സ്ചുറൈസിംഗ് ക്രീമിന് സാധിയ്ക്കുന്നു. ബ്ലാക്ക്‌ഹെഡ്‌സ് ഇതിലൂടെ പൂര്‍ണമായും ഇല്ലാതാക്കുന്നു.\nRead more about: face skin care\nwe have listed some home remedies to remove blackheads on nose, read on.


ഇന്ത്യൻ സംസ്‌കാരത്തെ തൊട്ട് കളിക്കേണ്ട; യാതൊന്നും അനുവദിക്കില്ല; പുൽവാമ രക്തസാക്ഷി ദിനമാണന്ന്; വാലന്റൈൻസ് ദിനത്തിന് വിലക്കുമായി ബജ്‌റംഗ്ദൾ - BIGNEWSLIVE | Latest Malayalam News\nഹൈദരാബാദ്: ഇത്തവണയും പ്രണയദിനമായ വാലന്റൈൻസ് ഡേയ്ക്ക് വിലക്കുമായി ബജ്‌റംഗ്ദൾ രംഗത്ത്. ഇന്ത്യൻ സംസ്‌കാരത്തിന് വിരുദ്ധമായ യാതൊന്നും അനുവദിക്കില്ലെന്ന് തെലങ്കാന ബജ്‌റംഗ്ദളിന്റെ മുന്നറിയിപ്പ്. അസഭ്യമായ ഒന്നും സഹിക്കില്ല. വലന്റൈൻസ് ദിനത്തിൽ പാർക്കിലും പബ്ബിലും ചുറ്റിക്കറങ്ങുന്ന യുവതീയുവാക്കളെ തടയും ബജ്‌റംഗ്ദൾ തെലങ്കാന കൺവീനർ സുഭാഷ് ചന്ദർ മുന്നറിയിപ്പ് നൽകി.\nപുൽവാമ രക്തസാക്ഷി ദിനമായാണ് ഫെബ്രുവരി 14 ഓർമ്മിക്കേണ്ടത്. അല്ലാതെ കമിതാക്കളുടെ ദിവസമായല്ല. സ്‌നേഹത്തിന് സംഘടന എതിരല്ലെന്നും എന്നാൽ, വലന്റൈൻസ് ദിനത്തിനും സംസ്‌കാരത്തിന് വിരുദ്ധമായ വസ്ത്രധാരണത്തിനും എതിരാണെന്നും അദ്ദേഹം പറഞ്ഞു.\nരാജ്യത്തെ പൗരന്മാർ സ്വന്തം സംസ്‌കാരത്തിന് അനുസരിച്ച് പെരുമാറണം. വലന്റൈൻസ് ഡേ ആഘോഷിക്കുന്നവർക്ക് നമ്മുടെ സംസ്‌കാരത്തിന്റെ മഹത്വം പറഞ്ഞു മനസിലാക്കണം. അവർ അവരുടെ മാതാപിതാക്കൾക്ക് അപമാനമാണ്. ഇന്ത്യൻ സംസ്‌കാരത്തെയും പാരമ്പര്യത്തെയും അപമാനിക്കുകയാണ് വലന്റൈൻസ് ഡേ ആഘോഷിക്കുന്നവർ ചെയ്യുന്നതെന്നും സുഭാഷ് ചന്ദെർ കുറ്റപ്പെടുത്തി.\nTags: IndiaValentine’s Day


പ്രളയം: നാശനഷ്ടങ്ങൾ സംഭവിച്ചവർ നിർബന്ധമായും സർക്കാർ വെബ്‌സൈറ്റിൽ രജിസ്റ്റർ ചെയ്യണം |\nപ്രളയക്കെടുതിയിൽ ദുരിതമനുഭവിച്ച എല്ലാവരും സർക്കാർ വെബ്‌സൈറ്റിൽ നിർബന്ധമായും രജിസ്റ്റർ ചെയ്യണമെന്ന് മുഖ്യമന്ത്രി പിണറായി വിജയൻ. സന്നദ്ധ സംഘടനകളുടെ സഹായത്തോടെ ദുരിതബാധിതരുടെ വീടുകളുടെ സ്ഥിതി മൊബൈൽ ആപ് വഴി ശേഖരിക്കും. വിവരങ്ങൾ ക്രോഡീകരിച്ച ശേഷം സർക്കാർ ധനസഹായം നിശ്ചയിച്ച് നൽകും.\nഓൺലൈൻ വഴിയാണ് രജിസ്റ്റർ ചെയ്യേണ്ടത്. സ്വന്തമായി ചെയ്യാൻ അറിയാത്തവർ അക്ഷയ കേന്ദ്രങ്ങളിൽ പോയി രജിസ്റ്റർ ചെയ്യണം. ഇത് സൗജന്യമാണ്. ദുരിതാശ്വാസ ക്യാമ്പിൽ നിന്ന് മടങ്ങുന്നവർക്ക് പതിനായിരം രൂപ നൽകും. ബാങ്ക് അക്കൗണ്ടിലേക്കാണ് തുക നൽകുക. ഒരു കുടുംബത്തിനാണ് തുക നൽകുക. ക്യാമ്പിൽ നിന്ന് പോയവർക്കും ഈ തുക ലഭിക്കും.\nമഴക്കെടുതിയിൽ ഏഴായിരം വീടുകൾ പൂർണമായി നശിച്ചു. അമ്പതിനായിരത്തോളം വീടുകൾ ഭാഗികമായും തകർന്നു. മാലിന്യ നിർമാർജനത്തിൽ അതീവ ശ്രദ്ധ വേണം. ഇലക്ട്രോണിക് മാലിന്യമടക്കം അഴുകാത്ത വസ്തുക്കൾ തദ്ദേശ സ്വയംഭരണ സ്ഥാപനം നിശ്ചയിക്കുന്ന സ്ഥലത്ത് സൂക്ഷിക്കണം.\nനഷ്ടമായ രേഖകൾ തിരിച്ചുനൽകുന്നതിന് നടപടി സ്വീകരിക്കും. സെപ്റ്റംബർ ആദ്യവാരം സംഘടിപ്പിക്കുന്ന അദാലത്തിലൂടെ രേഖകൾ നഷ്ടമായവർക്ക് ലഭ്യമാക്കുന്നതിന് നടപടി ആരംഭിക്കും\n← മരണത്തിൽ ആർക്കും പങ്കില്ലെന്ന് സൗമ്യയുടെ കത്ത്; മൃതദേഹം ബന്ധുക്കൾ ഏറ്റുവാങ്ങിയില്ല\nബോബി ഫാൻസ് ഹെൽപ് ഡെസ്‌ക് അവശ്യവസ്തുക്കൾ വിതരണം ചെയ്തു →


മറവിരോഗത്തോടുള്ള മലയാളികളുടെ പേടി മാറ്റിയ രാധാമണിസാര് | Alzheimers Disease| Health\nമറവിരോഗത്തോടുള്ള മലയാളികളുടെ പേടി മാറ്റിയ രാധാമണിസാര്\nചില മനുഷ്യര് കടന്നു പോകുന്നത് നിറഞ്ഞ ജീവിതവഴികള് പിന്നിട്ടാണ്. തൊണ്ണൂറാം വയസ്സില് രാധാമണിസാര് കടന്നു പോയത് ആ നിറവോടെയാണ്\nകഴിഞ്ഞ ദിവസം തിരുവനന്തപുരത്ത് അന്തരിച്ച പി.കെ. രാധാമണി സാറിനെ കുറിച്ചും മറവി രോഗികൾക്ക് വേണ്ടി സാർ നടത്തുന്ന പ്രവർത്തനങ്ങളെക്കുറിച്ചും എന്നോട് ആദ്യമായി പറഞ്ഞത് രേഖയാണ്. ഒരു ഉച്ചയ്ക്ക് രേഖ സാറിനെയും കൂട്ടി വീട്ടിലേക്ക് വന്നു. അമ്മയ്ക്ക് അൽഷിമേഴ്സ് രോഗത്തിന്റെ തുടക്കകാലം ആയിരുന്നു. ജീവിതത്തിനു മുന്നിൽ അമ്പരന്നു നിൽക്കുകയായിരുന്നു ഞാൻ.\nമറവിരോഗത്തെ കുറിച്ചും എങ്ങനെയാണ് ഒരു മറവിരോഗിയെ പരിചരിക്കേണ്ടത് എന്നതിനെക്കുറിച്ചും വിശദമായി തന്നെ സാർ സംസാരിച്ചു. കടന്നുപോകാനുള്ള ഉള്ള കഠിനമായ പാതയെകുറിച്ചു സംക്ഷിപ്ത വിവരണം തന്നെ നൽകി. അമ്മയുടെ മറവിരോഗം നേരിടുന്നത് ഞാൻ ഒറ്റയ്ക്ക് ആവില്ലെന്നും കൂടെ സാറിനെ പോലെയും രേഖയെ പോലെയും നിരവധി പേർ ഉണ്ടാവുമെന്നും എന്നും സാർ എന്ന് ഉറപ്പുനൽകി. അതൊരു വലിയഉറപ്പായിരുന്നു. പിന്നീട് സാർ കടന്നുപോകുന്നതുവരെ ഏത് പ്രതിസന്ധിയിലും വിളിക്കാനും ഉചിതമായ ഉത്തരം നൽകാനും സാർ ഉണ്ടായിരുന്നു.\nഡിമൻഷ്യയും അൽഷിമേഴ്സും ബാധിച്ച രോഗികളുടെ വീട്ടിലേക്ക് സന്ദർശനങ്ങൾ നടത്താനും രോഗികളോടും അവരെ പരിചരിക്കുന്നവരോടും കാരുണ്യപൂർവം സ്നേഹപൂർവ്വം സംസാരിക്കാനും രാധാമണി സാർ കൃത്യമായി ശ്രമിച്ചിരുന്നു. രോഗികളോടൊപ്പം തന്നെ അവരെ പരിചരിക്കുന്ന വരും ശ്രദ്ധ അർഹിക്കുന്നതായി അദ്ദേഹം പലവട്ടം പറയാറുണ്ടായിരുന്നു. പരിചരിക്കുന്നവരുടെ മാനസിക സംഘർഷം ലഘൂകരിക്കുന്നതിനായി ഇടയ്ക്കിടെ വീടുകളിൽ ചെന്ന് രോഗികൾക്ക് കൂട്ടിരിക്കാനും പരിചരിക്കുന്നവർക്ക് പുറത്തുപോയി വരാനുള്ള സാഹചര്യങ്ങൾ ഒരുക്കാനും ശ്രമിച്ചിരുന്നു.\nരോഗികളെ പരിചരിക്കുന്നവർ പുറംലോകം കാണാതെ വീടുകൾക്കുള്ളിൽ തളച്ചിടുന്ന അവസ്ഥകളിൽ അവർക്കാശ്വാസം നൽകാൻ സാറും ഒപ്പമുള്ളവരും വീടുകളിൽ രോഗികളെ നോക്കിയിരിക്കുകയും വീട്ടിൽ ഉള്ളവരെ സിനിമയ്ക്കും ഔട്ടിങ്ങിനും മറ്റും പോകാൻ പ്രേരിപ്പിക്കുകയും ചെയ്യുന്ന കഥകൾ കേട്ട് ഞാൻ നിറഞ്ഞ കണ്ണുകളോടെ കൈ കൂപ്പി പോയിട്ടുണ്ട്.\nമറവിരോഗം വരുമ്പോൾ ഒറ്റപ്പെടുത്തുന്ന അവസ്ഥ പല വീടുകളിലും കാണാറുണ്ട്. മിക്ക ബന്ധുക്കളും തിരിഞ്ഞുനോക്കില്ല. അത്തരം വീടുകളിൽ രോഗികളെ പരിചരിക്കുന്നവർക്ക് പരമാവധി സ്നേഹവും സൗഹൃദവും നല്കാൻ ശ്രമിക്കുന്നവരുടെഒരു ഗ്രൂപ്പ് തന്നെ സാറിന്റെ കൂടെയുണ്ടായിരുന്നു . കുട്ടികളെ നോക്കുന്നതിലും ബുദ്ധിമുട്ടാണ് മറവിരോഗം ബാധിച്ചവരുടെപരിചരണം എന്ന് അദ്ദേഹം പലപ്പോഴും പറഞ്ഞിരുന്നു. കൃത്യമായ പരിചരണവും നൽകിയാൽ മാത്രമേ മറവിരോഗികളെ സംരക്ഷിക്കാനാവൂ എന്ന് അദ്ദേഹം വിശ്വസിച്ചു.\nഇലക്ട്രിക്കൽ എഞ്ചിനീയറായി റിട്ടയർ ചെയ്ത് തമിഴ്നാട്ടിൽ നിന്ന് തിരുവനന്തപുരത്തെത്തിയ രാധാമണിസാറും ഭാര്യ ലക്ഷ്മിയും മുതിർന്നവരുടെ കൂട്ടായ്മകൾ ഉണ്ടാക്കുകയാണ് ആദ്യം ചെയ്തത്.\n1992 ൽ അവർ ഒരു പത്രപരസ്യം നൽകി .\n'അൽഷിമേഴ്സ് രോഗത്തെ കുറിച്ച് അറിയാവുന്നവരും ബുദ്ധിമുട്ടുകൾ അനുഭവിക്കുന്നവരും ആയ ആളുകളുടെ കുടുംബാംഗങ്ങൾ ഒത്തുകൂടുന്നു. താല്പര്യമുള്ളവർക്ക് പങ്കെടുക്കാം.'\nഡോക്ടർമാരടക്കം എൺപതോളം പേരാണ് അന്ന് ആ യോഗത്തിൽ വന്നു ചേർന്നത്. 'അൽഷിമേഴ്സ് ആൻഡ് റിലേറ്റഡ് ഡിസോർഡേഴ്സ് സൊസൈറ്റി ഓഫ് ഇന്ത്യ'യുടെ തിരുവനന്തപുരത്തെ ചാപ്റ്റർ അങ്ങനെയാണ് ആരംഭിച്ചത്. ഓർമ്മകൾ നശിക്കുന്നവർക്കുവേണ്ടി സ്നേഹവും സാന്ത്വനവുമായി രാധാമണിസാർ ഇറങ്ങിച്ചെന്നത് ഭാര്യ ലക്ഷ്മിയോടൊപ്പം ആയിരുന്നു എന്നാൽ വിധിവൈപരീത്യം പോലെ അധികം താമസിയാതെ ലക്ഷ്മി മറവിരോഗത്തിന് അടിപ്പെട്ടു.\nമറവിരോഗത്തിന്റെ പ്രവർത്തനങ്ങൾ ഒരുമിച്ചു ആരംഭിച്ച വീട്ടിൽ ഓർമ്മകൾ ഇല്ലാതെ പതിമൂന്നു വർഷങ്ങൾ ലക്ഷ്മി ജീവിച്ചു. ലക്ഷ്മിയെ നോക്കുന്നതിനൊപ്പം കേരളത്തിലെ മറവിരോഗപ്രചാരണരംഗത്തും രാധാമണിസാർ ഊർജസ്വലതയോടെപ്രവർത്തിച്ചു. ജീവിതംതന്നെ മറവി രോഗികൾക്കായി രാധാമണി സാർ മാറ്റിവെച്ചു.\nമറവിരോഗം വന്നവർക്കും അവരുടെ വീട്ടുകാർക്കും പ്രിയപ്പെട്ട ആളായി രാധാമണിസാർ.\nമറവിരോഗത്തെക്കുറിച്ച് കേരളത്തിൽ വലിയ ധാരണ ഒന്നും ഇല്ലാതിരുന്ന കാലത്താണ് ആണ് രാധാമണി സർ തന്റെ പ്രവർത്തനങ്ങൾ ആരംഭിച്ചത്. ഭ്രാന്താണെന്നും ബാധ കയറിയതാണെന്നും ഒക്കെ പറഞ്ഞു മറവിരോഗികളെ മന്ത്രവാദികളുടെ അടുത്തും മറ്റും കൊണ്ടുപോകുന്ന കാലമായിരുന്നു അത്. രോഗത്തെക്കുറിച്ച് കുറിച്ച് കൃത്യമായ\nബോധവത്‌ക്കരണം നടത്തി ശരിയായ രീതിയിലുള്ള പരിചരണം എങ്ങനെ നടത്താം എന്ന് ഓരോ രോഗിയുടെ വീട്ടുകാരെയും ബോധവത്‌ക്കരിക്കുകയാണ് ആണ് രാധാമണി സാറും സംഘവും ചെയ്തത്. വീടുകൾ തോറും ചെന്ന് മരുന്നും ചികിത്സയും ഇല്ലാത്ത ഈ രോഗത്തിന് പരിചരണവും സാന്ത്വനവും മാത്രമാണ് വഴിയെന്ന് അവർ പറഞ്ഞു കൊണ്ടേയിരുന്നു. രോഗത്തിന്റെ കെടുതികളിൽ തകർന്ന കുടുംബങ്ങൾക്ക് ആശ്വാസമായി.\nഈ രോഗത്തിന്പരിചരണം നൽകാൻ നഴ്സുമാരെയല്ല കെയർടേക്കർമാരെയാണ് ആവശ്യം എന്ന് സാർ മനസ്സിലാക്കി. മറവിരോഗ പരിചരണ രംഗത്തേക്ക് കൂടുതൽ പേരെ കൊണ്ടുവരാൻ രാധാമണി സാർ പല പരിപാടികളുംആവിഷ്കരിച്ചു. തിരുവനന്തപുരത്ത് തിരുവല്ലത്ത് 'സ്നേഹ സദനം' എന്ന പേരിൽ മറവി രോഗികൾക്കായി ആയി ഒരു കരുതൽ കേന്ദ്രം അദ്ദേഹം ആരംഭിച്ചു.\nമറവി രോഗികളെ ഇവിടെ താമസിപ്പിച്ചു പരിചരണം നൽകുന്നു. രോഗികൾക്കും വീട്ടുകാർക്കും പലപ്പോഴും ഒരു ആശാകേന്ദ്രമാണ് 'സ്നേഹസദനം'.\nപരിശീലനം സിദ്ധിച്ച, രോഗീപരിചരണം ജീവിത വ്രതമായെടുത്ത കുറെ പേർ നടത്തുന്ന ഈ സ്ഥാപനമാണ് ഈ കോവിഡ് കാലത്ത് അമ്മയെ സംരക്ഷിക്കുന്നത്. ഞാൻ ഉൾപ്പെടെ കുടുംബം മുഴുവൻ കോവിഡ് പോസിറ്റീവ് ആയഇക്കഴിഞ്ഞ ദിവസങ്ങളിൽ 'അമ്മ സുരക്ഷിതയായി 'സ്നേഹസദന'ത്തിൽ കഴിയുന്നു എന്നത് നൽകിയ സമാധാനം ചെറുതല്ല.\nരാധാമണിസാർ ഈ മേഖലയിൽ നൽകിയ സംഭാവനകൾ രേഖപ്പെടുത്തണം എന്ന് തോന്നി ഇക്കഴിഞ്ഞ ഫെബ്രുവരിയിൽ വിശദമായ ഒരു ഇന്റർവ്യൂ ഷൂട്ട് ചെയ്തു വെച്ചു. അദ്ദേഹത്തിന്റെ അനുഭവങ്ങളും നിർദേശങ്ങളും 'സ്നേഹസദന'ത്തിന്റെ ദൃശ്യങ്ങളും ഒക്കെ ഷൂട്ട് ചെയ്തു കഴിഞ്ഞപ്പോഴാണ് കോവിഡ് കാലം തുടങ്ങിയത്. ആ ഡോകുമെന്ററി ഇനിയും എഡിറ്റ് ചെയ്യാൻ കഴിഞ്ഞിട്ടില്ല. ചില മനുഷ്യർ കടന്നു പോകുന്നത് നിറഞ്ഞ ജീവിതവഴികൾ പിന്നിട്ടാണ്. തൊണ്ണൂറാം വയസ്സിൽ രാധാമണിസാർ കടന്നു പോയത് ആ നിറവോടെയാണ്. ഇത്തരം ചില മനുഷ്യരാണ് ഭൂമിയുടെ സമ്പത്ത്. സ്നേഹത്തിന്റെയും നിസ്വാർഥതയുടെയും കരുത്ത് തെളിയിക്കുന്ന അപൂർവ മനുഷ്യർ..\nനിറഞ്ഞ നന്ദിയോടെ പ്രണാമം..\nContent Highlights:Radhamani sir shares awareness to Malayalees about Alzheimer's disease, Health, Alzheimers Disease


Team ocean money chain fraud: follow up | 'ആയിരം ദിർഹംസ് പോലും എടുക്കാനില്ലാതെ കഷ്ടപ്പെടുന്ന നീ കോടീശ്വരനായ ഞാനുമായി പ്രശ്‌നമുണ്ടാകുമ്പോൾ എന്താണ് സംഭവിക്കുക എന്ന് അറിഞ്ഞിരിക്കുക നല്ലതാണ്; ഒരുപാട് പേരെ ഡീൽ ചെയ്താണ് ഞാൻ ഇവിടെ എത്തിയത്; എനിക്ക് യുഎഇയിൽ ഉള്ള സപ്പോർട്ട് നിനക്ക് സ്വപ്നം പോലും കാണാൻ കഴിയില്ല; നീ നിന്റെ വീട്ടിക്ക് പോകൂല': ദുബായ് ബുർജ് മാൾ കേന്ദ്രീകരിച്ച ടീം ഓഷ്യൻ മണി ചെയിൻ തട്ടിപ്പ് പുറത്തായതോടെ സൂത്രധാരനായ ആബിദ് ഷായുടെ ഓഡിയോ സന്ദേശം; മുന്നറിയിപ്പും ഭീഷണിയും പിരിഞ്ഞുപോയ കൂട്ടാളികൾക്ക് - MarunadanMalayalee.com\nSeptember 07, 201912:16 PM IST Permalink\nദുബായി: ബുർജ് മാൾ കേന്ദ്രീകരിച്ച് മലയാളികൾ അടങ്ങുന്ന സംഘം നടത്തിയ കോടികളുടെ മണി ചെയ്ൻ തട്ടിപ്പിന്റെ കഥ മറുനാടൻ പുറത്തു കൊണ്ടുവന്നതോടെ ഭീഷണിയുമായി ദുബായിലെ ടീം ഓഷ്യൻ മണി ചെയിൻ മാഫിയ. ടീം ഓഷ്യൻ മണി ചെയിൻ മാഫിയയെ നയിക്കുന്ന എടപ്പാൾക്കാരനായ ആബിദ് ഷാ നടത്തുന്ന ഓഡിയോ ഭീഷണി സന്ദേശമാണ് മറുനാടന് ലഭിച്ചത്. ടീം ഓഷ്യൻ മണി ചെയിൻ തട്ടിപ്പ് മനസിലാക്കി ഇവരുടെ ടീമിൽ നിന്ന് ഒഴിഞ്ഞുപോയ മിഥിലാജിനെയും സത്താറിനെയും വിളിച്ച് ആബിദ് ഷാ നടത്തുന്ന ഭീഷണി സന്ദേശമാണ് പുറത്തായത്. ഇവരുടെ വലയിൽ കുടുങ്ങി ജീവിതം നഷ്ടമായ സഫ് വാൻ എന്ന മലപ്പുറത്തുള്ള യുവാവിന്റെ വീഡിയോ സന്ദേശം ഉൾപ്പെടെയുള്ള വാർത്ത കഴിഞ്ഞ ദിവസമാണ് മറുനാടൻ പുറത്തു വിട്ടത്.\nവാർത്ത ദുബായി അടക്കമുള്ള ഗൾഫ് നാടുകളിൽ കോളിളക്കം സൃഷ്ടിച്ചിരുന്നു. മറുനാടൻ വാർത്ത വന്നതോടെ ദുബായിലെ നിരവധി പേർ ഇവരുടെ തട്ടിപ്പിൽ കുരുങ്ങിയ കഥകൾ പുറത്തു വിട്ടിരുന്നു. തട്ടിപ്പിന്റെ വൈപുല്യം ബോധ്യമായതോടെ കടുത്ത എതിർപ്പാണ് ദുബായിൽ നിന്നും ആബിദ് ഷായ്ക്കും കൂട്ടർക്കും എതിരെ ഉയർന്നത്. അതുകൊണ്ട് തന്നെ മലപ്പുറംകാരനായ ആബിദ് ഷാ തനി ഗുണ്ടാ രീതിയിൽ മിഥിലാജിനെയും സത്താറിനെയും വിളിച്ച് ഭീഷണി മുഴക്കുകയാണ്. തനിക്കെതിരെ ഇവർ എന്തെങ്കിലും പരാതി നൽകുകയോ കേസ് ആവുകയോ ചെയ്താൽ 550 വർഷം ജയിലിൽ കിടക്കേണ്ടി വരുമെന്നാണ് ആബിദ് ഷായുടെ ഇവർക്ക് നേരെയുള്ള ഭീഷണി. സിനിമാ സ്‌റ്റൈലിൽ ഉള്ള മലപ്പുറം ഭീഷണിയാണ് ആബിദ് പുറത്തെടുക്കുന്നത്. ഭീഷണിയാണെങ്കിലും അതിൽ ആബിദിനുള്ള പരിഭ്രാന്തി കൂടി ഭീഷണിയിൽ ആബിദ് അറിയാതെ പുറത്ത് വരുകയും ചെയ്യുന്നുണ്ട്. ഭീഷണിയിൽ നടുങ്ങിയ മിഥിലാജും സത്താറും ദുബായി ഉപേക്ഷിച്ചു കേരളത്തിലേക്ക് എത്തി. ഈ ചെറുപ്പക്കാരുടെ ഗൾഫ് ജീവിത സ്വപ്നങ്ങൾ ആണ് ആബിദ് ഷാ യുടെ മണി ചെയിൻ മാഫിയ തകർത്തു കളഞ്ഞത്. കള്ള കേസിൽ കുടുക്കും എന്ന ഭയം കൊണ്ട് ഇവർക്ക് ദുബായിലേക്ക് തിരികെ പോകാൻ പറ്റാത്ത അവസ്ഥ ആണെന്ന് ആണ് സഫ്വാൻ, മിഥിലാജ്ജ്, സത്താർ എന്നിവർ മറുനാടനോട് വ്യക്തമാക്കിയത്.\nആയിരം ദിർഹംസ് എടുക്കാൻ വേണ്ടി കഷ്ടപ്പെടുന്ന നീ കോടിക്കണക്കിന് രൂപ കയ്യിലുള്ള ഞാനും തമ്മിൽ പ്രശ്‌നമുണ്ടാകുമ്പോൾ എന്താണ് സംഭവിക്കാൻ പോകുന്നത് എന്ന് നീ അറിഞ്ഞിരിക്കാൻ പോകുന്നത് നല്ലതാണ്.\nഞാനീ പറയുന്ന കാര്യം ഇതൊന്നും വെറുതെ എടുക്കേണ്ട....നീ കുറച്ച് കാലം ഞങ്ങളുടെ കൂടെ ആണെന്നുള്ള റെസ്‌പെക്റ്റ് ആണ് നിനക്ക് നൽകുന്നത്. റീ ഫണ്ട് കാര്യങ്ങൾ സംസാരിക്കാൻ തുടങ്ങുമ്പോൾ അടുത്ത ലെവൽ എന്താണ് എന്ന് എനിക്ക് അറിയാം. കാള വാല് പൊന്തിക്കുന്നത്.. കുറച്ച് കാലമായി ഈ ബിസിനസ് തുടങ്ങിയിട്ട്...മനസിലായോ? ഇത് നിനക്കുള്ള അവസാനത്തെ വാണിങ് ആണ്. ഇനി ഇതിന്റെ പേരിൽ ഒരു ചെറു നീക്കം നടത്തിയാൽ മിഥിലാജേ നമ്മൾ തമ്മിൽ ഉള്ള ബന്ധം അങ്ങട്ട് മറക്കും...മനസിലാവുന്നുണ്ടോ?...\nടീം ഓഷ്യൻ ഉടമയിൽ ഒരാളായ നസീബ് ബിആർ, മുൻ സിഇടി വിദ്യാർത്ഥിയും തിരുവനന്തപുരം സ്വദേശിയുമാണ്. വർഷങ്ങൾക്ക് മുൻപ് ബാംഗ്ലൂരിലും കേരളത്തിലും ആയി ഒരുപാട് ആളുകളെ മണി ചെയിനിൽ കുടുക്കി ചതിച്ചാണ് നസീബ് ദുബായിൽ എത്തിയത്. നസീബും ആബിദും അസ്മയും ദുബായിലെ പഞ്ച നക്ഷത്ര ഹോട്ടലുകളിലാണ് സ്ഥിര താമസം. ടീം ഓഷ്യന്റെ മണി ചെയിൻ തട്ടിപ്പു വിവരം പുറത്തുകൊണ്ട് വന്ന സഫ്വാൻ പാണ്ടിക്കാടിനെയും ( മലപ്പുറം ) ദുബായിൽ കള്ള കേസിൽ കുടുക്കുവാൻ ആബിദും ഭാര്യ അസ്മ യും ശ്രമിച്ചിരുന്നു. ഇവരുടെ ചതി മനസിലാക്കിയ സഫ്വാന്റെ ദുബായിലെ ബന്ധുക്കൾ ഉടനടി ഇടപെട്ട് സഫ്വാനെ നാട്ടിൽ എത്തിക്കുകയാണ് ചെയ്തത്. എന്നാൽ സഫ്വാൻ പാണ്ടിക്കാട് തന്റെ പാണ്ടിക്കാട്‌ലെ വീട്ടിൽ എത്തിയതിനു ശേഷവും ആബിദിന്റെ കേരളത്തിലെ ഗുണ്ടകൾ സഫ്വാൻ നെ വെറുതെ വിട്ടില്ല, ഇനി പരാതിപ്പെട്ടാൽ സഫ്വാന്റെ വീട്ടിൽ കയറി സഫ്വാനെയും കുടുംബത്തെയും കൊന്ന് കളയും എന്ന് ഇവർ ഫോണിൽ ഭീഷണി മുഴക്കിയിരുന്നു.\nതനിക്കു നഷ്ട്ടപ്പെട്ട പണം തിരികെ ചോദിക്കാൻ ബുർജ്മാൻ മാളിൽ എത്തിയ സേഫ്വാനെയും സുഹൃത്തുക്കളെയും ആബിദ്ഗുണ്ടകളെ ഉപയോഗിച്ച് കാർ പാർക്കിംഗിൽ ഇട്ട് തല്ലി ചതച്ചിരുന്നു എന്നാൽ കേസിൽ നിന്നും ആബിദ് ഊരി. സഫ്വാനെ പോലെ ഒരു വർഷം മുൻപ് ടീം ഓഷ്യൻ മണി ചെയിൻ ൽ നിന്ന് തെറ്റി പിരിഞ്ഞ ബേസിൽ, മനീഷ് എന്നിവരെ സ്വന്തം ഭാര്യ അസ്മയെ കയറി പിടിച്ചു എന്ന് പറഞ്ഞ് ആബിദ് ദുബായിൽ കള്ള കേസിൽ കുടുക്കിയിരുന്നു. ഇതേ തുടർന്ന് ദുബായിൽ നിന്ന് ബേസിലിനെ ഡീപോർട്ടഷൻ ചെയ്യുക ഉണ്ടായി, ആബിദ് ഷാ യുടെ ഫോൺ സംഭാഷണത്തിൽ ബേസിലിനെയും മനീഷിനെയും കള്ള കേസിൽ കുടുക്കിയ കാര്യം ആബിദ് തന്നെ പറയുന്നത് വ്യക്തമായി കേൾക്കാം. ഇവരുടെ തട്ടിപ്പിന് ഇരയായവരെയും ഇവർക്കെതിരെ പ്രതികരിക്കുന്നവരെയും ദുബായിൽ കള്ള കേസിൽ കുടുക്കും എന്ന് വ്യകതമായി ആബിദ് ഷാ തന്നെ പറയുന്നുണ്ട്.\nഇന്ത്യയിൽ നിരോധിച്ച ക്യു നെറ്റ് എന്ന മണി ചെയിൻ കമ്പനിക്ക് വേണ്ടിയാണ് ടീം ഓഷ്യൻ ദുബായിൽ പ്രവർത്തിക്കുന്നത് എന്നാണ് ആബിദും നസീബും എല്ലാവരെയും പറഞ്ഞ് വിശ്വസിപ്പിച്ചത്. എന്നാൽ ദുബായിൽ നിയമപരമായി ഇവർക്കു പണം വാങ്ങാൻ പറ്റാത്തതുകൊണ്ട് കേരളത്തിലെ ഹവാല വഴി കാഷ് ആയിട്ടാണ് എല്ലാവരുടെ കയ്യിൽ നിന്നും പണം വാങ്ങുന്നത് അതിന് വേണ്ടി ടിക് ടോക് താരം ശ്രുതി തമ്പിയെയും ഇവർ ഏർപ്പെടുത്തിയത്. , ദുബായിൽ ജോലി അനേഷിച്ചു വരുന്ന യുവാക്കളും തുച്ഛമായ ശമ്പളത്തിന് ജോലി ചെയുന്ന യുവാക്കളും ആണ് ഇവരുടെ ഇരകൾ. ഇവരെ എല്ലാം ബർദുബൈയിൽ ഉള്ള ബുർജ്മാൻ മാളിലെ കോഫി ഷോപ്പിൽ അല്ലെങ്കിൽ ടീ സോൺ കഫെ യിൽ വിളിച്ചു വരുത്തി സ്വപ്ന വാഗ്ദാനങ്ങൾ പറഞ്ഞ് മയക്കി 8500 ദിർഹംസ് അല്ലെങ്കിൽ ഒന്നര ലക്ഷം ഇന്ത്യൻ രൂപ വാങ്ങി, 100 ദിർഹംസ് അതായത് രണ്ടായിരം രൂപ പോലും വില വരാത്ത ഡ്യൂപ്ലിക്കേറ്റ് പ്രോഡക്റ്റ് കളും കോപ്പി വാച്ച്കളും ഉപയോഗ ശൂന്യമായ മൊബൈൽ ആപ്ലിക്കേഷൻസും പകരം നൽകിയാണ് ഡയറക്റ്റ് സെയിൽസ് എന്ന് പറഞ്ഞ് തട്ടിപ്പ് നടത്തുന്നത്. പിന്നീട് ഇതിൽ ആളുകളെ ചേർത്താൻ ഇവരെ നിർബന്ധിക്കുകയും ആളുകളെ ചേർത്തിയാൽ ലക്ഷക്കണക്കിന് രൂപ കമ്മീഷൻ, റോൾസ് റോയ്സ്, ലബോർഗിനി പോലത്തെ ആഡംബര കാറുകൾ ക്യു നെറ്റ് ൽ നിന്നും ലഭിക്കും എന്ന് പറഞ്ഞ് വിശ്വസിപ്പിക്കുന്നു. ഇനി ആളുകളെ ചേർക്കുന്ന ചെറുപ്പക്കാർക്ക് അതിന്റ കമ്മീഷൻ പോലും കൊടുക്കാതെ ആബിദും ആസ്മയും എല്ലാ കാശും മുക്കുന്നു-ഇതാണ് ഇവർക്കെതിരെ യുവാക്കൾ പരാതിപ്പെടുന്നത്.\nകഴിഞ്ഞ ദിവസമാണ് ദുബായ് ബുർജ് മാൾ കേന്ദ്രീകരിച്ച് മലയാളികൾ അടങ്ങുന്ന സംഘം വൻ മണി ചെയിൻ തട്ടിപ്പ് നടത്തിയെന്ന വാർത്ത മറുനാടൻ പുറത്തു വിടുന്നത്. ബുർജ് മാൾ കേന്ദ്രീകരിച്ച് നടത്തിയ മണി ചെയിൻ തട്ടിപ്പിൽ ഒട്ടേറെ മലയാളികൾ കുടുങ്ങിയയിട്ടുണ്ട്. ബുർജ് ജ് മാളിലെ ഓഷൻ ഇവന്റ് മാനെജ്മെന്റ് കമ്പനിക്കെതിരെയാണ് ആരോപണം ഉയർന്നത്. മലയാളികൾ അടങ്ങിയ ഒരു സംഘം ഓഷൻ ഇവന്റ് മാനെജ്മെന്റ് കമ്പനി എന്ന പേരിൽ നടത്തിയ മണി ചെയ്ൻ തട്ടിപ്പിൽ കുരുങ്ങിയ മലപ്പുറം സ്വദേശി സഫ് വാന്റെ കരുണയഭ്യർഥിക്കുന്ന വീഡിയോ വൈറലായ ശേഷമാണ് ഇവർ നടത്തിയ മണി ചെയ്ൻ തട്ടിപ്പിനെക്കുറിച്ച് ദുബായിലുള്ള മലയാളികൾ ബോധവാന്മാരാകുന്നത്. ഈ വീഡിയോ മറുനാടൻ പുറത്തു വിട്ടിരുന്നു. മണി ചെയിൻ തട്ടിപ്പ് നടത്തിയ ഓഷൻ ഇവന്റ് മാനെജ്മെന്റ് കമ്പനിക്ക് നേതൃത്വം നൽകിയ നസിബ് ബി.ആർ, ആബിദ് ഷാ, ശ്രുതി തമ്പി എന്നിവർക്ക് എതിരെയാണ് മറുനാടൻ വാർത്ത നൽകിയത്. തട്ടിപ്പിൽ കുരുങ്ങിയ ജീവിതം നഷ്ടമായ സഫ് വാന്റെ കഥയാണ് മറുനാടൻ പറഞ്ഞത്. ഇതാണ് സഫ് വാൻ വീഡിയോയിൽ പറഞ്ഞത്.\nകുടുങ്ങിയത് കടം വീട്ടിത്തരാം എന്ന മോഹനവാഗ്ദാനത്തിൽ\nഎന്റെ പേര് സഫ് വാൻ. ഞാൻ പാണ്ടിക്കാട് സ്വദേശിയാണ്. ഇപ്പോൾ ദുബായിൽ. രണ്ടു വർഷമായി ദുബായിൽ. ഞാൻ മണി ചെയിൻ തട്ടിപ്പിന്റെ ഇരയാണ്. ഓഷൻ ഇവന്റ് മാനെജ്മെന്റ് എന്ന മണി ചെയിൻ തട്ടിപ്പ് കമ്പനിയാണ് എന്നെ കുരുക്കിയത്. കടം കയറി മുടിഞ്ഞാണ് ദുബായിൽ വന്നത്. ഇവിടെ എന്റെ സുഹൃത്ത് അജ് മലിനെ ഞാൻ കണ്ടുമുട്ടി. അവർ എന്നോടു എല്ലാ കാര്യങ്ങളും സംസാരിച്ചു. നിന്റെ കടങ്ങൾ എല്ലാം ഞാൻ വീട്ടിത്തരാം എന്നാണു അവൻ പറഞ്ഞത്. പിന്നീട് അവൻ എന്നെ റിലീഫ് മാളിലേക്ക് വിളിച്ചു. സലാഹുദീൻ ആണ് കടം വീട്ടിത്തരാം എന്ന് പറഞ്ഞത്. അവിടെ ഒരു കോഫി ഷോപ്പിൽ ഇരുത്തി. ഒരു മക്കാനയിൽ ജോലി ചെയ്യാൻ വന്നതാണ് ഇവർ രണ്ടുപേരും. നസിബ് ബി.ആർ ആബിദ് ഷാ എന്നിവരുടെ ഫോട്ടോ കാണിച്ചു തന്നു. റോൾസ് റോയിസ്, ലംബോർഗിനി എന്നീ കാറുകൾ ആണ് കാണിച്ചു തന്നത്. ഞാൻ ഇവരുടെ വാക്കുകളിൽ മയങ്ങി. അതിനു ശേഷമാണ് ഞാൻ തട്ടിപ്പിൽ കുരുങ്ങുന്നത്. ഒരു പുരുഷനും സ്ത്രീയും വന്നു. എനിക്ക് പല ക്ലാസുകളും എടുത്തു.\n8150 ദിർഹം മുടക്കിയാൽ ആഴ്ചയിൽ 49000 ദിർഹം വരെ ലഭിക്കുന്ന പൊട്ടൻഷ്യൽ ഉള്ള ബിസിനസ് ആണ് എന്ന് പറഞ്ഞു എന്ന ജോയിൻ ചെയ്യിപ്പിച്ചു. എന്റെ കയ്യിൽ 120 ദിർഹംസ് മാത്രമാണ് ഉണ്ടായിരുന്നത്. അത് രജിസ്ട്രേഷൻ ഫീസ് ഇനത്തിൽ വാങ്ങി. എണ്ണായിരം ദിർഹം എത്രയും വേഗം സംഘടിപ്പിക്കണം എന്ന് പറഞ്ഞു. ഓഷൻ ഇവന്റ് മാനെജ്മെന്റ് കമ്പനിയുടെ തലപ്പത്ത് നസിബ് ബി.ആർ ആബിദ് ഷായും ആണ് എന്നാണ് പറഞ്ഞത്. ഇവർ കോടീശ്വരന്മാർ ആണെന്നാണ് ഇവർ പറഞ്ഞത്. ഇവർ എന്നെ ഫോഴ്സ് ചെയ്തു. എണ്ണായിരം ദിർഹം എത്രയും വേഗം എത്തിക്കാൻ ഇവർ പറഞ്ഞു. എന്റെ സുഹൃത്തുണ്ട്. ആ സുഹൃത്ത് വഴിയാണ് ഞാൻ ഇവർക്ക് പണം ലഭ്യമാക്കിയത്. അതോടെ ഇവരുടെ തട്ടിപ്പിൽ ഞാൻ കണ്ണിയായ രീതിയിലായി. മൂന്നു സിം ആണ് ഇവർ എടുത്തത്. എല്ലാം എന്റെ പേരിൽ. എല്ലാം പോസ്റ്റ് പെയിഡ് സിം ആയിരുന്നു. ഞാൻ വേണ്ടാ എന്നു പറഞ്ഞതാണ്. പക്ഷെ അവർ സിം എടുത്തു. നീ പണം അടയ്ക്കേണ്ട. ഇവർ അടയ്ക്കും എന്നാണ് പറഞ്ഞത്. അതിനു ശേഷം മൊബൈൽ കമ്പനിയുടെ മെസ്സേജ് വന്നു. പണം അടയ്ക്കാൻ. അപ്പോൾ അവരെ വിളിച്ചപ്പോൾ സ്വിച്ച് ഓഫ്. ഇതോടെയാണ് ഞാൻ കബളിപ്പിക്കപ്പെട്ട കാര്യം മനസിലാക്കുന്നത്.\nഅജ് മലും നസീബും ആബിദ് ഷാ എന്നിവർ ബുർജ്മാളിൽ ഉണ്ടെന്ന വിവരം എനിക്ക് ലഭിച്ചു. ഞാൻ ബുർജ് മാളിലേക്ക് പോയി. അവിടെ കാദർ ഉണ്ടായിരുന്നു. കാദർ എന്നെ കണ്ടയുടൻ പറഞ്ഞു. നീ ഇവിടെ കാലു ചവിട്ടിയാൽ നിന്റെ കയ്യും കാലും വെട്ടിയെടുക്കും...ഈ ഭീഷണിയാണ് കാദറിൽ നിന്നും ലഭിച്ചത്. പത്ത് മുപ്പത് പേർ എന്നെ താഴെ കാർ പാർക്കിങ് ഏരിയയിൽ കൊണ്ടുപോയി എന്നെ തല്ലി. കാദർ, ഹബീബ്, താഹിർ, ബാബു, വരുൺ മുണ്ടയാട്, എന്നിങ്ങനെ അഞ്ചാറു പേരുണ്ട്. ഇവർ എന്നെ ഒരുപാട് തല്ലി. ഇവരെ എനിക്ക് കണ്ടാൽ അറിയാം. പതിനായിരം ദിർഹമിന്റെ ബില്ലാണ് എന്റെ പേരിൽ ഉള്ളത്. എന്റെ വിസ പുതുക്കാൻ ഇത് കാരണം കഴിഞ്ഞില്ല. മൊബൈൽ കമ്പനിയുടെ ലീഗൽ നോട്ടീസുമുണ്ട്.\nഞാൻ ആകെ പെട്ട് നിൽക്കുകയാണ്. എന്റെ വീട്ടിൽ നാല് പെങ്ങമ്മാരും ഉമ്മയും ഉപ്പയും മാത്രമേയുള്ളൂ. ഉപ്പ ഹാർട്ട് പേഷ്യന്റ് ആണ്. ഉമ്മയ്ക്കും സുഖമില്ല, ഞാൻ മാത്രമാണ് ഇവർക്ക് ആകെയുള്ള ആൺ തരി. എന്നെ ആർക്കെങ്കിലും സഹായിക്കാൻ കഴിയുമെങ്കിൽ സഹായിക്കണം, ഇരുപതിനായിരം ദിർഹം കിട്ടിയാൽ മാത്രമേ എനിക്ക് നാട്ടിലേക്ക് മടങ്ങാൻ കഴിയൂ. ഈ വീഡിയോ കാണുന്ന ആരെങ്കിലും എന്നെ സഹായിക്കണം. എന്റെ അഭ്യർത്ഥന ഇതാണ്.- സഫ് വാൻ പറയുന്നത്. ഈ വീഡിയോ വന്ന ശേഷം സഫ് വാന്റെ ബന്ധുക്കൾ സഫ് വാനെ ബുദ്ധിപൂർവ്വം നാട്ടിലെത്തിക്കുകയായിരുന്നു. പക്ഷെ സഫ് വാന്റെ കരഞ്ഞുകൊണ്ടുള്ള അപേക്ഷയും മറുനാടൻ വാർത്തയും വന്നതോടെ മണി ചെയ്ൻ തട്ടിപ്പ് നടത്തി ഗൾഫിൽ ആർഭാടപൂർണ ജീവിതം നയിച്ചുകൊണ്ടിരുന്ന നസിബ് ബി.ആർ, ആബിദ് ഷാ, ശ്രുതി തമ്പി എന്നിവർക്കെതിരെ മലയാളികൾക്കിടയിൽ രോഷം പതഞ്ഞുയരുകയായിരുന്നു.


news | ഭർത്താവിന്റെ കുത്തുവാക്കുകൾക്ക് മുന്നിൽ ഇടനെഞ്ചുപൊട്ടി കരഞ്ഞ ഒരു വീട്ടമ്മ കൂടിയാണ് എലിസബത്ത് രാജ്ഞിയെന്നറിയാമോ? മക്കൾക്ക് പേരിടുന്നതിനെച്ചൊല്ലിയുള്ള തർക്കം അവസാനിച്ചത് ഇങ്ങനെ; ബ്രിട്ടീഷ് രാജകുടുംബത്തിലെ കഥകൾ പുറത്തെത്തുമ്പോൾ - MarunadanMalayali.com\nJune 12, 2019 | 09:06 AM IST | Permalink\nരാജ്യം ഭരിക്കുന്ന രാജ്ഞിയാണെങ്കിലും എലിസബത്തും ഒരു വീട്ടമ്മയാണ്. ഒരു കുടുംബത്തിൽ സ്ത്രീകൾ അനുഭവിക്കുന്ന എല്ലാത്തരം കഷ്ടപ്പാടുകളും പിന്നിട്ടുവന്ന വീട്ടമ്മ. ഭർത്താവ് ഫിലിപ്പിൽനിന്നും ചെറുപ്പകാലത്ത് അത്രത്തോളം അവഗണനയും മാനസിക പീഡനവും അവർ നേരിട്ടുണ്ടെന്നാണ് വെളിപ്പെടുത്തൽ. ഇന്നലെ രാജ്ഞിക്കൊപ്പം 98-ാം പിറന്നാൾ ആഘോഷിച്ചെങ്കിലും ഫിലിപ്പ് രാജകുമാരൻ ഇപ്പോൾ ഭാര്യയുമായി അത്ര നല്ല സുഖത്തിലല്ലെന്നും റിപ്പോർട്ടുണ്ട്. ഇരുവരും വെവ്വേറെയാണ് താമസിക്കുന്നത്. ആഴ്ചകളോളം പരസ്പരം കാണാതിരിക്കുന്ന സാഹചര്യം പോലുമുണ്ടെന്ന് റോയൽ സെൻട്രൽ എഡിറ്റർ ചാർളി പ്രോക്ടർ വെളിപ്പെടുത്തുന്നു.\nഫിലപ്പ് രാജകുമാരൻ രണ്ടുവർഷം മുമ്പ് രാജകീയ ചുമതലകളെല്ലാം ഒഴിഞ്ഞിരുന്നു. പിന്നീട് ബക്കിങ്ങാം കൊട്ടാരത്തിൽ വല്ലപ്പോഴും മാത്രമാണ് അദ്ദേഹം തങ്ങാറുള്ളതെന്ന് ചാർളി പ്രോക്ടർ പറയുന്നു. തന്റെ വീടെന്നതിനെക്കാൾ ജോലി സ്ഥലം പോലെയാണ് കൊട്ടാരത്തെ അദ്ദേഹം കാണുന്നതെന്നും ചാർളി പറയുന്നു. ആഴ്ചകളോളം പരസ്പരം കാണാതെയാണ് താമസമെങ്കിലും ഇരുവരും ദിവസവും ഒരുതവണയെങ്കിലും ഫോണിൽ സംസാരിക്കാറുണ്ട്.\n72 വർഷമായി എലിസബത്ത് രാജ്ഞിയും ഫിലിപ്പ് രാജകുമാരനും വിവാഹിതരായിട്ട്. ഇരുവരുടെയും ദാമ്പത്യത്തിൽ ഇതുവരെ യാതൊരു അലോസരവും റിപ്പോർട്ട് ചെയ്തിട്ടില്ല. തന്റെ ശക്തിയും ധൈര്യവുമാണ് ഭർത്താവെന്നാണ് രാജ്ഞി പലപ്പോഴും അഭിപ്രായപ്പെട്ടിട്ടുള്ളത്. എന്നാൽ, തുടക്കകാലത്ത് അങ്ങനെയായിരുന്നില്ലെന്നാണ് പുതിയ വെളിപ്പടുത്തൽ. ദാമ്പത്യത്തിന്റെ തുടക്കകാലത്തുണ്ടായ ഒരു തർക്കം ഇരുവരെയും വല്ലാതെ അകറ്റിയെന്നും രാജ്ഞി പൊട്ടിക്കരഞ്ഞുവെന്നും അടുത്തിടെ പുറത്തിറങ്ങിയ ജീവചരിത്രത്തിൽ പറയുന്നു.\nമക്കളുടെ പേരിടുന്നതിനെച്ചൊല്ലിയായിരുന്നു തർക്കം. 1952-ലാണ് എലിസബത്തിന്റെ പിതാവ് ജോർജ് ആറാമൻ രാജാവ് സ്ഥാനമൊഴിഞ്ഞ് മകൾക്ക് അധികാരം കൈമാറിയത്. എലിസബത്തിന്റെയും പ്രിൻസിന്റെയും മക്കളായ ചാൾസ് രാജകുമാരനും ആൻ രാജകുമാരിയും തന്റെ കുടുംബപ്പേരായ മൗണ്ട്ബാറ്റൺ ഉപയോഗിക്കണമെന്ന നിലപാടിലായിരുന്നു അക്കാലത്ത് ഫിലിപ്പ് രാജകുമാരൻ. എന്നാൽ, ഇതുകൊട്ടാരത്തിൽ സ്വീകരിക്കപ്പെട്ടിട്ടില്ല.\nമുൻ പ്രധാനമന്ത്രി വിൻസ്റ്റൺ ചർച്ചിലും എലിസബത്തിന്റെ മുത്തശ്ശി ക്വീൻ മേരിയും അമ്മയുമൊക്കെ ചാൾസും ആനും രാജകുടുംബത്തിന്റെ പേരായ വിൻഡ്‌സർ എന്ന് പേരിനോട് ചേർക്കണമെന്ന് നിലപാടെടുത്തു. ഇതോടെ, എലിസബത്ത് മക്കൾക്ക് വിൻഡ്‌സർ എന്ന് ചേർത്തു. ഇത് പ്രഖ്യാപിച്ചുകൊണ്ട് 1952 ഏപ്രിൽ ഒമ്പതിന് എലിസബത്ത് രാജ്ഞിയെന്ന നിലയിൽ ഉത്തരവിറക്കുകയും ചെയ്തു. ഇത് ഫിലി്പ്പിനെ വല്ലാതെ അലോസരപ്പെടുത്തി. സ്വന്തം മക്കൾക്ക് തന്റെ പേര് നൽകാൻ ഭാഗ്യമില്ലാത്ത രാജ്യത്തെ ഏക വ്യക്തി താനായിരിരിക്കുമെന്ന് ഫിലിപ്പ് സുഹൃത്തുക്കളോട് പരിഭവം പറയുകയും ചെയ്തു.\n1960-ൽ മൂന്നാമത്തെ കുട്ടി ആൻഡ്രു രാജകുമാരനെ എലിസബത്ത് ഗർഭിണിയായിരുന്നപ്പോഴും ഇതേ പ്രശ്‌നം വീണ്ടും ഉയർന്നുവന്നു. തന്റെ പഴയ ഉത്തരവ് 1952 മുതൽ ഭർത്താവിനെ വല്ലാതെ അലോസരപ്പെടുത്തുന്നുവെന്നും അത് പുനപരിശോധിക്കണമെന്നും അന്നത്തെ പ്രധാനമന്ത്രി ഹാരോൾഡ് മക്മില്ലനോട് രാജ്ഞി പറഞ്ഞതായി ബാദേൽ സ്മിത്ത് എഴുതിയ ജീവചരിത്രത്തിൽ പറയുന്നു. ഭർത്താവിനെ സംതൃപ്തിപ്പെടുത്താൻ എന്തെങ്കിലും ചെയ്യണമെന്നതായിരുന്നു രാജ്ഞിയുടെ നിലപാട്.\nമക്കളുടെ പേരിനൊപ്പം കുടുംബപ്പേര് ചേർക്കാനായില്ലെന്നതിന്റെ പേരിൽ എലിസബത്തിനോട് പ്രിൻസ് ക്രൂരമായാണ് പെരുമാറിയിരുന്നതെന്ന് ജീവചരിത്രം പറയുന്നു. സന്ദ്രിങ്ഘാമിൽവെച്ച് ഒരു ഞായറാഴ്ചയാണ് ഹാരോൾഡിനോട് രാജ്ഞി ഇക്കാര്യം പറയുന്നത്. പൊട്ടിക്കരഞ്ഞുകൊണ്ടായിരുന്നു അതെന്നും ജീവചരിത്രം പറയുന്നു. ഞെട്ടിപ്പോയ ഹാരോൾഡ് മക്മില്ലൻ പ്രശ്‌നപരിഹാരത്തിനായി തന്റെ ഡപ്യൂട്ടിയായ റാബ് ബട്‌ലറെയും ചാൻസലർ കിൽമൂറിനെയും ചുമതലപ്പെടുത്തി.\nഇവരുടെ ഇടപെടലിനെത്തുടർന്ന് 1960 ഫെബ്രുവരി എട്ടിന് രാഞ്ജിയും ഫിലിപ്പും ഒത്തുതീർപ്പിലെത്തി. തന്റെ അനന്തരാവകാശികൾ മൗണ്ട്ബാറ്റൺ-വിൻഡ്‌സർ എന്ന പേരാകും കുടുംബപ്പേരായി സ്വീകരിക്കുകയെന്ന് രാജ്ഞി പുതിയ ഉത്തരവിറക്കി. ഹിസ് ഓർ ഹെർ റോയൽ ഹൈനസ് എന്ന സ്ഥാനപ്പേര് അവരാരും ഉപയോഗിക്കുകയില്ലെന്നും ഇതിൽ വ്യക്തമാക്കി. 1973 നവംബർ 14-ന് ആൻ രാജകുമാരി വിവാഹ സർട്ടിഫിക്കറ്റിൽ ഒപ്പുവെക്കുമ്പോൾ ഈ കുടുംബപ്പേര് ആദ്യമായി ഉപയോഗിക്കുകയും ചെയ്തു.


Janmabhumi| ഇതാ ഇവിടെയുണ്ട് കുറുപ്പിന്റെ ആ 'ബുദ്ധികേന്ദ്രം'\nNovember 28, 2021, 05:17 p.m.\nഒരു സിനിമ തീരുന്നതോടെ ശ്രീനാഥ് മുങ്ങുകയായി. കുറുപ്പ് ആഘോഷിക്കപ്പെടുമ്പോഴും അതിന്റെ ബഹളങ്ങളിലൊന്നും ഈ കോഴിക്കോട്ടുകാരനായ ചെറുപ്പക്കാരനെ നമ്മളാരും അധികം കണ്ടിട്ടില്ല. എന്തിനധികം കോഴിക്കാട്ടുകാരില് തന്നെ ഈ സംവിധായകന് തങ്ങളുടെ നാട്ടുകാരനാണെന്നറിയുന്നവര് ചുരുക്കം ചിലര്‍ക്ക് മാത്രമാണ്. മറിച്ച് കുറുപ്പിനെ പോലെ ക്യാമറകളില് നിന്നും അതിന്റെ വെള്ളിവെളിച്ചത്തിലെ താരപ്രഭയില് നിന്നുമെല്ലാം ബോധപൂര്‍വം മാറി നടക്കുകയാണ്.\nസുകുമാരക്കുറുപ്പ് എന്നു കേള്‍ക്കുമ്പോള് ആദ്യം നമ്മുടെ മനസ്സിലേക്കോടിയെത്തുക എപ്പോഴും മുങ്ങി നടക്കുന്ന ഒരു പിടികിട്ടാപ്പുള്ളി എന്നതായിരിക്കും. കുറുപ്പ് സിനിമ ഇറങ്ങിയതോടെ അത് പുതുതലമുറക്കിടയിലും കൂടുതല് പരിചിതമായി. എന്നാല് ഏറെ ചര്‍ച്ച ചെയ്യുന്ന 'കുറുപ്പ്' സിനിമയുടെ പ്രധാന ബുദ്ധികേന്ദ്രമായ സംവിധായകന് ശ്രീനാഥ് രാജേന്ദ്രനും ഇതുപോലെ തന്നെയാണ് എന്നത് ഒരു യാദൃച്ഛികതയായിരിക്കാം!\nഇതിന് വ്യക്തമായ ഉത്തരവുമുണ്ട് ഈ യുവ സംവിധായകന്. അധികം ആളുകള് അറിയപ്പെട്ട് കഴിഞ്ഞാല് തന്റെ സ്വകാര്യത നഷ്ടപ്പെടും. അത് തന്നിലെ ഫിലിം മേക്കറുടെ ഇല്ലായ്മയിലേക്ക് കൊണ്ടുചെന്നെത്തിക്കും. ശ്രീനാഥ് ഓരോ സിനിമ കഴിയുമ്പോഴുമുള്ള ദീര്‍ഘയാത്രകളായിരിക്കും.\nവീണ്ടും പുതിയ കഥാപാത്രങ്ങളെയും കഥാസന്ദര്‍ഭങ്ങളെയും തേടിയുള്ള ഒരു യാത്രയ്ക്കായുള്ള ഒരുക്കത്തിന്റെ ഒരു സായാഹ്നത്തില് കോഴിക്കോട് ബീച്ചിനടുത്തെ ഒരു പഴയ പാണ്ട്യേലകളിലൊന്നില് വെച്ച് കുറുപ്പിനെക്കുറിച്ചും കുറുപ്പിലേക്കെത്തിയ വഴികളെക്കുറിച്ചുമെല്ലാം മനസ്സ് തുറന്നു:\nഎങ്ങനെ സുകുമാരക്കുറുപ്പിനെക്കുറിച്ചുള്ള ഒരു സിനിമ എന്നതിലേക്കെത്തി?\nഒരു മിസ്റ്ററി ജോനറിലുള്ള സിനിമ എന്നതായിരുന്നു എന്റെ ലക്ഷ്യം. അതിനായുള്ള കഥ മലയാളത്തില് ചെയ്യുമ്പോള് ഇത്രയും ൗിശൂൗല ആയി കഥ പറയുവാന് സുകുമാരക്കുറുപ്പിന്റെ കഥയെപ്പോലെ മറ്റൊന്നില്ല. കൂടാതെ ഇത്തരമൊരു കഥ വേറെ ആരും പറഞ്ഞിട്ടില്ല എന്നതുകൊണ്ട് കൂടിയാണ് ഇത് തെരഞ്ഞെടുത്തത്.\nഈ വിഷയത്തില് മുന്‍പ് വന്ന NH47 സിനിമയെക്കുറിച്ച്?\nസത്യം പറയാലോ. ഞാന് ആ സിനിമ കണ്ടിട്ടു തന്നെയില്ല.\nതുടക്കത്തില് തന്നെ നായകനായി ദുല്‍ഖറിനെ തന്നെയാണോ ഉദ്ദേശിച്ചത്?\nഅതെ, 2012-ല് തന്നെ ഇത് തീരുമാനിച്ചിട്ടുണ്ട്. അന്നേ ദുല്‍ഖര് ഇതിന് തയ്യാറുമായിരുന്നു. എന്റെ ആദ്യ സിനിമയായ സെക്കന്റ് ഷോയുടെ സമയത്തേ ഉള്ള ഒരു സ്വപ്‌നമാണ് വലിയ ബജറ്റിലുള്ള ഇത്തരമൊരു സിനിമ. പക്ഷേ ഇത്രയും വര്‍ഷങ്ങള്‍ക്ക് ശേഷമാണ് അത് പുറത്തു വരുന്നത്.\nഇങ്ങനെ ഹിന്ദിയടക്കമുള്ള ഭാഷകളെക്കൂടി ആദ്യം ലക്ഷ്യം വെച്ചിരുന്നുവോ?\nഎന്റെ ലക്ഷ്യം മലയാളത്തില് ഒരു International Standard ലുള്ള സിനിമ എന്നുള്ളതായിരുന്നു. എന്നാല് ഇതിനിടക്ക് ദുല്‍ഖര് തമിഴ്, തെലുങ്ക്, ഹിന്ദിയിലടക്കം അഭിനയിച്ചു. ഇതോടെ ഒരു പാന് ഇന്ത്യാ ആക്റ്റര് എന്ന മുഖം ദുല്‍ഖറിന് കൈവന്നു. അതോടെ ഈ ഭാഷകളിലേക്കെല്ലാം ഡബ്ബ് ചെയ്ത് പുറത്തിറക്കുകയെന്നതിലേക്കെത്തുകയായിരുന്നു.\nഇതുപോലെ ഒരു തീയേറ്റര് ക്രൗഡ് പുള്ളിങ് സിനിമയായിട്ടു തന്നെയാണോ കുറുപ്പിനെ ഉദ്ദേശിച്ചത്?\nകെജിഎഫ് പോലെ ഒരു മാസ് സിനിമയായിട്ടല്ല ഞാന് കുറുപ്പിനെ കണ്ടത്. അത് സിനിമ കാണുമ്പോള് നിങ്ങള്‍ക്ക് മനസ്സിലാകും. മറിച്ച് നല്ല ഒരു സിനിമ നല്ലതുപോലെ എടുത്താല് പ്രേക്ഷകര് ഇരുകൈയ്യും നീട്ടി സ്വീകരിക്കുമെന്നതിന് ഉദാഹരണമാണ് കുറുപ്പ്\nകുറുപ്പ് ഒടിടിയിലായിരുന്നു എത്തിയിരുന്നതെങ്കില് ഈ സ്വീകാര്യത കിട്ടുമായിരുന്നോ?\nഒരിക്കലും ഒടിടിക്ക് പറ്റിയ ഒരു സിനിമയല്ലിത്. തിയേറ്ററിനെക്കാള് എത്രയോ ദൂരം ഒടിടിയിലൂടെയുടെയാകുമ്പോള് സിനിമ സഞ്ചരിക്കും. തിങ്കളാഴ്ച നിശ്ചയവും മിന്നല് മുരളി പോലെയുമുള്ള സിനിമകളെല്ലാം നൂറിലധികം രാജ്യങ്ങളിലെ പ്രേക്ഷകരുടെയടുത്താണ് ഒടിടിയിലൂടെ എത്തുന്നത്. ഇതു പോലുള്ള ഗുണങ്ങളുമുണ്ടതിന്. വരുംകാലത്ത് ഒടിടി പ്ലാറ്റ്‌ഫോമിനെ ആശ്രയിച്ചുകൊണ്ടുള്ള ധാരാളം സിനിമകളുണ്ടാകും. അതേപോലെ തീയേറ്റര് ഓഡിയന്‍സിനായുള്ള സിനിമകളും ഉണ്ടാകും. ചിലപ്പോള് മുന്‍പുള്ളതുപോലെ അത്ര സിനിമകള് ഇറങ്ങിക്കൊള്ളണമെന്നുണ്ടാകില്ല. എണ്ണത്തില് നല്ല വ്യാത്യാസം വന്നേക്കാം. എങ്കിലും തീയേറ്റര് സിനിമ ഇല്ലാതാകുകയൊന്നുമില്ല.\nസാധാരണ കാഴ്ചക്കാരന് പോലും കുറപ്പിന്റെ മേന്മയായി എണ്ണുന്നത് ഇതിലെ പശ്ചാത്തല സംഗീതവും കഥാപാത്രങ്ങള്‍ക്കനുയോജ്യമായ അഭിനേതാക്കളുടെ തെരഞ്ഞെടുപ്പുമാണ്?\nസുശീലിന്റെ പ്രയത്‌നത്തിന്റെ ഫലമാണിത്. ആ കാലത്തിന്റെ Retro sound ഇന്നത്തെ കാലത്തിനനുയോജ്യമായി റീക്രിയേറ്റ് ചെയ്യുകയായിരുന്നു.\nനല്ല കാസ്റ്റിങ്ങാണെങ്കില് നമ്മുടെ വര്‍ക്കിന്റെ തൊണ്ണൂറ് ശതമാനം പണി കഴിഞ്ഞുവെന്ന് വേണമെങ്കില് പറയാം. ശോഭിത, ഷൈന് ടോം ചാക്കോ തുടങ്ങിയവരുടെയെല്ലാം കാര്യം ഇതിനുദാഹരണങ്ങളാണ്.\nഡിംഗിരി ഡിംഗിരി പാട്ട് ദുല്‍ഖറിനെക്കൊണ്ട് തന്നെ പാടിപ്പിച്ചത് ബോധപൂര്‍വം തന്നെയാണോ?\nആ കാലഘട്ടത്തിലെ ജീവിതത്തെ കാണിക്കുവാനുളള ശ്രമമാണതിലൂടെ. ഒരു ഗോവന് ട്രാക്കിലൂടെയുള്ള പാട്ടാണത്. എന്റെ സുഹൃത്ത് സുലൈമാന് എപ്പോഴും മൂളുന്ന ഒരു ട്യൂണാണത്. യാദൃച്ഛികമായി അത്തരമൊരു സന്ദര്‍ഭം വന്നപ്പോള് അത് അവിടെ ഉപയോഗപ്പെടുത്തിയെന്നേയുള്ളൂ.\nആദ്യ സിനിമയായ സെക്കന്റ് ഷോയെക്കാളും രണ്ടാമത്തെ സിനിമയായ കൂതറെയെക്കാളും പ്രേക്ഷക ശ്രദ്ധ കുറുപ്പിനാണല്ലോ?\nഅത് ശരിയാണ്. പക്ഷേ ഈ മൂന്നും ഓരോ പരീക്ഷണങ്ങളായിരുന്നു. എല്ലാം പരീക്ഷണങ്ങളും വിജയിക്കണമെന്നില്ലല്ലോ. അതുകൊണ്ട് അതില് നിന്ന് പിന്നാക്കം പോകുകയൊന്നുമില്ല. ഇനിയും പരീക്ഷണങ്ങള് നടത്തുവാന് തന്നെയാണ് എനിക്കിഷ്ടം.\nഅത് ഇപ്പോഴും ഒരു സ്വപ്‌നം മാത്രമാണ്. പല വിഷയങ്ങളും മനസ്സിലുണ്ട്. പക്ഷേ അത് സിനിമ തന്നെയാകണമെന്നില്ല. പല ആര്‍ട്ട് ഫോമുകളുമുണ്ട്, നമുക്ക് പറയുവാനുള്ളത് പ്രകടിപ്പിക്കാനായിട്ട്. ചിലപ്പോള് സിനിമയാകാം. നമ്മള് ആത്മാര്‍ഥമായി സിനിമയെ പ്രണയിച്ചാല് നമുക്കതിന്റെ റിസള്‍ട്ട് തീര്‍ച്ചയായും കിട്ടുമെന്നതാണ് എന്റെ അനുഭവം. ഈ മേഖലയില് സഞ്ചരിക്കുന്നവരുടെ മുന്നില് എനിക്ക് വയ്ക്കുവാനുള്ളതു മിതാണ്.\nവസ്ത്രധാരണം വള്‍ഗറായി തോന്നുന്നില്ല; ഇഷ്ടമായത് ധരിക്കുന്നു; സോഷ്യല് മീഡിയയില് ആക്രമിക്കുന്നത് മലയാളികള്‍ക്ക് രസമാണെന്ന് സാനിയ അയ്യപ്പന്\nഇടത് ആശയത്തില് നിന്ന് ബിജെപിയിലേക്ക്; ഗുജറാത്ത് യാത്രയും, മോദി മാജിക്കും; രാഷ്ട്രീയവും നിലപാടുകളും തുറന്നു പറഞ്ഞ് രാജസേനന്\nമലയാള സിനിമില് ജിഹാദ് ശക്തം; ജനം കാണാന് ആഗ്രഹിക്കുന്നത്ത് രഹസ്യ അജണ്ടയുള്ള സിനിമകളല്ല; വെളിപ്പെടുത്തലുമായി രാജസേനന്\n'അഭിനയ അവസരത്തിനു വേണ്ടി കൂടെ കിടക്കാന് പറഞ്ഞു'; സിനിമയിലെ കാസ്റ്റിംഗ് കൗച്ച് അനുഭവങ്ങള് വെളിപ്പെടുത്തി ശ്രുതി രജനികാന്ത്; പേര് പുറത്തുവിട്ടു\nഅയലത്തെ പയ്യന് ഇവിടുണ്ട് സുധീഷ് @34


പദയാത്ര:തൊഗാഡിയയും അശോക് സിംഗാളും അറസ്റ്റില് | Pravin Togadia, Ashok Singhal arrested as VHP inaugurates yatra - Malayalam Oneindia\nPublished: August 26 2013, 11:11 [IST]\nലഖ്‌നൗ: അയോധ്യയില് രാമക്ഷേത്രം നിര്‍മ്മിക്കണമെന്നാവശ്യപ്പെട്ട് വിശ്വ ഹിന്ദു പരിഷത് ആഹ്വാനം ചെയ്ത ചൗരാസി കോസി പരിക്രമ യാത്ര ഉത്തര്‍പ്രദേശ് സര്‍ക്കാര് തടഞ്ഞു. വിശ്വ ഹിന്ദു പരിഷത് നേതാക്കളായ പ്രവീണ് തൊഗാഡിയയേും അശോക് സിംഗാളിനേയും അടക്കം 1500 ഓളം പേരെ പോലീസ് അറസ്റ്റ് ചെയ്തു.\nതൊഗാഗിയയെ അയോധ്യില് വച്ചും സിംഗാളിനെ ലഖ്‌നൗ വിമാനത്താവളത്തില് വച്ചുമാണ് അറസ്റ്റ് ചെയ്തത്. നിരോധനാജ്ഞ ലംഘിച്ച പദയാത്ര തുടങ്ങാന് ശ്രമിച്ചതിനാണ് തൊഗാഡിയയെ അറസ്റ്റ് ചെയ്തത്.\nപദയാത്ര തടഞ്ഞെതിനെതിരെ രാജ്യവ്യാപകമായി പ്രതിഷേധങ്ങള് സംഘടിപ്പിക്കുമെന്ന് പ്രവീണ് തൊഗാഡിയ അറസ്റ്റിന് ശേഷം പറഞ്ഞു. 2013 ആഗസ്റ്റ് 27 നാണ് പ്രതിഷേധ പരിപാടികള് സംഘടിപ്പിക്കുക. തങ്ങള് നടത്തുന്നത് ഒരു രാഷ്ട്രീയ പരിപാടിയല്ലെന്നും തികച്ചും മതപരമായ പരിപാടിയാണെന്നും തൊഗാഡിയ ആവര്‍ത്തിച്ചു. തങ്ങളെ അടിച്ചമര്‍ത്താനുള്ള സര്‍ക്കാരിന്റെ ശ്രമത്തെ ഒരു തരത്തിലും അംഗീകരിക്കാനാവില്ലെന്നും തൊഗാഡിയ പറഞ്ഞു.\nഅയോധ്യയില് സരയു നദിക്കരയില് നിന്ന് 2013 ആഗസ്റ്റ് 26 ന് പദയാത്ര തുടങ്ങുമെന്ന്ാണ് വിശ്വ ഹിന്ദു പരിഷത് പ്രഖ്യാപിച്ചിരുന്നത്. പക്ഷേ പദയാത്ര തടുക്കാന് സര്‍ക്കാര് സുസജ്ജമായിരുന്നു. ശക്തമായ പോലീസ് വിന്യാസമാണ് എല്ലായിടത്തും ഉണ്ടായിരുന്നത്. പദയാത്ര തുടങ്ങുന്ന സ്ഥലത്തേക്ക് 100 സന്യാസിമാര്‍ക്ക് മാത്രമാണ് എത്താന് കഴിഞ്ഞത്. എന്നാല് 20 ദിവസം നീളുന്ന പദയാത്ര അവസാനിപ്പിച്ചിട്ടില്ലെന്നും യാത്ര തുടരുമെന്നും നേതാക്കള് പറയുന്നുണ്ട്.\nരാം ജന്മഭൂമിയിലെ നിത്യ ഗോപാല് ദാസ് തന്റെ അമ്പലത്തിന്റഎ മുന്നില് പത്തടി നടന്നുകൊണ്ട പദയാത്ര ഉദ്ഘാടനം ചെയ്തതായി അറിയിച്ചു. ഇദ്ദേഹത്തെ പിന്നീട് പോലീസ് അറസ്റ്റ് ചെയ്തു. യാത്ര പിന്‍വലിക്കുന്നതുവരെ സുരക്ഷാ ക്രമീകരണങ്ങള് തുടരാനാണ് ഉത്തര്‍പ്രദേശ് സര്‍ക്കാരിന്റെ തീരുമാനം.\nvhp vishwa hindu parishad praveen togadia ashok singhal ayodhya temple വിശ്വ ഹിന്ദു പരിഷത് വിഎച്ച്പി തൊഗാഡിയ അശോക് സിംഗാള് അയോധ്യ ക്ഷേത്രം\nTop VHP leaders Pravin Togadia and Ashok Singhal were today arrested inamassive crackdown by the UP administration to enforce its ban on the controversial yatra which was symbolically inaugurated by the saffron outfit in Ayodhya.\nStory first published: Monday, August 26, 2013, 11:11 [IST]


Posted by ബാബുരാജ് at Sunday, November 04, 2007\nകിടക്കട്ടെ ആദ്യ കമന്റ് എന്റെ വക.\nമാഷേ നിങ്ങളുടെ ചിന്ന്തകള് ഏറെക്കുറെ ശരിയാണെന്ന് എനിയ്ക്കും തോന്നുന്നു. സാരിയ്ക്കുറിച്ചും കേരളീയരുടെ വസ്ത്രധാരണത്തെക്കുറിച്ചുമൊക്കെ ബൂലോകത്ത് കുറെ നാളുകള്‍ക്ക് മുന്‍പ് ഒരു സംവാദം നടന്നിരുന്നു.\nNovember 04, 2007 6:33 PM\nമുണ്ട് തന്നെയാണു മലയാള വേഷം. സംശയമില്ല. അത്രയേ ആവശ്യവുമുള്ളു. മാറിടം ഒരു പ്രശ്നമാകുന്നത് വളരെ അടുത്ത കാലത്താണു. ഒരു 150 വര്‍ഷത്തിനിപ്പുറം. ഇപ്പോഴത് വാണിജ്യപ്രാധാന്യമുള്ളതാണു. പണ്ട് അതിനുണ്ടായിരുന്ന ജൈവപരമായ പ്രാധാന്യത്തില് നിന്ന് വൈകാരികതയിലേക്ക് മാറി. എന്തു കൊന്ട് സ്ത്രീകള്‍ക്ക് മുണ്ടും ഷര്‍ട്ടും ഉപയോഗിച്ചുകൂടാ? മറയേണ്ടത് മറയുകയും സൌകര്യപ്രദവുമാണത്. വേറൊരു ചോദ്യമുണ്ട്. ചൂരിദാര് ധരിക്കുന്നവര്‍ക്ക് എന്തുകൊണ്ട് ജീന്‍സായിക്കൂടാ? പക്ഷെ അതിനു പെണ്‍കുട്ടികളെ കിട്ടില്ല.\nതനതു ചിന്തകള് കൊണ്ടു നമ്മളെ വിസ്മയിപ്പിക്കുമ്പോഴും, ഈ സ്ത്രീ എഴുത്തുകാര് എത്ര ഹിപ്പോക്രാറ്റിക് ആണ് എന്നതിന്റെ തെളിവാണ് ചന്ദനമരത്തിന്റെ ഈ കമന്റ്. 150 വര്‍ഷം മുന്‍പു വരെ മാറ് മറക്കാതിരുന്നത്, നിവൃത്തികേടുകൊണ്ടോ അല്ലെങ്കില് അതിനനുവദിക്കാതിരുന്നതുകൊണ്ടൊ ആവണം. കേരളത്തിലെ സ്ത്രീകളുടെ മാത്രം മാറ് ജൈവപരം മാത്രം അവുന്നതെങ്ങിനെ? BC3000 ത്തിനും മുന്‍പുമുള്ള ഈജിപ്ഷ്യന് ചിത്രങ്ങളില് പോലും അവിടുത്തെ സ്ത്രീകള് മാറു മറച്ചിരുന്നതായ് കാണാം. സ്ത്രീ ആകര്‍ഷണീയതയിലും ലൈംഗികതയിലും സ്തനങ്ങള്‍ക്കുള്ള പങ്ക് ശാസ്ത്രീയ സത്യമാണ്. അതു തള്ളിപ്പറയുന്നതു ഒരുതരം ചീഞ്ഞ ഫെമിനിസം ആണ്\nതാങ്കള് ഒരു മുഴം മുന്പെ എറിഞ്ഞതിനാല്, എന്റെ പോസ്റ്റ് ഇനി പോസ്റ്റുന്നില്ല.


താരപ്പട്ടിക നോക്കൂ... ഇവരല്ലാതെ മറ്റാര് ടി20 ലോകകപ്പ് ഫേവറേറ്റുകളെന്ന് സമി | Darren Sammy picks his favorite team to lift ICC T20 WC 2021\nതാരപ്പട്ടിക നോക്കൂ... ഇവരല്ലാതെ മറ്റാര് ടി20 ലോകകപ്പ് ഫേവറേറ്റുകളെന്ന് സമി\nടി20 ലോകകപ്പിലെ മികച്ച താരം ആരാകും എന്ന് പ്രവചിച്ചും ഡാരന് സമി. വെസ്റ്റ് ഇന്‍ഡീസിനെ രണ്ട് ലോകകപ്പ് കിരീടങ്ങളിലേക്ക് നയിച്ച നായകനാണ് സമി.\nDubai - United Arab Emirates, First Published Aug 23, 2021, 12:25 PM IST\nദുബായ്: യുഎഇയിലും ഒമാനിലുമായി നടക്കുന്ന ടി20 ലോകകപ്പ് പൂരത്തിന് തിരികൊളുത്താന് രണ്ട് മാസത്തില് താഴെ സമയം മാത്രമാണ് അവശേഷിക്കുന്നത്. ലോകകപ്പിലെ ഫേവറേറ്റുകളെ ചൊല്ലി ഇതിനകം ചര്‍ച്ച സജീവമായിക്കഴിഞ്ഞു. ഇതിനൊപ്പം ചേര്‍ന്നിരിക്കുകയാണ് രണ്ട് തവണ വെസ്റ്റ് ഇന്‍ഡീസിനെ ടി20 ലോകകപ്പ് കിരീടത്തിലേക്ക് നയിച്ച നായകന് ഡാരന് സമി. നിലവിലെ ചാമ്പ്യന്‍മാരായ വെസ്റ്റ് ഇന്‍ഡീസിന് തന്നെയാണ് സമിയുടെ പിന്തുണ.\n'വെസ്റ്റ് ഇന്‍ഡീസാണ് ടി20 ലോകകപ്പിലെ ഫേവറേറ്റുകള്. ഞാന് കരീബിയന് ടീമിനോട് ചായ്‌വ് കാട്ടുന്നതായി ആളുകള് പറഞ്ഞേക്കാം. എന്നാല് അവസാന മൂന്ന് ടൂര്‍ണമെന്‍റുകള് നോക്കൂ. രണ്ട് കപ്പുകളുയര്‍ത്തി. ഞങ്ങളുടെ താരങ്ങളുടെ കഴിവില് നോക്കൂ. ക്യാപ്റ്റന് കീറോണ് പൊള്ളാര്‍ഡ് തിരിച്ചെത്തിയിരിക്കുന്നു. യുണിവേഴ്‌സ് ബോസ് ക്രിസ് ഗെയ്‌ല്, ആന്ദ്രേ റസല്, ജേസന് ഹോള്‍ഡര്, ഫാബിയന് അലന്, എവിന് ലൂയിസ്...നിങ്ങളെ കടന്നാക്രമിക്കാന് കഴിയുന്നവരുടെ ഒരു നീണ്ട പട്ടിക തന്നെ ഞാന് തരാം'.\nആരാവും ടൂര്‍ണമെന്‍റിന്‍റെ താരം\n'ബാറ്റിംഗ് ഓര്‍ഡറില് ആദ്യ മൂന്നില് ബാറ്റ് ചെയ്യുന്ന ആരെങ്കിലുമാകും ടി20 ലോകകപ്പിലെ ഉയര്‍ന്ന റണ്‍വേട്ടക്കാരനാവുക. വിരാട് കോലിയെ പോലൊരു താരത്തെ കുറിച്ച് നിങ്ങള് സംസാരിക്കുന്നു. എന്നാല് കൂടുതല് റണ്‍സ് നേടി എന്നതുകൊണ്ട് ടൂര്‍ണമെന്‍റ് വിജയിക്കണമെന്നില്ല. ആരാണ് ടൂര്‍ണമെന്‍റിന്‍റെ താരമാവുക എന്നതിലാണ് ഞാന് കൂടുതല് ശ്രദ്ധ പതിപ്പിക്കുന്നത്. നിര്‍ണായക സമയത്ത് ബാറ്റും പന്തും കൊണ്ട് തിളങ്ങാന് കഴിയുന്ന ആന്ദ്രേ റസലിനെ പോലൊരാളാകും ലോകകപ്പിന്‍റെ താരം' എന്നും സമി കൂട്ടിച്ചേര്‍ത്തു.\nവെസ്റ്റ് ഇന്‍ഡീസിനെ പിന്തുണച്ച് സ്വാനും\n'ഇന്ത്യയിലായിരുന്നു ടൂര്‍ണമെന്‍റ് നടക്കുന്നതെങ്കില് കോലിപ്പടയെ തന്നെ ഫേവറേറ്റുകളായി തെരഞ്ഞെടുക്കുമായിരുന്നു. എന്നാല് വേദി ഗള്‍ഫ് നാടുകളിലേക്ക് മാറ്റിയതോടെ വെസ്റ്റ് ഇന്‍ഡീസ് ഫേവറേറ്റുകളായി. ബാറ്റിംഗ് നിരയിലെ കരുത്തും ചിട്ടയായ ബൗളിംഗുമാണ് ഇതിന് കാരണം' എന്നും ഇംഗ്ലീഷ് മുന് സ്‌പിന്നര് ഗ്രെയിം സ്വാന് കഴിഞ്ഞ ദിവസം വിലയിരുത്തിയിരുന്നു.\nടി20 ഫോര്‍മാറ്റില് മികച്ച റെക്കോര്‍ഡുള്ള ടീമാണ് വെസ്റ്റ് ഇന്‍ഡീസ്. 2012ലും 2016ലും കരീബിയന് ടീമിനെ കിരീടത്തിലേക്ക് ഡാരന് സമി നയിച്ചിരുന്നു. രണ്ട് കിരീടത്തിലും പങ്കാളികളായ ക്രിസ് ഗെയ്‌ല്, ഡ്വെയ്‌ന് ബ്രാവോ, ആന്ദ്രേ റസല്, കീറോണ് പൊള്ളാര്‍ഡ് തുടങ്ങിയവര് ഇക്കുറിയും ഇറങ്ങും. മാത്രമല്ല, ഇവരില് മിക്കവരും ലോകകപ്പിന് മുമ്പ് ഐപിഎല്ലില് കളിച്ച് യുഎഇയിലെ സാഹചര്യങ്ങളുമായി പൊരുത്തപ്പെടുകയും ചെയ്യും. വെസ്റ്റ് ഇന്‍ഡീസിനൊപ്പം ടീം ഇന്ത്യയും ഇംഗ്ലണ്ടും ന്യൂസിലന്‍ഡും ഫേവറേറ്റുകളായി പൊതുവെ വിലയിരുത്തപ്പെടുന്നുണ്ട്.\nടി20 പൂരം ഒക്‌ടോബര് 17 മുതല്\nഇന്ത്യ വേദിയാവേണ്ടിയിരുന്ന ടി20 ലോകകപ്പ് കൊവിഡ് പശ്ചാത്തലത്തില് യുഎഇയിലേക്കും ഒമാനിലേക്കും മാറ്റുകയായിരുന്നു. ഒക്‌ടോബര് 17 മുതലാണ് ടി20 ലോകകപ്പ് നടക്കുന്നത്. വൈരികളായ പാകിസ്ഥാനെതിരെ ഒക്‌ടോബര് 24നാണ് ടൂര്‍ണമെന്‍റില് ഇന്ത്യയുടെ ആദ്യ മത്സരം. നവംബര് 14ന് ദുബൈയില് ഫൈനല് നടക്കും.\nനിലവിലെ ചാമ്പ്യന്മാരായ വെസ്റ്റ് ഇന്‍ഡീസ്, ഓസ്‌ട്രേലിയ, ദക്ഷിണാഫ്രിക്ക, ഇംഗ്ലണ്ട് എന്നിവരാണ് ഗ്രൂപ്പ് ഒന്നില്. ഇന്ത്യ, പാക്കിസ്ഥാൻ, ന്യൂസിലൻഡ്, അഫ്‌ഗാനിസ്ഥാൻ ടീമുകൾ ഗ്രൂപ്പ് രണ്ടിലും. ഒക്‌ടോബർ 17 മുതൽ ആരംഭിക്കുന്ന പ്രാഥമിക റൗണ്ട് പോരാട്ടങ്ങളിൽ നിന്ന് യോഗ്യത നേടിയെത്തുന്ന നാല് ടീമുകളെ രണ്ട് ഗ്രൂപ്പുകളിലായി കളിപ്പിക്കും. 12 ടീമുകളാണ് പ്രാഥമിക റൗണ്ടില് മാറ്റുരയ്‌ക്കുക. ശ്രീലങ്കയും ബംഗ്ലാദേശും അടക്കമുള്ള ടീമുകൾ യോഗ്യതാ റൗണ്ടിൽ മത്സരിക്കുന്നുണ്ട്.\nടി20 ലോകകപ്പില് ഇന്ത്യയുടെ എക്‌സ് ഫാക്‌ടര് ആര്? ഫൈനലിസ്റ്റുകളേയും പ്രവചിച്ച് ദിനേശ് കാര്‍ത്തിക്\nLast Updated Aug 23, 2021, 12:41 PM IST\nDarren Sammy Prediction\nT20 WC 2021 Favorites\n'പന്ത് ഇപ്പോഴും പൂര്‍ണനായ ക്രിക്കറ്ററല്ല'; മുന് ഇന്ത്യന് വിക്കറ്റ് കീപ്പറുടെ വാക്കുകള്\nഅതൊരു 'സുഖിപ്പിക്കല്' തീരുമാനമാണ്; അശ്വിനെ ടി20 ലോകകപ്പ് ടീമില് ഉള്‍പ്പെടുത്തിയതിനെ കുറിച്ച് ഗവാസ്‌കര്\nബുമ്ര- അസം പോരാട്ടത്തിന് വേണ്ടി കാത്തിരിക്കുന്നു: സല്‍മാന് ബട്ട്\nതലമുടി കൊഴിച്ചില് തടയാന് പരീക്ഷിക്കാം ഈ നാച്ചുറൽ ഹെയർ മാസ്ക്\nഫേസ്‍ബുക്ക് അക്കൗണ്ട് ഹാക്ക് ചെയ്യപ്പെട്ടെന്ന് മേതില് ദേവിക


കുവൈത്തില് കൊറോണ ബാധിച്ച് ഒരു ഇന്ത്യക്കാരന് കൂടി മരിച്ചു; രോഗബാധിതരായ ഇന്ത്യക്കാരുടെ എണ്ണം ആയിരം കടന്നു | Corona Death in Kuwait\nHomeGulfKuwaitകുവൈത്തില് കൊറോണ ബാധിച്ച് ഒരു ഇന്ത്യക്കാരന് കൂടി മരിച്ചു; രോഗബാധിതരായ ഇന്ത്യക്കാരുടെ എണ്ണം ആയിരം കടന്നു\nകുവൈത്തില് കൊറോണ ബാധിച്ച് ഒരു ഇന്ത്യക്കാരന് കൂടി മരിച്ചു; രോഗബാധിതരായ ഇന്ത്യക്കാരുടെ എണ്ണം ആയിരം കടന്നു\nApril 19, 2020, 1:17 pm\nകുവൈത്ത് സിറ്റി: കുവൈത്തില് കൊറോണ ബാധിച്ച് ഒരു മരണം കൂടി. രാജ്യത്തെ കോവിഡ് മരണസംഖ്യ ഏഴായി. 60 വയസ്സുള്ള ഇന്ത്യന് പ്രവാസിയാണ് മരിച്ചത്. പത്തു ദിവസമായി തീവ്ര പരിചരണ വിഭാഗത്തിലായിരുന്നു ഇദ്ദേഹം. കുവൈത്തില് കോവിഡ് മൂലം മരിക്കുന്ന രണ്ടാമത്തെ ഇന്ത്യക്കാരന് ആണിത്.\nഇന്ന് രോഗം സ്ഥിരീകരിച്ച 164 പേരില് 97 പേര് ഇന്ത്യക്കാരാണ്. ഇതോടെ രാജ്യത്തെ കോവിഡ് ബാധിതരായ ഇന്ത്യക്കാരുടെ എണ്ണം 1085 ആയി. പുതിയ രോഗികളില് 158 പേര്‍ക്കു നേരത്തെ കോവിഡ് സ്ഥിരീകരിച്ചവരുമായുള്ള സമ്പര്‍ക്കത്തെ തുടര്‍ന്നാണ് വൈറസ് ബാധിച്ചത്. വിവിധ രാജ്യക്കാരായ ആറുപേര്‍ക്ക് പേര്‍ക്ക് രോഗം ബാധിച്ചത് എങ്ങിനെയെന്ന് വ്യക്തമായിട്ടില്ല.\nചികിത്സയിലുണ്ടായിരുന്നവരില് 25 പേര് കൂടി രോഗമുക്തി നേടിയതോടെ രാജ്യത്തു കോവിഡ് ഭേദമായവരുടെ എണ്ണം 305 ആയി.\nkuwait corona death\nkuwait corona news\nPrevious articleഖത്തറില് ഇന്ന് 440 പേര്‍ക്കു കൂടി കൊറോണ; എട്ട് പേര്‍ക്ക് രോഗം ഭേദമായി\nNext articleസൗദിയില് ഇന്ന് കൊറോണ ബാധിച്ച് മരിച്ചത് അഞ്ചു പേര്; 1088 പേര്‍ക്കു കൂടി സ്ഥിരീകരിച്ചു\nmtp - June 17, 2021, 8:00 pm\nmtp - April 8, 2021, 9:59 pm\nmtp - March 28, 2021, 10:31 pm


ചൈനക്കാരെ അത്ഭുതപ്പെടുത്തി ബില് ഗേറ്റ്‌സ് - FUTURE KERALA - Daily on Business Economy and Society\nബീജിംഗ്: ചൊവ്വാഴ്ച ബീജിംഗില് റീ ഇന്‍വെന്റഡ് ടോയ്‌ലെറ്റ് എക്‌സ്‌പോയിലെത്തിയവരെ (Reinvented Toilet Expo) മൈക്രോസോഫ്റ്റ് സ്ഥാപകനായ ബില് ഗേറ്റ്‌സ് അത്ഭുതപ്പെടുത്തി. പുതിയ ടോയ്‌ലെറ്റ് ടെക്‌നോളജികളെ കുറിച്ചുള്ളതായിരുന്നു പ്രദര്‍ശനം. ബില് & മെലിന്‍ഡ ഗേറ്റ്‌സ് ഫൗണ്ടേഷന് കഴിഞ്ഞ ഏഴു വര്‍ഷമായി ടോയ്‌ലെറ്റ് ടെക്‌നോളജിയില് ഗവേഷണം നടത്തുകയാണ്. ഇതിനോടകം 200 മില്യന് ഡോളര് ചെലവഴിച്ചു കഴിഞ്ഞു. വെള്ളം, മണ്ണിനടിയിലൂടെയുള്ള ഓട(sewer) എന്നിവയൊന്നും ആവശ്യമില്ലാത്ത അത്യാധുനിക ടോയ്‌ലെറ്റ് (futuristic toilet) വാണിജ്യാടിസ്ഥാനത്തില് അവതരിപ്പിക്കാനുള്ള ശ്രമവും ബില് ഗേറ്റ്‌സ് നടത്തുന്നുണ്ട്. ഇതിന്റെ ഭാഗമായിട്ടാണ് അദ്ദേഹം എക്‌സ്‌പോയിലെത്തിയത്.\nമേളയില് നടന്ന സെമിനാറില് പങ്കെടുക്കവേ, അദ്ദേഹം മനുഷ്യ വിസര്‍ജ്യം നിറച്ചൊരു പാത്രം കൈയ്യിലെടുക്കുകയും അത് സദസിനു മുന്‍പാകെ പ്രദര്‍ശിപ്പിക്കുകയും ചെയ്തു. ഇതു കണ്ട സദസ് സ്തബ്ദരായി പോവുകയും ചെയ്തു.\nതന്റെ കൈയ്യിലിരിക്കുന്ന മനുഷ്യ വിസര്‍ജ്യമടങ്ങിയ പാത്രത്തില് 200 ട്രില്യന് റോട്ടാ വൈറസ്, 20 ബില്യന് ഷിഗെല്ല ബാക്ടീരിയ, 1,00,000 പാരസിറ്റിക് വേം എഗ്‌സ് (parasitic worm eggs) ഉണ്ടെന്നും ബില് ഗേറ്റ്‌സ് പറഞ്ഞു. മനുഷ്യ വിസര്‍ജ്യം വൃത്തിയാക്കുന്നതിനുള്ള പുതിയ സമീപനം ഏകദേശം 5,00,000 ശിശുമരണങ്ങള് ഒഴിവാക്കാനാകുമെന്നും അദ്ദേഹം പറഞ്ഞു. മോശം ജലം, ശുചിത്വം എന്നിവ കാരണമുണ്ടാകുന്ന വയറിളക്കം, കോളറ ഒഴിവാക്കി 233 ബില്യന് ഡോളറോളം വരുന്ന ചെലവ് പ്രതിവര്‍ഷം ഒഴിവാക്കാനാകുമെന്നും ബില് ഗേറ്റ്‌സ് പറഞ്ഞു. തന്റെ കൈയ്യിലിരുന്ന മനുഷ്യവിസര്‍ജ്യമടങ്ങിയ പാത്രം സദസിനു മുന്‍പാകെ പ്രദര്‍ശിപ്പിച്ചു കൊണ്ടു ഗേറ്റ്‌സ് പറഞ്ഞു.\n‘ ഇന്ന് സമ്പന്ന രാജ്യങ്ങള്‍ക്ക് ഒരു സ്വീവേജ് സംവിധാനമുണ്ട്. അവിടെ നിങ്ങള് വെള്ളം കൊണ്ടു പോകുന്നു, അതില് മനുഷ്യ വിസര്‍ജ്യം നിക്ഷേപിക്കും, പിന്നീട് അത് ട്രീറ്റ്‌മെന്റ് പ്രോസസിംഗ് പ്ലാന്റിലെത്തിക്കുകയും ചെയ്യും’ ബില് ഗേറ്റ്‌സ് പറഞ്ഞു.\nചൈനയില് 2015-ല് പ്രസിഡന്റ് ഷീ ജിന്‍പിങ് ടോയ്‌ലെറ്റ് റവല്യൂഷന് ആഹ്വാനം ചെയ്തിരുന്നു. ഇതിന്റെ ഭാഗമായി പൊതുസ്ഥലത്ത് ശൗച്യാലയം നിര്‍മിക്കുന്നതില് ചൈന പ്രത്യേക താത്പര്യം കാണിക്കുന്നുമുണ്ട്. പൊതുസ്ഥലം ശുചിയായി സൂക്ഷിക്കുന്ന കാര്യത്തില് ചൈന ഏറെ പുരോഗതി കൈവരിക്കുകയും ചെയ്തിരുന്നു.